
Dacă timpul ar fi un ocean, 
Karma ar fi precum valurile 
Ce plesnesc, când şi când, 
Faleza prezentului. 

Vântul trecutului 
Le ridică fioroase, uneori, 
Repezindu-se a smulge 
Bucăţi din ţărm. 

Iar pământul, 

Fiinţa de lut, 

întoarce spre larg undele karmice, 

A, 

înapoi, spre viitor. 


Răzvan Petre 



VIITORUL ÎNCEPE ÎN TRECUT 


Cum poate fi limpezită karma? 

Despre libertate şi predestinare 

Aflându-mă în preajma unei persoane înzestrate de Dumnezeu cu 
puteri paranormale de cunoaştere, am încercat să înţeleg mai bine ce este 
soarta . Poate fi ea aflată? Se pot evita nenorocirile prescrise? Câtă 
libertate are omul? 

Ştiam ce este „KARMA”, pedeapsa ori răsplata pentru faptele 
spiritului dintr-o viaţă de om precedentă, dar îmi părea doar o teorie. Din 
fericire, această fiinţă cu har divin, medium de excepţie, mi-a dezvăluit o 
parte din înţelepciunea sa, dobândită prin truda cercetării a mii de cazuri 
concrete de viaţă. Vă împărtăşesc unele dintre concluziile pe care le-am 
desprins din dialogurile cu ea. 

Oamenii care îi cer sfatul află lucruri neobişnuite despre ei înşişi. 
Din trecutul spiritual îndepărtat li se depistează cauzele karmice ale 
suferinţei lor actuale, dezvăluindu-li-se timpul, locul şi împrejurările în 
care spiritul a greşit într-o încarnare anterioară. Aceste revelaţii îl ajută 
pe om să înţeleagă, să-şi accepte şi, mai ales, să-si îndrepte soarta . 

Dar, necazurile mai au şi alte explicaţii. Se întâmplă adeseori să-i 
găsească nefericitului fie un blestem pe linie strămoşească, perpetuat 
generaţii la rând, fie un blestem, vrajă, aruncată asupra sa, ori trimisă 
părinţilor şi trasă pe el. 

Aflând aceste variante m-am întrebat care din ele este adevărata şi 
singura explicaţie. Şi am înţeles că viaţa noastră este urmarea combinării 
a nenumărate cauze, după nişte reguli misterioase. Nu există cauze 
simple, ci înlănţuiri complexe de cauze. Este cert că, peste inevitabila 
karmă, se pot suprapune tocmai acele blesteme sau farmece care 
contribuie la îndeplinirea unor obligaţii sau pedepse de destin. 

De pildă, dacă unei femei îi sunt predestinate două cununii, este 
posibil ca cineva invidios să-i dezlege prin vrăji căsătoria cu primul 
bărbat, vor divorţa, iar femeia îşi va întâlni ulterior cel de-al doilea soţ 
predestinat, cu care va trăi fericită. Acesta este un exemplu, dar nu şi o 
regulă. în unele cazuri, influenţele malefice nu au neapărat legătură cu 
karma persoanei, ci sunt doar răutăţi gratuite, revărsări de ură fără 
noimă. 

Prin urmare, viaţa omului nu este scrisă în amănunt dinainte. 
Există, desigur, o predestinare , adică un program de viaţă pe care şi l-a 
propus spiritul, există nişte înclinaţii personale şi probabilităţi ale unor 
evenimente. Dar, mai apar şi accidente, coincidenţe. Viitorul este ca un 
arbore, cu ramuri şi rămurele. Dacă intr-un moment nodal iei o decizie, 
viaţa ta va avea un curs previzibil. Sau poţi alege, în mod nechibzuit, o 

altă variantă, cu urmări complet diferite. în plus, mai apar şi primejdii 
imprevizibile împotriva cărora trebuie să lupţi cu îndrăzneală. Să nu dăm 
vina doar pe soartă! 

Observăm, mai acută ca oricând, lupta necruţătoare dintre bine şi 
rău, dintre îngeri şi demoni ! Doar un specialist al paranormalului (preot 
cu har, parapsiholog practician) ne poate depista cauzele oculte ale 
ghinioanelor şi ne poate sfătui de bine. Un profesionist veritabil ne va 
îndemna să nu ne lăsăm învinşi de soartă, ci să sperăm într-un viitor mai 
bun. Nu-i credeţi pe cei care văd viitorul ca pe ceva fix şi implacabil! 

Admit că, profitând de o intuiţie deosebită şi de bunăvoinţa 
spiritelor păzitoare, este posibil să avem o viziune a celei mai probabile 
desfăşurări a viitorului apropiat. însă trebuie să ştim că, în lumea 
cauzelor fundamentale, totul este în mişcare, în vibraţie, totul se modifică 
în permanenţă în funcţie de noile date ale prezentului! O prognoză 
paranormală ţine cont şi de elemente inaccesibile minţii omeneşti. Dacă 
am putea lua în calcul reziduurile karmice, menirea spirituală, întâlnirile 
necesare, influenţele spiritelor înconjurătoare sau ale gândirii colective, 
atunci am putea transforma orice computer într-un ghicitor personal. 
Chiar şi aşa, oricând omul are libertatea de a modifica evoluţia probabilă 
a evenimentelor. 

Ca să argumentez spusele de mai sus, vă dau exemplul celebrei 
prezicătoare Jeane Dixon, care l-a avertizat pe preşedintele american 
J.F.Kennedy că va fi ucis. însă aceeaşi vestită ghicitoare a lansat ideea 
cutremurătoare că, în 1959, China va declanşa un război mondial, 
profeţie nevalidată de realitate. Ce să mai spunem de gafa memorabilă a 
creatorului de modă Paco Rabanne, care a profeţit cu mare tam-tam că 
Parisul va dispare în flăcări în ziua eclipsei de soare din 1999 ! 

Unii dintre clienţii parapsihologului de excepţie amintit la început, 
revenind după un timp, confirmă unele prognoze pe care le-a făcut. 
Aceasta îi întăreşte prestigiul în faţa incredulilor. însă, de fiecare dată li 
se atrage atenţia să nu devină fatalişti sau dependenţi de „ghicit”! 
Dimpotrivă, să-şi întărească voinţa, libertatea de gândire şi încrederea în 
sine! Acestea sunt daruri divine inestimabile. 

într-o primă concluzie, dacă acţionăm înţelept, prezicerile bune se 
vor împlini, iar cele rele vor fi evitate ! 

Cercetând liniile directoare ale existenţei umane, descoperim că 
există anumite predestinări importante . în programul spiritual cu care se 
naşte omul figurează: 

- Numărul de cununii (căsătorie legală sau convieţuire de durată); 

- Numărul de copii (fii şi fiice); 

- Profesiunea sau domeniul de activitate ; 

- Durata aproximativă a vieţii (excluzând accidentele şi bolile grave 
netratate). 

Dar, pe lângă aceşti factori spirituali, intervin şi ereditatea, mediul 
familial, educaţia, traumele, anturajul, contextul istoric ori geografic şi, 
mai ales, liberul arbitru. 

De exemplu, soţul are în destin doi copii, iar soţia, numai unul. în 
acest caz, este posibil ca femeia să nu-şi ducă una din sarcini până la 
sfârşit. 

Alt exemplu, soţia are două cununii predestinate, iar soţul, numai 
una. Vor apare neînţelegeri între ei, femeia dorind divorţul, dar soţul 
respingând vehement această idee. Dacă se vor despărţi, este posibil ca 
soţul să nu se recăsătorească niciodată, sau să aibă mari necazuri cu o 
viitoare concubină. 

Cineva poate să-şi „depăşească planul”, sau să nu -1 îndeplinească, 
atât la numărul de cununii, cât şi la numărul de copii. Asemenea abateri 
au ca urmare unele dificultăţi şi necazuri care nu erau prevăzute de 
soarta omului. 

Merită să acordăm o atenţie deosebită profesiunii predestinate , cu o 
influenţă covârşitoare asupra întregii vieţi. A nu activa în domeniul 
pentru care eşti potrivit prin naştere se traduce printr-o nemulţumire 
profesională. Ţi se pare că nu eşti apreciat la justa ta valoare (şi poate 
chiar aşa este), simţi că în tine zace un imens potenţial nefolosit de care 
nimeni nu pare să aibă nevoie. Cu alte cuvinte, eşti omul nepotrivit la 
locul nepotrivit. Vei simţi o mare uşurare schimbându-ţi preocupările (fie 
şi numai în timpul liber), apropiindu-te de domeniul unde ai vocaţie. 
Ceea ce contează este ca, prin ceea ce munceşti, să fii de folos semenilor . 
Oare, cum ai putea fi mai de folos decât lucrând cu talent şi inspiraţie? 
Prin urmare, să nu le invidiem altora înzestrările, ci să ne descoperim 
propriile noastre haruri! 

în practica parapsihologică, când apar neconcordanţe între 
predestinare şi realitate, trebuie interogat spiritul omului pentru a oferi 
soluţiile optime. Cunoscându-i mai bine ca oricine talentele, 
personalitatea, obligaţiile karmice, spiritul îi dă omului cel mai bun sfat, 
sugerându-i eventual o readaptare „din mers” la o altă ocupaţie potrivită 
din mai multe puncte de vedere. 

în încheiere, mi se pare instructiv să cunoaştem principalele tipuri 
de reacţii ale clienţilor ce consultă un clarvăzător, ghicitor autentic, cu 
har. Vom vedea că urmările unei astfel de consultaţii esoterice pot fi total 
diferite. 

- Sunt unii care nu fac nimic, aşteptând comozi să li se întâmple 
prevestirile ghicitorului. Este atitudinea PASIVĂ. 

- Alţii acţionează exagerat în sensul predestinării, cu încrederea 
oarbă că, în orice mod necugetat ar acţiona, vor fi ocrotiţi de providenţă. 
Este atitudinea de SUPRALICITARE. 

- Mai sunt cei care acţionează exact invers decât au fost sfătuiţi, de 
parcă ceva din adâncul lor s-ar opune acelui sfat binevoitor sau celui care 
li l-a dat. Este atitudinea DEMONIACĂ. 

- Există, desigur, unii care nu cred în predestinare şi nici nu iau 
aminte la părerile simple şi logice. Egoul lor nu poate accepta că cineva îi 
poate „citi” ca prin sticlă. Este atitudinea de BLOCARE. 

- în sfârşit, sunt acei fericiţi ce urmează sfaturile, înţeleg 
mecanismele complexe ale destinului şi luptă inteligent să ajungă unde le 
este locul. Este atitudinea ÎNŢELEAPTĂ. 

Problema liberei alegeri nu este numai o dilemă filosofică, ci un test 
de înţelepciune practică. De modul cum promovăm acest test permanent 
depinde dezvoltarea personală şi evoluţia noastră spirituală. 

Folosind o metaforă, viaţa poate fi comparată cu o barcă, vâslele şi 
cârma sunt liberul arbitru, iar valurile, predestinarea. Depinde în mare 
măsură de voinţa şi puterea noastră încotro se va îndrepta barca, ce se va 
alege de viaţa noastră. Libertatea şi predestinarea, CÂRMA şi KARMA... 

2002 

EREDITATEA SPIRITUALĂ 
ŞI FORMAREA PERSONALITĂŢII 


Motto: „Mami, tati, când eram eu mare...” 

Din ce se cunoaşte până acum, ereditatea este de două feluri: 
genetică şi spirituală. 

Ereditatea genetică este reprezentată de caracteristicile transmise, 
prin gene, de la părinţi la copil. 

Ereditatea spirituală este reprezentată de caracteristicile transmise, 
prin spiritul întrupat în om, de la celelalte întrupări (vieţi) ale spiritului 
respectiv, cu deosebire de la ultima întrupare (încarnare). 

Definirea termenilor „spirit” şi „întrupare”: 

Conform tuturor tradiţiilor spirituale, la moarte, sufletul omului 
părăseşte trupul biologic, continuând să trăiască într-o dimensiune 
paralelă, de unde poate fi martor la existenţa pământească a celor „vii”. 
Sufletul conţine tot psihicul omului, toată personalitatea sa. 

Acest lucru a fost confirmat de studiile moderne de tanatologie - 
confirmarea vieţii după moarte, prin studiile asupra celor reîntorşi din 
moarte clinică, făcute de dr. Raymond Moody, Elisabeth Kiibler Ross ş.a.. 
O altă dovadă sunt experienţele controlate ale conştiinţei în afara 
corpului (dedublarea/proiecţia astrală, OBE, călătorii extracorporale), 
popularizate în Occident de Robert Monroe ş.a.. 

Din doctrinele esoterice, se mai ştie că, în decursul unei perioade 
variind între câteva săptămâni şi câteva luni, sufletul îşi clarifică greşelile 
comise în timpul vieţii (karma) şi îşi doreşte să şi le îndrepte, pentru a se 
perfecţiona ca fiinţă spirituală. In tot acest timp, sufletul îşi reaminteşte 
întreaga experienţă acumulată de el de-a lungul reîncarnărilor trecute, 
precum şi experienţele din lumea imaterială, pur spirituală. Prin urmare, 
îşi recapătă cunoaşterea cosmică pe care o pierduse în timpul încarnării, 
în acelaşi timp pierzându-şi iluziile identificării cu corpul grosier, 
material. Pe scurt, sufletul uman se transformă calitativ, potrivindu-i-se 
mai bine denumirea de spirit „liber”. Spiritul are voinţă, are inteligenţă, 
are afectivitate - ambele mult amplificate faţă de cele avute în timpul 
vieţii omului. îi lipseşte doar corpul. 

Deoarece nu mai deţine vehiculul capabil să-i ofere experienţele 
senzoriale, el tânjeşte să redevină om. La un moment dat, i se oferă 
prilejul de a se reîntrupa într-un embrion uman în formare. Un alt om se 
va naşte, având ca suprem coordonator Spiritul. Locul său, ca proiecţie 
din planul energetic, este în trunchiul cerebral. Omul nu-şi aminteşte 
existenţa sa spirituală şi nici vieţile anterioare, pentru că se creează o 
nouă minte, cu o memorie nouă, iar accesul la informaţiile din Akasha 

(memoria spirituală) este dificil dacă mintea nu are o legătură energo- 
informaţională perfectă cu propriul Spirit. în stadiul actual al omenirii, 
se constată un puternic blocaj mental în privinţa comunicării între minte 
şi Spirit, care este şi cauza principală a nenumăratelor nenorociri la care 
asistăm. 

Spiritul este sediul conştiinţei de sine în om. Acest lucru este evident 
în patologia personalităţii multiple, unde fiecare spirit aduce altă 
conştiinţă. Mintea e adaptată lumii materiale. Ea oferă Spiritului, prin 
canale energo-informaţionale, o imagine reală a lumii. Când mintea este 
tulburată, bolnavă, Spiritul nu mai percepe clar realitatea şi nu mai dă 
indicaţii corecte, ori nu le mai dă deloc, lăsând mintea pradă propriilor 
fantasme sau automatisme. 

Caracteristicile încarnării trecute sunt păstrate de Spirit în învelişul 
său energetic, numit „perispirit”. Multe trăsături psiho-somatice actuale 
sunt provocate de această matrice energetică prezentă în aură. Printre 
acestea putem enumera: trăsăturile feţei şi conformaţia trupului, 
sensibilităţi la anumite boli, cicatrici sau semne din naştere, fobii, 
pulsiuni inexplicabile, talente şi predilecţii etc. Acestea constituie 
ereditatea spirituală . 

Câteva argumente suplimentare în favoarea doctrinei 

reîncarnării: 

Trei sferturi din populaţia lumii crede în reîncarnare (hinduşii, 
budiştii, lamaiştii, sufiştii islamici, mozaicii cabalişti, spiritiştii etc.). 
Multe personalităţi de vază ale lumii împărtăşesc această convingere. 
Reîncarnarea este logic acceptabilă şi respectă principiul universal al 
cauzalităţii. Dintre toate concepţiile filosofice, viaţa „ca o zi de şcoală” 
este singura care are sens, este un fundament pentru morală şi pentru 
faptul că există dreptate în univers. 

Ereditatea spirituală joacă un rol important în dezvoltarea 
personalităţii noului om, ca şi ceilalţi factori binecunoscuţi: genele, 
mediul, educaţia. Din păcate, studiul ştiinţific al eredităţii spirituale este 
încă la început, pentru că lipseşte interesul şi înţelegerea lumii ştiinţifice 
pentru acest subiect, care necesită abandonarea vechii paradigme . Din 
fericire, în prezent, există modele teoretice, există metode practice şi 
există cercetători care au rezultate deosebite în acest domeniu. Citiţi 
detalii în articolul intitulat „Psihoterapia karmică în lume”! 

O dovadă incontestabilă a fenomenului reîncarnării este constituită 
de studiile asupra cazurilor de reamintire spontană a încarnării 
precedente a unor copii (dr. Ian Stevenson ş.a.); 

Psihologia transpersonală . preocupată de stările modificate de 
conştiinţă şi de cunoaşterea spirituală, aduce un plus de rigoare ştiinţifică 
acestor fenomene, care până nu de mult erau considerate că aparţin de 
magie şi credinţe naive. 

„Mami, tati, când eram eu mare...” 

Este binecunoscută apetenţa unor copii pentru fabulaţie. îi putem 
auzi uneori inventând poveşti fantastice, inspirate din cine ştie ce desen 
animat. Totuşi, o anumită replică a lor ar trebui sa ne dea mai mult de 
gândit. Este vorba de expresia „ Când eram eu mare... ”, urmată de 
descrierea unor fapte sau conduite pe care şi le atribuie. Aproape sigur, 
este vorba de o reamintire spontană a vieţii anterioare. Se ştie că aceasta 
are loc la mulţi copii până la vârsta intrării în şcoală. După vârsta de 6-7 
ani, aptitudinea dispare, ca multe alte percepţii extrasenzoriale. 

Este în interesul părinţilor să descopere mai multe despre trecutul 
spiritual al copilului, fie chiar şi numai din curiozitate. Copilul trebuie 
stimulat să-şi amintească mai multe, iar părintele să le noteze intr-un 
carneţel (sau să le înregistreze audio), dar fără a atrage atenţia copilului 
(care ar putea supralicita). Mai târziu, aceste informaţii îi vor folosi 
tânărului, pentru a se autocunoaşte mai bine şi a face faţă provocărilor 
vieţii. 

Putem face o paralelă cu faptul că, drept urmare a popularizării 
astrologiei, în spitalele româneşti s-a generalizat obiceiul de a nota şi ora 
exactă a naşterii copilului, cerută de calculele astrologice. Odată cu 
popularizarea în Occident a doctrinei reîncarnării, va deveni un obicei 
comun ca părinţii să dea atenţie şi să încurajeze, cu tact, rememorarea 
spontană a experienţelor din viaţa precedentă a copilului. 


18 oct 2007 

CUNOAŞTEREA VIEŢILOR ANTERIOARE 


în lumea occidentală se răspândeşte rapid credinţa în karmă si 
reîncarnare , fără să se adopte neapărat şi vreuna din religiile care se 
bazează pe această doctrină. Oamenii, dezvoltându-şi capacitatea 
raţională, apreciază valoarea explicativă a acestei teorii spirituale. 

Oricine poate consulta - prin cărţi sau pe internet - tabele cu 
penultima încarnare, plecând de la data naşterii. Sau poate găsi, la fel de 
uşor, câteva indicaţii din partea astrologiei karmice. Pe cât de facil de 
obţinut sunt aceste „informaţii”, pe atât de neştiinţifice şi superficiale 
sunt. Ele popularizează, este drept, dar şi vulgarizează marea taină a 
karmei şi reîncarnării. 

Cine vrea cu adevărat să-şi găsească ultimele încarnări umane şi 
karma pe care o are de ispăşit, poate apela la următoarele metode: 

1) Regresia hipnotică. în lipsa unui specialist cu experienţă, poate 
apărea riscul ca anumite episoade traumatice să devină sursă 
psihopatogenă pentru cel care se lasă hipnotizat. Unii consideră hipnoza 
ca un adevărat atentat împotriva sănătăţii mintale. 

Avantajul acestei metode este că se poate folosi subconştientul 
pentru obţinerea de date despre existenţa proprie, dar şi despre 
încarnările unei terţe persoane, prezente la şedinţă. 

2) Munca individuală prin tehnici de tip yoga poate duce, după 
multe restricţii autoimpuse, riscuri şi eforturi, chiar la revelarea 
existenţelor anterioare ale spiritului practicantului. Se cere o dăruire 
totală pe calea spirituală aleasă, ea nefiind o metodă specifică de revelare 
a încarnărilor, ci una generală de dezvoltare a conştienţei şi puterilor 
latente. Prin urmare, nu garantează obţinerea punctuală a informaţiilor 
de care vorbim, ci doar pregăteşte această posibilitate. 

Se pot obţine însă şi false informaţii revelate prin „ochiul minţii”. 
Yoghinul ar trebui să le verifice cu ajutorul altor specialişti sau maeştri 
autentici, ca să nu cadă în plasa autoînşelării. Se ştie că în percepţiile 
subtile joacă un rol major autosugestionarea, fie ea chiar involuntară, 
gândurile şi dorinţele intense şi repetate. 

3) Apelarea la un clarvăzător căruia Dumnezeu i-a dăruit accesul 
la Akasha (aşa-zisa „bancă de date a Universului”), de unde poate obţine 
informaţii nelimitate şi detaliate despre karma personală şi reîncarnările 
spiritului. Aceşti clarvăzători sunt rari precum aurul printre firele de 
nisip. Avantajul metodei este comoditatea şi lipsa oricăror riscuri pentru 
solicitant. Condiţia necesară este ca acesta să accepte teoria existenţelor 
multiple şi să fie deschis a primi chiar şi informaţii mai puţin plăcute 
despre sine. Vieţile anterioare sunt o sursă a karmei, clarvăzătorul 
oferind avertismente şi indicaţii privind existenţa curentă, în legătură cu 
vieţile trecute. 

După cele spuse mai sus, reiese cu claritate importanţa practică a 
descoperirii vieţilor precedente şi a karmei personale. Doctrina 
reîncarnării coboară de la nivelul său abstract-teoretic către concret şi 
pragmatic, pierzând localizarea strictă în spaţiul cultural hindus şi 
budist, prin deschiderea oferită tuturor pământenilor. 

Cel care analizează profund încarnările sale anterioare şi karma 
creată şi transmisă de la o viaţă la alta, începe să înţeleagă planul lui 
Dumnezeu pentru Creaţie şi creatură. Dar nu este simplu deloc! 

Cine se reîncarnează? Omul fizic sfârşeşte în ţărână. Să fie 
personalitatea sa? După cum relevă studiul karmic, aceasta se transmite 
fragmentar şi sintetic de la o viaţă la alta. Fiecare om nou creat are o 
nouă personalitate şi îi lipseşte memoria încarnărilor precedente. Atunci, 
cine continuă să trăiască, păstrând moştenirea vieţilor umane? Este, 
desigur, Spiritul . încarnat şi destrupat, pe rând. Spiritul este eternul 
călător, cel care suferă experienţele lumii fizice. Totuşi, el nu aparţine 
lumii fizice, pe care o vizitează doar temporar. 

Acum căutătorul spiritual se găseşte într-o dilemă, care îl poate 
îndepărta de doctrina reîncarnării. Omul şi-a aflat, deci, vieţile anterioare 
ale spiritului. Prezenta viaţă se va adăuga, şi ea, lanţului de încarnări 
trecute şi viitoare. Ea se arată în toată goliciunea şi relativitatea ei. Dar 
dacă viaţa omului este iluzorie, la ce bun să se străduiască a mai 
înţelege taine ce-i depăşesc umila condiţie umană ? Este evident că el 
încearcă, folosindu-se de mintea sa omenească limitată, să acceadă la 
înţelesuri pur spirituale, a căror logică nu este şi nu va fi vreodată umană. 

Oare nu cumva cel care îndeamnă la căutarea de înţelesuri tainice 
este chiar Spiritul din om? El va trăi veşnic şi va reveni ulterior într-o 
nouă fiinţă umană, preferabil mai evoluată decât cea prezentă. 

Da, spiritul are ceva de câştigat din aceste informaţii. Tendinţele 
instinctuale îl îndeamnă pe om să-şi trăiască viaţa cum îi place, 
egocentric, bizuindu-se numai pe materie şi dispreţuind lucrurile 
invizibile. Spiritul înţelept îl îndeamnă pe om să fie altruist, să-şi 
strunească instinctele, să-şi întărească voinţa, să aprecieze lucrurile 
subtile, arta, cultura, filosofia, ştiinţa, şi mai ales pe Dumnezeu cel 
nevăzut. 

Viziunea omului suferă modificări la revelarea vieţilor anterioare şi, 
poate, i se trezesc amintiri ale vechii învăţături hinduse: 

Dumnezeu a creat această lume aruncând o plasă iluzorie - maya - 
peste ochii spiritelor, care se îmbracă cu hainele materiei. Este ca o piesă 
de teatru pusă în scenă de Marele Demiurg, în care actorii se identifică 
total cu rolul distribuit, uitând cine sunt cu adevărat. 

Ne-am obişnuit să spunem că „după moarte, vom merge în lumea lui 
Dumnezeu”. De fapt, adevărul este contrar: acum trăim în creaţia lui 
Dumnezeu, iar după moarte vom reveni în lumea noastră, a spiritelor. 
Abia atunci vom înţelege ceea ce acum ne este foarte greu, din cauza 

vălului gros al iluziei - maya -, aruncat de însuşi Creatorul. Lumea îi 
aparţine Lui, El este Creierul, iar noi umili executanţi. Grija lumii este a 
Lui. Să-I mulţumim că ne-a lăsat să vizităm minunata lui Creaţie! 

Pentru a ne juca rolul, uităm cât de mari suntem ca Spirit şi trăim cu 
fricile şi grijile noastre mărunte, dintre care cea mai mare iluzie este frica 
de moarte. Dar am murit de atâtea ori şi, uite, că tot mai trăim! Oh, 
Doamne, atâtea încarnări, atâta chin să formezi un om întreg, atâta 
durere în viaţă! Şi iarăşi suntem aici, o luăm de la capăt, cu aceleaşi 
probleme şi acelaşi deznodământ. Până când, Doamne? Nu ai putea să 
opreşti roata reîncarnărilor? 

Dacă ne dorim intens să aruncăm vălul iluziei, poate că Dumnezeu 
ne va împlini ruga de a găsi Adevărul. Dar numai căutătorul fervent, 
dispus să vadă mersul lumii ca pe un ecran de cinema, fără consistenţă, 
are şanse de a-L găsi. Celelalte spirite vor rămâne înlănţuite în iluzie. Şi 
asta nu e neapărat o tragedie! Lumea ar dispărea dacă marea iluzie 
cosmică s-ar revela de la sine tuturor... 

în plus, este atributul exclusiv al lui Dumnezeu cui acordă marele 
dar al viziunii Sale. Dumnezeu nu dă fericirea veşnică oamenilor care 
încă mai caută o alternativă în micile bucurii ale vieţii lumeşti. 

Paramhansa Yogananda spunea: „Dumnezeu nu se dezvăluie 
„somnoroşilor" spirituali, ci celor treji şi pregătiţi. Este foarte greu să îl 
găseşti pe Dumnezeu. Totuşi, cei care fac efortul, îl vor găsi." 

16 iulie 2008 

PSIHOTERAPIA KARMICĂ ÎN LUME 


Psihoterapia despre care vreau să vă vorbesc aparţine mai ales 
viitorului. în prezent, ea funcţionează în cercuri restrânse. Are o 
fundamentare ştiinţifică în paradigma conştiinţei (sau paradigma 
spirituală) , care a apărut în lumea occidentală de câteva decenii, 
inspirată de progresele fizicii cuantice, ca şi de apropierea culturală de 
spiritualitatea orientală. 

Foarte pe scurt, paradigma spirituală postulează următoarele : 

La baza psihicului uman stă Spiritul sau Conştiinţa. Ea este 
independentă de materie (respectiv creier), dar interacţionează cu 
aceasta într-un mod foarte complex. 

Spiritul nu moare odată cu creierul, ci perpetuează personalitatea 
omului. 

Dintre orientările psihologice, una dintre cele mai tinere şi dinamice 
este psihologia transpersonală, o extensie şi dezvoltare a psihologiei 
umaniste. Ea se fundamentează pe paradigma conştiinţei. în cadrul ei au 
fost şi sunt studiate experienţele „paranormale”, pe subiecţi sănătoşi, 
care le trăiesc în mod spontan sau le sunt provocate de diverse substanţe 
chimice ori tehnici psihofiziologice. Psihologia transpersonală 
încurajează şi o terapie neconvenţională în tratarea fobiilor, anxietăţilor 
şi altor probleme psihice, care s-ar putea numi „terapia karmică”. 

Psihoterapia karmică are două variante: una „dură” şi alta „blândă”. 

Varianta „dură” se referă la tehnicile de regresie hipnotică a 
subiecţilor într-una din vieţile anterioare trăite de Spiritul lor, pentru a 
găsi sursa traumatică ce provoacă în prezent fobii, anxietăţi, stări rebele 
la orice altă psihoterapie sau medicaţie. 

Varianta „blândă” se referă la metodele unor iniţiaţi care reuşesc 
printr-un har special să „citească” vieţile anterioare ale clienţilor, fără 
nici o contribuţie din partea acestora din urmă. 

Desigur că varianta „dură” solicită un efort intens din partea 
pacientului, aflat în transă hipnotică şi condus de vocea terapeutului 
către locurile şi timpurile cu potenţial psihopatie. Retrăirea unor stări 
neplăcute provoacă aceleaşi emoţii intense ca în trecut, care trebuie 
corect gestionate de terapeut, pentru a evita agravarea simptomelor sau 
dobândirea altora. 

Prin contrast, varianta „blândă” nu cere nici un efort din partea 
clientului, căci toată munca este realizată de specialistul clarvăzător. 
Singura cerinţă din partea clientului este să accepte mental existenţa 
vieţilor anterioare ale Spiritului său, precum şi să asimileze inteligent 
ceea ce descoperă terapeutul în trecutul spiritual. 

S-a constatat că, în ambele variante, revelarea unei legături dintre 
viaţa actuală şi evenimentele vieţilor anterioare poate vindeca acele 

dereglări psihice cauzate de trecutul karmic. Se pare că simpla 
conştientizare este suficientă, dublată desigur de un efort ulterior de a 
integra noile informaţii în sistemul personal de gândire şi simţire. 

Există, desigur, şi excepţii. Iată ce notează specialistul în hipnoză 
regresivă Roger J. Woolger: „Totuşi mulţi clienţi, în ciuda tuturor 
tipurilor de catharsis fizic sau emoţional încă nu renunţă la durerile lor. 
Este ca şi când, în adâncul lor ei simt că merită să sufere, durerea lor este 
o pedeapsă karmică vag înţeleasă.” 

Deşi „karma” este o noţiune antică orientală, ea este perenă şi la fel 
de valabilă astăzi, având legătură cu ştiinţa conştiinţei . Din nenumăratele 
cărţi de popularizare ale acestei problematici, am ales câteva, publicate în 
limba română, care se referă la unele persoane respectabile şi bine 
cunoscute la nivel internaţional, ce pun în aplicare terapia karmică. 

Iată deci o scurtă trecere în revistă a câtorva nume prestigioase şi a 
relatărilor lor, care au propulsat psihoterapia karmică în atenţia 
publicului şi a specialiştilor de pretutindeni. 

Mărturiile specialiştilor 

Vom începe cu dr. Brian L. Weiss, psihiatru american de 
renume, care s-a lovit, din întâmplare şi fără a o dori, de dovada 
pregnantă a existenţei reîncarnării Spiritului. Cartea sa ( Multe vieţi, 
mulţi maeştri - Ed. For You, 2007) ne arată că terapia karmică nu se 
bazează pe credinţa religioasă, ci dimpotrivă, solicită o minte deschisă 
din partea celor formaţi în paradigma de gândire materialist- 
reducţionistă. Să lăsăm cuvintele sale să ne introducă în subiect. Dr. 
Weiss: 

„Hipnoza este un instrument excelent pentru a ajuta pacientul să 
îşi amintească incidente uitate demult. Nu e nimic misterios în asta. La 
instrucţiunile unui hipnoterapeut pregătit, corpul pacientului se 
relaxează, lăsând astfel memoria să se ascută. Hipnotizasem sute de 
pacienţi şi găsisem această metodă utilă pentru reducerea anxietăţii, 
eliminarea fobiilor, modificarea obiceiurilor proaste şi readucerea la 
suprafaţa a unor amintiri reprimate. Ocazional, reuşisem să regresez 
pacienţii până în perioada timpurie a copilăriei lor, eliberând astfel 
amintirile unor traumatisme de mult uitate, care le tulburau viaţa.” 
[p.i 7 l 

Doctorul Weiss nu era pregătit pentru ceea ce avea să urmeze cu 
pacienta Catherine. Dintr-o dată, ea începu să relateze amănunte dintr-o 
viaţă care evident nu îi aparţinea, căci se petrecea în alt timp, alt spaţiu, 
având alt sex şi altă vârstă. Acest lucru s-a repetat şi în următoarele 
şedinţe, cu alte vieţi, după care: „Catherine era practic vindecată. Fobiile 
şi atacurile de panică aproape îi dispăruseră. Nu-i mai era frică de 
moarte sau că o să moară. Nu-i mai era frică să piardă controlul. 

Hipnotizând-o pe Catherine şi ducând-o intr-o stare de transă 
profundă, m-am gândit cât era de remarcabil şi de minunat că, în 
decurs de câteva săptămâni, fără a folosi medicamente, terapie 
tradiţională sau terapie de grup, era aproape vindecată. ... Iar ea era 
strălucitoare, senină şi fericită.” [p.69] 

între şedinţe, Catherine a descoperit că i se dezvoltă capacităţile 
extrasenzoriale. Odată, la cursele de cai, ea a ghicit câştigătorii tuturor 
curselor, dar banii astfel câştigaţi i-a dăruit imediat unui cerşetor, 
simţind că nu trebuie să îi păstreze. 

„De-a lungul anilor, am tratat sute - poate chiar mii - de pacienţi 
de psihiatrie, care au reflectat întregul spectru de tulburări emoţionale. 
Am condus secţii spitaliceşti a patru mari universităţi de medicină. Am 
petrecut ani de zile în sala de urgenţe la psihiatrie, în clinici 
ambulatorii... Catherine nu suferea de nici o psihoză, nu pierduse 
contactul cu realitatea şi nu avusese niciodată halucinaţii sau iluzii. Nu 
folosise droguri şi nu avea trăsături sociopate. Nu avea o personalitate 
isterică şi nici nu avea tendinţe disociative... Avea cunoştinţe la care nu 
avusese acces şi pe care nu le acumulase niciodată în viaţa ei prezentă... 
Ca psihiatru, ca om de ştiinţă, eram sigur că materialul provenea dintr- 
o parte a minţii ei inconştiente. Era real.” [p.76] 

într-una dintre transele hipnotice, ea începu să-i dezvăluie 
doctorului unele secrete de-ale lui, pe care numai el le ştia. „Personal, 
scepticismul îmi fusese erodat de dovezile care ieşeau de pe buzele 
Catherinei, în fiecare săptămână.” [p.98] 

„La două luni după ultima şedinţă de terapie, Catherine a fost să o 
vadă pe o clarvăzătoare faimoasă, Iris Saltzman, specializată în vieţile 
anterioare. Ea căuta confirmări la ceea ce i se întâmplase. Intrând într- 
o stare de conştiinţă modificată, Iris validă mare parte din ceea ce 
Catherine descoperise sub hipnoză.” [p.150] 

„După Catherine, am făcut regresii detaliate în vieţile anterioare 
pentru doisprezece pacienţi. Nici unul dintre aceştia nu avea tulburări 
mentale, halucinaţii sau personalităţi multiple. Şi cu toţii s-au făcut 
bine, uluitor de repede.” [p.162] 

Dr. Brian Weiss încheie cartea sa astfel: ,jSfu este nevoie ca toată 
lumea să facă terapie prin regresie, sau să viziteze clarvăzători, ori să 
mediteze. Cei care au simptome handicapante sau deranjante pot să o 
facă. Cât despre restul, cea mai importantă sarcină este să îşi păstreze o 
minte deschisă. Să-şi dea seama că viaţa este mai mult decât ceea ce se 
vede. Sarcina noastră este să învăţăm, să devenim asemenea lui 
Dumnezeu, prin cunoaştere.” [p.163] 


Daniel Meurois-Givaudan are peste 25 de ani de experienţă 
în citirea aurei persoanelor. 

El poate vizualiza toate cele trei tipuri de aură (eterică, astrală şi 
mentală) şi diagnostica diferitele suferinţe fizice sau psihice. în cartea sa 

(„Bolile karmice”, Editura For-You, 2007), francezul abordează al 
patrulea strat aurie - aura cauzală - care reprezintă „banca noastră 
centrală de date, emanaţia memoriei profunde, care ne urmează de la o 
viaţă la alta şi care, uneori, ne condiţionează”. Ea se extinde până la 
circa 3 metri în jurul corpului. Iată o scurtă descriere a metodei sale de 
diagnosticare karmică: 

„Cu ajutorul unui variator de lumină, am creat penumbră în 
încăpere şi pacienta s-a aşezat în faţa mea, cu spatele rezemată de un 
perete alb. După câteva minute consacrate percepţiei şi studierii 
primelor radiaţii sau manifestări luminoase ale corpului său (cele trei 
aure - n.n.)... silueta ei s-a şters din câmpul meu vizual. Un văl de 
lumină albă, ca un ecran lăptos, i-a luat locul dintr-o dată, estompând 
ambianţa camerei mele de lucru. Aproape imediat, pe acel ecran lăptos 
a apărut o scenă în mişcare, în culori, cu sunete, cu reliefuri. întreaga 
mea fiinţă era proiectată nu doar într-un simplu decor, ci într-o 
acţiune.” [p.10] în acest timp, terapeutul redă verbal toate experienţele 
pe care le observă, aparţinând memoriei spirituale a pacientului, care 
ascultă atent. 

Ce dificultăţi întâmpină terapeutul în a recurge sistematic la citirea 
karmei pentru a învinge nişte tulburări persistente sau inexplicabile, sau 
măcar pentru a înţelege anumite probleme de sănătate sau de 
comportament? 

„Deşi demersul pacientului este categoric voluntar, totuşi spaima 
inconştientă poate cenzura apariţia sau continuarea «filmului». A 
ridica un văl de pe propriul trecut înseamnă a risca un anume 
disconfort, a deveni mai matur, şi nu oricine are această tărie, chiar 
dacă aparent o doreşte. Alteori, poate că nu este momentul potrivit 
pentru a lăsa să iasă la suprafaţă lucruri prea delicate, care ar 
împiedica evoluţia normală a personalităţii reîncarnate. Nu există nici 
un fel de reţetă strict infailibilă prin care să obligăm o memorie 
karmică să ne vorbească - întotdeauna fiinţa profundă decide dacă ne 
acordă permisiunea de a explora acest teritoriu necunoscut.” [p.18] 

„Foarte rar se întâmplă să descoperim vieţi princiare sau de mari 
artişti. Cel mai adesea urcă la suprafaţă vieţi banale, chiar mediocre, 
micime a sufletului, violenţă, ranchiună, spaime, refulări şi decepţii. 
Şocul pe care îl poate provoca egoului este preţul ce se plăteşte pentru o 
eventuală vindecare sau, cel puţin, pentru o împăcare cu sine.” [p.20] 

La citirea aurei pacienţilor, autorul a constatat deseori o tendinţă de 
fugă, un gest emoţional abia schiţat, slabe mişcări ale corpului, sugerând 
vădite neplăceri, dureri sufleteşti sau chiar spaime. Metaforic vorbind, 
terapeutul incizează un abces emoţional ascuns, lăsând uneori să curgă 
lacrimi nestăpânite, care îl surprind chiar şi pe client. 

Nu ar trebui să se pornească o cercetare cauzală asupra unei 
persoane care suferă de un dezechilibru psihic. Cuvintele de ordine 
trebuie să fie şi aici, ca în orice demers medical: respectul, grija, 
compasiunea. 

în privinţa suferinţelor corporale, ele pot fi nişte semnale de alarmă 
faţă de nişte erori ale trecutului îndepărtat. Iar după revelarea cauzelor 
din viaţa anterioară „e nevoie de timp (săptămâni, luni) ca trupul să îşi 
uite schemele, născute din vechi sentimente. înţelegerea trebuie 
integrată cărnii, adică celulele să se debaraseze de vechea 
«programare».” [p.28] 

Uneori, descoperirea cauzelor karmice nu poate schimba datele 
realităţii (cum ar fi, de exemplu, un corp cu o constituţie filiformă). 
Numai iubirea de sine poate reconcilia şi şterge suferinţa. „Să privim 
corpul cu iubire tandră, cu consideraţie pentru conştiinţa celulelor vii 
din care suntem constituiţi, acceptăndu-ne aşa cum suntem, cu bolile şi 
handicapurile noastre!” [p.63] 

Dar cum de anumite stări ne amprentează atât de puternic, iar altele 
nu? Daniel Meurois crede că: ,JSfoi, oamenii ne concentrăm mult mai 
mult asupra nefericirii decât asupra fericirii. De aceea, nefericirea 
provoacă răni greu de vindecat. De îndată ce trăim ceva dificil, o parte 
din noi are tendinţa să se ancoreze acolo, ca şi cum ar fi un fel de 
programare ancestrală. O singură viaţă este prea puţin, pentru că nu 
avem curajul să ne înfruntăm spaimele sau dezamăgirile.” [p.31] 

Cele mai frecvente şi dificile emoţii negative transmise peste veacuri 
sunt: frica, furia, răzbunarea (încrâncenarea, ranchiuna, ura), 
culpabilitatea. Nici nu ar trebui să ne mai mire faptul că avem nevoie de 
atâtea vieţi pentru a reuşi să le depăşim şi să scoatem la iveală ceea ce 
este mai bun în noi! 

„De multe ori, pe parcursul unei existenţe, sau de la o viaţă la alta, 
ne găsim în împrejurări asemănătoare, până ajungem să înţelegem cu 
adevărat lecţia şi să ne schimbăm atitudinea. Un obstacol pe care nu l- 
am putut depăşi reapare cândva, inevitabil, cu scopul de a ne sensibiliza 
conştiinţa.” [p.33] 

„Scânteia divină din noi nu ne scuteşte de nimic. Nu se mulţumeşte 
cu jumătăţi de măsură. Orice rană trebuie să fie recunoscută în 
totalitate şi apoi vindecată... Chiar dacă am vrea, nu am putea să 
uităm. Suntem nişte memorii totale. Nu trebuie să uităm, ci să depăşim, 
să sublimăm.” [p.39] 

„Timpul nu se grăbeşte. Lucruri pe care credem că le putem evita, 
din lipsă de curaj sau pentru că ne credem mai şmecheri sau mai 
puternici, ne vor ajunge, fără îndoială, din urmă în una dintre 
existenţele noastre.” [p.57] 

Metoda citirii aurei este un demers „la rece”, în opoziţie cu retrăirile 
regresive. Este o metodă blândă, care îi permite persoanei în cauză să-şi 
păstreze întreaga autonomie şi responsabilitate. Enunţarea originii 
problemei va juca rolul unui declic, este firul pe care trebuie mers, 
încetişor, pentru a descâlci ghemul tensiunilor interne. Uneori se 
întâmplă că „amintirea” respectivă nu îi spune nimic persoanei. Dar ceva 
în inima sa recunoaşte întotdeauna ceea ce o afectează. 

Informaţiile cauzale sunt un instrument, nu un medicament 
miraculos. Sunt ca o oglindă care înlătură obişnuinţa pasivităţii şi 
victimizării. Suntem autorii a ceea ce ni se întâmplă. Nu contractăm o 
boală, ci ţesem condiţiile care duc la instalarea dezordinii în noi, fie în 
existenţa aceasta, fie într-o alta. Aceasta viziune ne obligă să fim mai 
conştienţi, ne maturizează, deci nu se adresează oricui. Este nevoie de 
curaj când te îndrepţi spre luciditate şi adevăr. Iar atitudinea cea mai 
importantă faţă de orice informaţie profundă care duce la conştientizare 
este COMPASIUNEA, căci toate fiinţele vii sunt supuse aceluiaşi efort 
evolutiv, ce trece inevitabil prin stadii dureroase. 


Dr. Hiroshi Motoyama este un om neobişnuit de cultivat şi 
de înzestrat, fiind deopotrivă: preot shintoist, filosof, yoghin, 
psihofiziolog, specialist în computere, cercetător al medicinii orientale, 
parapsiholog, inginer în electricitate, vindecător spiritual şi clarvăzător. 
Dr. Motoyama a fondat, în 1960, Institutul de Psihologie Religioasă, 
lângă Tokyo. La începutul anilor 1970, a inventat Aparatul pentru 
Măsurarea Funcţionării Meridianelor Energetice şi, în 1974, 
Instrumentul pentru Testarea Chakrelor. A condus cercetări de pionierat 
în domeniul studiului câmpului bioenergetic uman, care i-au adus o largă 
recunoaştere internaţională şi un premiu UNESCO. în 1992 a înfiinţat 
Institutul Californian de Studii asupra Omului, acreditat, care oferă 
programe de Masterat şi Doctorat. 

Pe parcursul a peste 50 de ani, dr. Motoyama a oferit peste 40.000 
de consultaţii spirituale. Printr-o disciplină spirituală îndelungată, el a 
dobândit capacitatea de a transcende limitele spaţio-temporale într-o 
stare de conştiinţă extinsă şi unificată (samadhi), percepând direct şi clar 
trecutul, viitorul şi dimensiunile non-fizice ale existenţei care sunt 
conectate cu tărâmul fizic. în timpul şedinţei, sondează trecutul karmic al 
pacienţilor săi, intrând în ultimele 2, 3 vieţi anterioare. 

Concluzia principală a domnului Motoyama este că scopul existentei 
stă în evoluţia spirituală a individului, iar o înţelegere a karmei si 

reîncarnării este crucială pentru această evoluţie , (din Cuvântul 
editorului, volumul „Karma şi Reîncarnarea ”, Ed. Excalibur, 2007) 

„într-o «consultaţie spirituală» comunic direct cu Fiinţa Supremă 
referitor la o problemă specifică a enoriaşilor. Prin rugăciune şi 
meditaţie, văd informaţii detaliate referitoare la cauza problemei şi la 
felul în care persoana o poate depăşi.” [p.21] „Scopul este de a învăţa 
persoana în cauză care sunt modalităţile necesare dizolvării karmei 
specifice, ce a luat forma actualelor probleme.” [p.27] 

Există unele limite, dictate de chiar persoana în cauză. „Dacă o 
fiinţă nu vine la mine cu deschidere şi onestitate, nu mă pot conecta în 
mod eficace cu fiinţa ei.” [p.43] în plus, recomandările includ 
modificarea comportamentului, rugăciunea şi meditaţia, exerciţii care 

par a fi foarte dificile, pentru că au de-a face cu dizolvarea directă a 
karmei. 

Dr. Motoyama ne oferă un sfat general plin de bun-simţ şi 
înţelepciune, dobândită după zeci de ani de observaţii şi comunicări cu 
tărâmul spiritual: „Dacă omul trăieşte, pur şi simplu, manifestarea 
karmei fără ataşament sau repulsie, depunănd eforturi sincere pentru 
alţii, pentru societate, în orice poziţie s-ar găsi el, karma manifestată, în 
cele din urmă, se va dizolva, va dispărea.” [p.134] 

Domnia sa a descoperit că noi suntem, mai mult sau mai puţin, 
influenţaţi de cinci categorii de karmă: personală, familială, locală, 
naţională şi globală. Opinia sa ne trezeşte ca un duş rece: „Cineva nu este 
responsabil doar de propria sa karma personală, ci şi de karma 
naţională şi globală. Dacă fiecare parte nu este purificată, întregul nu 
poate deveni pur.” [p.29] 

Privirea sa clarvăzătoare asupra lumii i-a arătat că, în prezent, 
karma naţională este foarte puternică, dar, odată cu fenomenul 
globalizării, karma mondială devine mai activă. Naţiunile vor evolua, 
într-un timp mai lung, către o politică de adevărată armonie. în acelaşi 
timp, se va dezvolta un sistem religios şi filosofic cu valenţe universale, 
care va fi susţinut atât de cercetarea ştiinţifică, cât şi de principiile 
spirituale transcendente. Acest sistem va accepta karma şi reîncarnarea 
ca un fapt sigur, ele fiind principiile organizatoare ale existenţei. 

„Pe măsură ce ştiinţa va recunoaşte din ce în ce mai mult baza non- 
fizică a realităţii fizice, separarea de veacuri dintre cunoaşterea 
ştiinţifică (dihotomia subiect-obiect) şi cunoaşterea spirituală (unitatea 
dintre subiect şi obiect) va dispărea, în sfârşit.” [p.188] 


Dr. Michael Newton, hipnoterapeut cu experienţă de peste 30 
de ani, a dezvoltat o tehnică proprie de regresie temporală pentru a 
ajunge la amintirile ascunse ale subiecţilor săi despre viata de dincolo de 
moarte . El deţine un doctorat în consiliere, are masteratul ca 
hipnoterapeut şi îşi dedică munca modificărilor comportamentale şi 
ajutorării oamenilor întru accederea la nivelul lor spiritual superior (al 
sinelui superior). 

La începutul practicii sale, dr. Newton folosea hipnoza şi tehnicile de 
regresie temporală pentru a determina originea amintirilor neplăcute şi 
traumelor din copilărie, simţind că orice încercare de a ajunge la o viaţă 
anterioară ar fi fost nedeontologică şi nemedicală. Totuşi, încurajat de 
unii pacienţi, a început să-i trimită şi mai înapoi în timp, chiar dincolo de 
ultima naştere pe Pământ. A ajuns să înţeleagă cât de importantă este, 
din punct de vedere terapeutic, legătura dintre trup şi întâmplările 
vieţilor noastre anterioare. 

Apoi, dr. Newton a descoperit un lucru de o importanţă covârşitoare: 
că era posibil să privească în lumea spiritelor prin ochii minţii unui 
subiect aflat sub hipnoză, care îi relata despre viaţa dintre vieţile sale 

pământeşti. La acea dată existau multe cărţi despre vieţile anterioare, dar 
el nu a găsit nici una care să amintească despre viaţa noastră ca suflete 
sau cum să luăm corect legătura cu amintirile pur spirituale ale 
oamenilor. Astfel, dr. Newton a început el însuşi o cercetare cu ajutorul 
subiecţilor săi (descrisă în cartea „Călătoria sufletelor”, Ed. Cartea 
Daath, 2005). El subliniază că „găsirea locului lor în lumea spirituală 
are o însemnătate mult mai mare pentru oameni decât inventarierea 
vieţilor lor anterioare pe Pământ.” [p.16] 

Cum este posibil să ajungi la suflet prin hipnoză? Dr. Newton 
numeşte sufletul „supraconştientul” nostru; el găzduieşte identitatea 
noastră reală. „Supraconştientul reprezintă centrul cel mai înalt de 
înţelepciune şi perspectivă. Toate informaţiile mele despre viaţa de 
după moarte provin din această sursă de energie inteligentă.” [p.16] 

Subiecţii în stare de supraconştienţă nu sunt în mod special motivaţi 
să ofere voluntar informaţii despre viaţa sufletului în lumea spiritelor. 
„Trebuie să ai setul corect de chei pentru fiecare uşă. în cele din urmă, 
am reuşit să-mi pun la punct o metodă de accesare a memoriei, 
cunoscând ce uşă să deschid la momentul potrivit în timpul şedinţei de 
terapie.” [p.17] 

Interesul foarte mare al publicului şi al colegilor, suscitat de 
experienţele sale, l-au determinat pe dr. Newton să fondeze, în 2002, 
Societatea de Regresie Spirituală, unde perfecţionează hipnoterapeuţi 
atestaţi în practica de regresiune a clienţilor în perioada petrecută în 
lumea spiritelor, între vieţile lor pământeşti. 

„Consider că este o mare răsplată să văd expresia de mirare pe faţa 
clientului când şedinţa s-a terminat şi îi înmânez caseta cu 
înregistrarea şedinţei. Pentru aceia dintre noi care chiar au avut şansa 
să-şi vadă nemurirea, iese la iveală o nouă profunzime a înţelegerii de 
sine şi de creştere a puterii. înainte de a-mi trezi subiecţii, deseori le 
implantez amintiri post-hipnotice adecvate. Cunoaşterea conştientă a 
vieţii sufletului propriu în lumea spiritelor le oferă acestor persoane un 
simt mai puternic al sensului existentei si energie pentru viata aceasta .” 

[p.20] 

Cât de valabilă este hipnoza în dezvăluirea adevărului? Persoanele 
aflate sub hipnoză nu visează , pentru că noi nu visăm în secvenţe 
cronologice. Când subiecţii sunt puşi în stare de transă, creierul lor 
oscilează încet de la starea de veghe Beta, coborând sub stadiul meditativ 
Alfa până la diversele nivele din cadrul gamei Theta. Theta înseamnă 
hipnoză, nu somn, iar acum putem recepţiona şi trimite mesaje cu toate 
canalele memoriei deschise. 

în starea Theta, răspunzând la întrebări, subiecţii nu pot minţi, dar 
ar putea interpreta greşit ceea ce au văzut, aşa cum facem şi noi în starea 
de conştienţă. în această stare, oamenii se raportează dificil la orice lucru 
pe care ei îl consideră neadevărat, făcând nesustenabilă ipoteza 
halucinaţiei . 

Criticii hipnozei cred că subiectul în transă îşi va fabrica amintiri 
conform sugestiilor hipnotizatorului. Iată răspunsul dr. Newton: „Dacă 
un subiect ar fi într-unfel capabil să-şi construiască conştient o fantezie 
despre lumea spiritelor, aceste răspunsuri ar deveni curând 
incompatibile cu celelalte studii de caz ale mele. Am învăţat valoarea 
examinării încrucişate încă de la începutul carierei mele şi nu am găsit 
nici o dovadă că cineva şi-ar falsifica experienţele spirituale pentru a- 
miface mie plăcere. De fapt, subiecţii în stare de hipnoză nu ezită să-mi 
corecteze interpretările greşite.” [p.17] 

în privinţa performanţelor şi probităţii sale profesionale, vom 
menţiona că, în 1998, dr. Michael Newton a primit recunoaşterea 
Asociaţiei Americane a Hipnoterapeuţilor Transpersonali prin acordarea 
„Premiului pentru cea mai deosebită contribuţie adusă de un 
hipnoterapeut”. 


30 decembrie 2008 

ASTROLOGIA, PRO ŞI CONTRA 


Motto: Un astrolog competent poate demonstra că orice eveniment, 

odată ce s-a produs, era inevitabil. 

La fel de mult hulită şi adulată, astrologia face astăzi parte din 
cultura pop. Nu putem face abstracţie de ea, dar ar trebui să avem o 
atitudine echidistantă şi argumentată vizavi de ramurile sale. Căci 
astrologia are mai multe specializări, pe care le voi analiza la rând, după 
cartea Astrologia în Noua Eră”, de Dan Ciupercă. Am adăugat şi 
procentul de încredere pe care sunt dispus să îl investesc în fiecare. 

ASTROLOGIA NATALĂ - 80% încredere 

Astrologia natală este ramura cea mai veche, verificată şi, cred eu, 
cea mai utilă şi mai aproape de adevăr. Pe baza hărţii cerului din 
momentul naşterii se pot trage nişte concluzii despre predispoziţiile 
nativului, despre direcţiile principale de viaţă şi relaţiile sale socio- 
umane. Harta natală prezintă o simbolistică complexă a predestinării 
individului. Trebuie însă să subliniem că nu tot ce este predestinat se si 
întâmplă, căci intră în joc liberul arbitru al nostru şi al celor din jurul 
nostru şi, de ce nu, chiar hazardul! însă pentru a-şi justifica meseria, 
astrologii le induc clienţilor lor ideea că totul este scris în stele. Rareori, 
cei oneşti mai adaugă şi că „astrele predispun, dar omul dispune”... 

în privinţa citirii personalităţii şi unor aspecte esenţiale de viaţă, aş 
acorda acestei ramuri astrologice un procent de încredere de 80%. 
Astrologia natală este strâns legată de psihologie şi autocunoastere şi este 
singura specializare care îşi merită numele de „ştiinţa astrelor” (astro + 
logos), prin rata mare de potriviri dintre realitate şi o analiză apriorică, 
efectuată doar pe baza datei, orei şi locului exact al naşterii omului. O 
ştiinţă comparabilă cu meteorologia, nu cu matematica! 

ASTROLOGIA RELAŢIONALĂ - 60% încredere 

Astrologia relaţională analizează şansele potrivirii a două 
personalităţi, comparând hărţile lor natale. Se foloseşte mai ales în 
căutarea relaţiei romantice perfecte, dar şi în managementul resurselor 
umane. în măsura în care acordăm credit astrologiei natale, în aceeaşi 
măsură putem considera că sunt corecte concluziile astrologiei 
relaţionale. 

Dar are un defect major. Deşi se pot trasa cu destulă exactitate 
compatibilităţile fizice, emoţionale şi mentale între două sau mai multe 
personalităţi umane, astrologia relaţională este incapabilă să găsească 
compatibilitatea spirituală, adică potrivirea dintre spiritele încarnate în 

respectivii oameni. Or, personalitatea spiritului atârnă cel mai greu în 
curgerea şi ordonarea unei vieţi omeneşti. Degeaba un bărbat şi o femeie 
se simt atraşi unul de altul fizic, emoţional şi intelectual dacă spiritele lor 
se urăsc şi nu au de realizat nicio misiune spirituală comună - până la 
urmă nu vor putea face casă bună împreună şi se vor despărţi, deşi aveau 
„chimie” între ei. Din acest motiv, acord astrologiei relaţionale un 
procent de încredere de doar 60%. 

ASTROLOGIA KARMICĂ - 30% încredere 

Astrologia karmică este o tentativă modernă de a găsi reguli 
astrologice care să reveleze datoriile karmice şi vieţile anterioare fără a 
apela la hipnoza regresivă în vieţile anterioare (metodă pretenţioasă şi cu 
puţini hipnoterapeuţi specializaţi) sau la un clarvăzător de forţă care să 
poată „citi” memoria spirituală (vizionari care sunt şi mai greu de găsit). 

Americanii au încercat să coreleze datele obţinute prin regresii 
temporale cu harta natală a pacientului, dând nişte reguli cu caracter 
general. Puţinele date statistice la care au avut acces şi uneori 
ambiguitatea informaţiilor primite sub hipnoză sunt cauze evidente 
pentru eşecul acestei încercări de a pune în tabele fixe nişte realităţi 
mişcătoare. Mai mult decât atât, nu există niciun argument că aceste 
amintiri ar trebui să fie neapărat înscrise şi pe harta astrologică, cu atât 
mai mult cu cât spiritul are foarte multe încarnări anterioare, dintre care 
unele având greutate mai mare, iar altele, mai mică în viaţa actuală. 

Totuşi, karma spiritului încarnat în noi determină în mare parte 
destinul pe care el ni l-a pregătit. Acest destin poate fi întrevăzut la 
modul general dacă descifrăm cu multă intuiţie informaţiile ascunse în 
harta cerului natală. Din toate aceste motive, acord astrologiei karmice 
un procent de încredere de 30%. 

ASTROLOGIA MEDICALĂ - 50% încredere 

Astrologii care se încumetă să dea sfaturi medicale pe baza hărţii 
natale combinate cu harta cerului actuală îşi asumă toată 
responsabilitatea. Desigur, atâta timp cât alegerea unui anumit moment 
pentru o operaţie chirugicală sau aplicarea unui remediu nu impietează 
asupra pregătirii medicale, pacientul nu are ce pierde. Dacă nu face bine, 
cel puţin e sigur că astrologia medicală nu face rău! Apoi, influenţa Lunii 
asupra oamenilor sensibili este certificată ştiinţific şi este clar că bolnavii 
sunt mai sensibili decât cei sănătoşi. 

Totuşi, în privinţa diagnosticării, nu cred că doctorii ar trebui să se 
ia după astrologie, decât cel mult ca nişte indicii suplimentare, care să le 
ajute intuiţia specific medicală. Se cunoaşte faptul că multe boli încep în 
corpurile subtile (eteric, astral, mental) înainte de a se manifesta somatic. 
Un remediu aplicat în timp util, prin terapii neconvenţionale, la nivelul 

acestor corpuri ar putea vindeca boala fizică sau chiar ar putea-o 
împiedica să apară. Totuşi, nu există evidenţe privind legătura dintre 
poziţia unor planete în zodiac şi defecţiunile din corpurile subtile. 
Dimpotrivă, s-ar putea presupune că aceste dezechilibre energetice sunt 
imprevizibile, ţinând mai mult de angrenarea liberului arbitru în acţiuni 
necorespunzătoare pentru sănătate. 

Din aceste motive, acord astrologiei medicale un procent de 
încredere de 50%, adică, intr-un caz particular al unui bolnav oarecare, 
ar putea fi de folos sau nu, cu aceeaşi probabilitate. 

ASTROLOGIA PREVIZIONALĂ - 0% încredere 

Astrologia previzională este cea care ne bombardează, peste tot în 
mass-media, cu informaţii „certe” despre ce vom face mâine sau cum ne 
vom simţi peste o săptămână. Este rubrica „horoscop” din tabloide. 
Ridicolul acestei abordări simpliste este evident pentru oricine analizează 
modul cum se fac astfel de previziuni şi rata de potrivire cu realitatea. De 
fapt, chiar astrologii care se respectă avertizează asupra vulgarizării 
astrologiei prin astfel de „pseudo-prognoze”. 

Şi totuşi, prevederea viitorului este motivul principal pentru care a 
luat atât de mare avânt astrologia, fiind băgată în seamă chiar la niveluri 
înalte. Cunoaşterea viitorului este însă un ţel greu de atins chiar şi pentru 
oamenii cei mai puternici ai planetei, cu sau fără astrologi personali. 

După cum scrie Dan Ciupercă în cartea sa, «astrologul poate prevedea 
fluctuaţii de stare, momente de pesimism sau optimism, de emoţie sau efort... Dar 
curentele sau pulsiunile vitale ale omului nu se traduc invarabil prin fapte concrete, ci 
se pot traduce şi prin stări sufleteşti sau de conştiinţă, prin fapte exclusiv 
psihologice.» «Astrologul gândeşte că, datorită lanţului karmic, individul va 
reproduce aceleaşi scheme din vieţile anterioare. Previziunea este exactă pentru 
indivizii care trăiesc ca nişte automate.» 

Părerea mea este că nici măcar pentru astfel de indivizi nu se pot da 
direcţii sigure de viitor. întotdeauna există o portiţă prin care poate intra 
voinţa liberă, care poate da peste cap toate prognozele individuale. înseşi 
metodele de investigaţie uzitate în previziunile astrale sunt fie statistice, 
fie pur speculative. 

Astrologiei previzionale nu i se potriveşte deloc termenul pompos de 
„ştiinţă”, ci cel de astromanţie. Este vorba de ghicirea viitorului, la fel 
cum încearcă şi cartomanţia (ghicitul în cărţi), chiromanţia (ghicitul în 
palmă) şi alte metode care se bazează pe intuiţia ghicitorului, nu 
neapărat pe metoda sa de lucru. Astrologii care au reuşit unele previziuni 
exacte au avut momente de inspiraţie, spre deosebire de multe alte 
prognoze ale lor infirmate de realitate. Un bun astrolog previzional este 
cel care are neapărat o bună intuiţie, primind şi alte informaţii subtile, 
care îi întregesc tabloul de ansamblu al evenimentelor. Aceşti specialişti 
sunt foarte rari! 

Tot o metodă de simplă ghicire este şi ASTROLOGIA ORARĂ, care 
porneşte de la harta cerului realizată pentru ora şi minutul la care 
astrologul încearcă să dea un răspuns la o întrebare oarecare. 

ASTROLOGIA MONDIALĂ este o metodă de ghicire a viitorului 
ţărilor şi planetei, ca şi a momentelor propice pentru anumite iniţiative 
politice. Slăbiciunea ei evidentă este că se bazează pe puţine date 
statistice şi depinde de subiectivitatea deciderii momentului naşterii unei 
naţiuni, ţări, acţiuni. Astrologii cu rezultate bune sunt cei clarvăzători. 
pentru care metoda astrologică este doar un auxiliar care îi ajută să fixeze 
viziunile pe care le primesc din lumea spirituală. 

Pentru toate aceste motive, nu am nicio încredere în astrologia 
previzională, ca metodă bazată pe calcule astronomice. 

ASTROLOGIA INI ŢI ATICĂ 

Astrologia iniţiatică este o încercare de a îmbrăca în concepte 
astrologice metode specifice esoterismului . Se adresează oamenilor cu 
aspiraţie spirituală şi care eventual au păşit serios pe o cale spirituală 
autentică. Se poate spune că unor astfel de oameni nu li se mai potrivesc 
datele astrologiei previzionale clasice, pe care liberul lor arbitru le 
răstoarnă aproape complet. Cei care studiază acest domeniu încep, 
treptat-treptat, să nu mai fie interesaţi de previziunile sau indicaţiile 
astrologice. Practic, astrologia iniţiatică este o anti-astrologie, fiindcă le 
înlătură fixitatea gândirii, apropiindu-i de libertatea pe care spiritul o are 
şi o manifestă prin reprezentantul său pe pământ, omul în carne şi oase. 
Mai mult, cei aflaţi pe o cale spirituală au la îndemână metode mai 
eficiente de a se orienta decât astrologia, care face deja parte din copilăria 
lor spirituală. 

Există mai multe variante de astrologie iniţiatică, foarte diferite, 
provenind de la diverşi cercetători care au încercat să transpună în 
formule matematice evoluţia spirituală - care, în realitate, este 
imprevizibilă şi nu se supune niciunui calendar astral. Totuşi, dacă 
metodele sale sunt puse în practică cu aspiraţie şi seriozitate, astrologia 
iniţiatică ar putea, eventual, sprijini efortul de autoîmbunătăţire, ca orice 
altă învăţătură esoterică dedicată apropierii de Dumnezeu. 


CONCLUZII 

în ciuda acumulării imense de date statistice, sistemul astrologiei 
este probabilistic, nicidecum cert. Cei care prezintă astrologia ca pe o 
ştiinţă sigură nu sunt optimişti, ci escroci! Ei se bazează pe ignoranţa 
majorităţii oamenilor, care cred că, dacă se folosesc calcule matematice 
preliminare, neapărat şi concluziile trebuie să fie axiomatice. Plus de 
asta, chiar şi unii „astrologi” sunt la fel de ignoranţi, preluând orbeşte 

formule de interpretare şi mirându-se apoi că nu se potrivesc cu 
realitatea umană... 

Atuul, ca şi slăbiciunea astrologiei este fixitatea . Oamenii superficiali 
doresc un rezultat rapid şi exact, iar astrologia le satisface dorinţa. Dar 
cei cu o gândire matură sesizează inadvertenţele dintre realitate şi 
interpretările astrale, având dreptate să fie rezervaţi. Viaţa nu este 
matematică! în general, oamenii vor să viseze, iar majoritatea 
astrologilor le vând iluzii într-un ambalaj pseudo-ştiinţific. Oamenilor le 
place să fie minţiţi frumos, mai ales că uneori se strecoară şi adevăruri... 

Un lucru evident este ambiguitatea unor aspecte, interpretarea lor 
vagă, de genul „risc de divorţ” (când jumătate dintre cupluri divorţează 
astăzi) sau „deces în familie” sau „probleme financiare” sau „dispute cu 
prietenii” etc. Este foarte uşor să te laşi influenţat de unele afirmaţii ale 
astrologului atunci când vrei să îl crezi, aproape că regăseşti toate 
semnele despre care el vorbeşte (efectul Forer*). De aceea, se impune 
citirea în linişte, acasă, şi meditaţia atentă la materialul scris cu 
interpretarea astrală. 

* Efectul psihologic Forer constă în a completa cu detalii personale şi a face 

conexiuni între propria viaţă şi afirmaţiile vagi venite din partea unui consilier 

căruia i se acordă încredere - vezi „Forer effect”. 

Un mare semn de întrebare este modul cum se calculează casele 
astrologice, ştiind că există mai multe sisteme (cu case egale sau inegale). 
Diferenţele dintre poziţiile planetelor în case pot fi cruciale în 
interpretarea unei hărţi. Şi totuşi, nimeni nu poate explica de ce se 
calculează astfel casele; unicul argument: „aşa este tradiţia!” 

Dar astrologia are şi părţi bune. Unul ar fi că încurajează şi sprijină 
cunoaşterea de sine, prin explicarea unor trăsături de personalitate pe 
baza hărţii natale. în acest mod, omul se poate înţelege mai bine, îşi 
poate corecta defectele, în măsura în care şi le descoperă şi vrea să le 
depăşească. 

Uneori, unele aplicaţii ale astrologiei au adus satisfacţii celor 
implicaţi, deşi altora nu s-au dovedit la fel de utile. Aici nu este vorba 
doar despre probabilitatea de a ţi se potrivi o diagnoză sau prognoză 
astrală, ci chiar despre dreptul spiritual de a afla anumite informaţii la un 
moment dat, pe indiferent ce cale (în acest caz nimerindu-se a fi 
astrologia). 

Mai mult decât astrologiei, ca metodă de sine stătătoare, acord credit 
astrologilor talentaţi . Doar un om dotat cu intuiţie şi chiar clarviziune 
poate oferi oricând un sfat bun, folosindu-se sau nu de indiciile 
astrologice. Astrologia nu va face niciun progres real folosind computere 
tot mai perfecţionate sau inventând noi formule şi concepte! Dimpotrivă, 
doar omul poate face diferenţa dintre eroare şi adevăr în domeniul 
cunoaşterii sufleteşti, spirituale şi al previziunilor. Astrologi buni au 
existat şi în antichitate, deşi nu aveau la dispoziţie atâta tehnică, după 
cum ar putea exista şi azi. Cu toţii s-au bazat pe glasul intuiţiei , care le-a 
indicat modul de citire a poziţiilor stelelor... 

Unii contestă baza ştiinţifică a astrologiei. Dar eu cred în existenţa 
lumilor subtile invizibile, care ne determină, în mare măsură, vieţile pe 
Pământ. Conform teoriilor neconvenţionale, universul este plin cu 
energie, eter în care plutesc corpurile cereşti. Ele comunică între ele prin 
semnale energetice transmise rapid prin acest mediu eteric şi astral. 
Astfel privind lucrurile, putem accepta că planeta noastră este supusă 
unui tir de raze stelare, nu numai de la Soare, ci din toate direcţiile. De 
asemenea, aceste energii pot conţine frecvenţe foarte înalte, 
corespunzătoare corpurilor noastre vital, emoţional, mental şi spiritual, 
care ne-ar putea influenţa comportamentul, proporţional cu rezonanţa 
noastră cu ele. Iar harta natală ar putea să ne dea unele sugestii relativ la 
aceste rezonanţe native pe care le avem cu anumite energii din Univers. 
Totuşi, de multe ori, metodele astrologice sunt pur speculative, folosind 
intens argumentul analogiei sau artificiile aritmetice. 

Deci oamenii se găsesc cu siguranţă sub amalgamul influenţelor 
planetare, dar modul cum le interpretăm este subiectiv, iar modul în care 
răspundem individual la acestea este greu, chiar imposibil de prezis doar 
pe baza unor calcule astronomice. Oamenii sunt supuşi influentelor 
astrale, este adevărat, dar majoritatea fac doar ce le trece prin cap. 

nerespectând nici programul stelar si nici măcar sfaturile propriului lor 

spirit !... 

4 octombrie 2010 

ERORI DE CLARVIZIUNE ÎN AKAŞA 


într-o posibilă clasificare, găsim trei tipuri de clarviziune. 
Clarvăzătorul de tipul I vede straturile şi culorile aurei umane. El însă nu 
ştie să le interpreteze decât anevoie, uneori deloc. Clarvăzătorul de tip II, 
fie că vede, fie că nu vede aura, poate interpreta informaţiile prezente în 
ea, deci este un vizionar asupra clientului său. Clarvăzătorul de tipul III 
poate citi evenimente legate nu neapărat de un om anume, ci de un 
context, o regiune, o ţintă etc. El este vizionar asupra unei situaţii de 
ansamblu. Destul de rar, unii oameni posedă simultan toate cele trei 
tipuri de clarviziune, eventual cu predominanţa uneia dintre ele. 

Unul din înţelesurile fundamentale ale cuvântului CLARVIZIUNE 
este capacitatea de a vedea în timp si spaţiu . Adică a descoperi 
evenimentele ce se petrec în prezent într-un anume loc depărtat, dar şi a 
descoperi evenimente petrecute în trecut (retrocogniţie) sau ce se vor 
petrece în viitor oriunde în spaţiu (precogniţie). 

în urma unor cercetări serioase, unele chiar în mediu militar, s-a 
constatat că şi clarvăzătorii autentici pot face erori de „citire”. Este şi 
motivul pentru care folosirea capacităţilor extrasenzoriale în cadrul 
armatei nu este aprobat de către unii generali care ar dori certitudini 
absolute, neacceptând marja de eroare specifică acestui procedeu pur 
mental. 

Iată cum şi de ce apar acestor erori de clarviziune. 

Ne amintim de la fizica relativistă faptul că există un continuum 
spaţio-temporal, care se poate reprezenta într-un grafic calitativ cu două 
coordonate: timpul (pe orizontală) şi spaţiul (pe verticală). Un eveniment 
cercetat poate fi semnalat printr-un punct în acest grafic, având o poziţie 
în spaţiu şi o localizare în timp. 

Conform figurii 1, atunci când clarvăzătorul este pus să depisteze un 
eveniment ce se petrece în prezent într-un anumit loc depărtat, această 
sarcină poate fi definită grafic ca un punct „E 0 ” situat pe axa spaţiului, 
unde timpul are valoare zero (momentul prezent). Se poate întâmpla ca 
clarvăzătorul să descrie evenimentul cerut, dar cu un decalaj în timp - 
adică să descrie cu amănunte ce s-a întâmplat în acel punct cu ceva timp 
în urmă, sau ce se va întâmpla peste ceva timp (lucru ce este verificat 
ulterior). Aceste erori pot fi puse în grafic ca punctele „E- t ”, respectiv 
„E+t”, aflate pe aceeaşi ordonată, dar în momente diferite de zero. Aceasta 
se numeşte eroare temporală de clarviziune . 

Fig.i Eroare temporală de clarviziune 

Putem extrapola graficul spaţiu-timp la un sistem de 3 axe, 
adăugând o ipotetică axă a evenimentelor fizice virtuale. Ea ar cuprinde 
(în mod ideal) toate evenimentele posibile legate de sarcina care îi revine 
clarvăzătorului. Ne vom limita la chestiunile prezente şi viitoare, care 
sunt de obicei cele mai cerute spre a fi cercetate. Sistemul de axe se 
prezintă ca în figura 2. 



Fig.2 Grafic ilustrativ al eterului universal Akaşa 

Aceasta este cea mai simplă formalizare a misteriosului eter numit 
AKAŞA în filosofia indiană (scris Akasha în limba engleză). Putem 
considera că subplanul „spaţiu-evenimente” se deplasează de-a lungul 
axei timpului. Evenimentele trecute sunt ireversibile şi s-ar putea 

reprezenta ca o linie (curbă), fiindcă au avut o curgere unică. 
Evenimentele viitoare sunt reprezentabile ca o zonă mai largă, fiindcă 
viitorul este incert. 

Akaşa memorează continuu tot ce se petrece pretutindeni, cu 
ajutorul particulelor akaşice specializate în înregistrări. Totodată, se pot 
obţine scenarii de viitor (la comanda spiritelor, locuitorii din Akaşa), 
punând la lucru particulele inteligente ce formează acest eter universal. 

Din acest sistem tri-ortogonal putem selecta subplanul cu axele 
„spaţiu” şi „evenimente”, ca în figura 3. Un clarvăzător poate, de 
exemplu, prevesti un cutremur în România, pentru ziua Z. în ziua 
respectivă cutremurul are loc, dar nu în România (E 0 ), ci în cu totul altă 
parte a globului (E+ s ). Aceasta este o eroare spaţială de clarviziune , pe 
care o vom reprezenta ca mai jos. 



Fig.3 Eroare spaţială de clarviziune 

în sfârşit, vom prezenta ultimul gen de eroare, în coordonatele 
„timp” şi „evenimente”. Ne referim la „citirea” viitorului unei persoane 
sau grup, pentru momentul tE. în figura 4, momentul tN este un nod 
temporal, în care viitorul poate lua mai multe cursuri, conform liberului 
arbitru al omului. Vom nota cu E 0 , Ei şi E 2 trei evenimente posibile, unde 
E 0 ar fi scenariul cel mai probabil. De obicei, citirea viitorului se face în 
momentul zero pe varianta cea mai probabilă. Dar dacă, în momentul tN, 
omul va face o alegere mai puţin probabilă, prevestirea va fi desigur 
invalidată. Tocmai de aceea se spune că viitorul nu poate fi prezis cu o 
certitudine de 100%. Clarvăzătorii autentici ştiu că este riscant să declare 
ritos că ei cunosc viitorul, fiindcă viitorul nu este nici implacabil, nici de 
neevitat şi nici scris pe fruntea omului. 

Fig.4 Eroare de „citire” a scenariului 

în concluzie, procesul clarviziunii în timp şi spaţiu este precum 
trasul la ţintă, în sistemul de axe spaţio-tempo-evenimenţial. Ca şi la tir, 
nu contează numai loviturile nimerite în mijlocul ţintei, ci şi cele 
apropiate. 

Trebuie subliniat că niciun clarvăzător nu obţine rezultate doar din 
mintea sa, ci fiecare om are unul sau mai multe spirite colaboratoare 
neştiute. Mintea omului solicită informaţii, iar spiritele specialiste în 
citirea akaşică i le furnizează instantaneu. Cu cât spiritul lucrător este 
mai evoluat, cu atât nimereşte mai bine evenimentul cel mai probabil. 
Omul în care este încarnat un spirit evoluat atrage spre sine spirite 
colaboratoare de nivel mai înalt. 

Clarviziunea este un proces complex, care cuprinde mai multe 
elemente, şi anume: 

- particulele akaşice inteligente, 

- spiritul colaborator, 

- subconştientul clarvăzătorului, 

- conştientul clarvăzătorului, 

- clientul. 

Erorile de clarviziune pot avea cauze în fiecare verigă a acestui lanţ 
procesual. Astfel: 

1. Cu cât spiritul colaborator este mai experimentat , cu atât va reuşi 
să extragă din multitudinea de scenarii realizate de particulele akaşice 
inteligente pe cel mai probabil. 

2. Anumite informaţii nu trebuie să ajungă în forma exactă la 
destinatar, fie pentru a-1 proteja, fie pentru a-1 motiva psihologic, fie 
pentru a-i oferi un avertisment de viitor sub o formă mascată, fie pentru 
a nu interfera cu nişte obligaţii de destin, fie pentru a nu le utiliza în rău 
etc. De aceea, spiritul colaborator sau chiar subconştientul 
clarvăzătorului pot introduce unele erori sau omisiuni intenţionate . 

3. Pentru a reda informaţiile primite din subconştient, clarvăzătorul 
le ordonează şi le traduce în noţiuni şi cuvinte inteligibile pentru client, 
ceea ce face loc la posibile erori de traducere a informaţiilor subtile. 

4. Clientul, la rândul său, poate avea erori de înţelegere a mesajului 
clarvăzătorului, reţinând informaţiile selectiv, iar uneori distorsionând 
sensul lor, conform propriilor aşteptări. Se poate întâmpla şi ca sensul 
mesajului să fie descoperit abia mai târziu, într-un moment mai propice 
înţelegerii sale. 

Destinul este un scenariu imaginat la naşterea omului de către 
spiritul care se încarnează. El conţine sarcini importante pe care spiritul 
nu vrea să le rateze în această viaţă. Dacă omul nu le-a înfăptuit la 
momentul cel mai oportun, i se vor favoriza un alt şir de evenimente 
favorabile acelei realizări. Prin urmare, acceptând unele variaţii de timp 
şi spaţiu, anumite întâmplări esenţiale pentru spirit pot fi prevăzute că se 
vor petrece aproape sigur în viitorul omului. Mai există şi aşa-zisele 
cumpene de viaţă, care sunt tocmai nodurile temporale tN, unde ne 
putem aştepta la orice variantă de viitor. 

Ceva similar se petrece cu popoarele. Acţiunile lor sunt lăsate la 
discreţia liberului arbitru colectiv. Totuşi, există anumite aspecte 
obligatorii şi definitorii pe care spiritele superioare le cunosc şi le duc la 
îndeplinire, după Voinţa Atotputernică a lui Dumnezeu. în virtutea 
cunoaşterii planului divin pentru acel popor, se pot face previziuni relativ 
exacte cu privire la soarta sa, în anumite aspecte, dar cu posibile erori de 
timp şi spaţiu. De fapt, la scară cosmică şi din punctul de vedere al 
Divinităţii, nu există „erori” de prognoză, ci mersul lumii este o 
permanentă adaptare a proiectului divin la realitate. O amânare sau o 
grăbire a evenimentelor istorice poate avea oricând loc, pentru a încadra 
realitatea locală la imaginea de ansamblu mult mai vastă. 

25 iunie 2011 

DIN PREZENT, SPRE VIITORUL OMENIRII 


în „Ştiinţa pierdută a lui Zamolxis” 1 , clarvăzătoarea Cristina 
Nicoleta Sprânceană, care locuieşte de mulţi ani în Statele Unite, 
lansează câteva idei interesante. Mi-a atras atenţia viziunea domniei sale 
asupra capitalei României şi asupra cauzelor spirituale ale marilor 
catastrofe. 


Karma Bucureştiului 

«în dimensiunea astrală, pe harta Bucureştiului apar nori negri de fum 
care la ora actuală sînt concentraţi în special în partea de N-V, ca şi cînd 
în acea parte a oraşului ar exista cele mai mari dispute, neînţelegeri, 
certuri şi ură. 

Norii care planează asupra Bucureştiului sînt ura şi agresivitatea pe care 
oamenii o manifestă unii faţă de alţii, violenţa limbajului, crimele şi 
injusteţea care s-au perpetuat de-a lungul anilor, durerea celor asupriţi şi 
neputincioşi vis-a-vis de cruzimea şi egoismul celor puternici, ş.a.m.d. 

Vreau să vă spun că astfel de nori energetici (nori karmici) apar nu numai 
în acest punct al globului, ci şi în altele în care oamenii au purtat 
războaie sîngeroase, unde au existat convulsii sociale masive însoţite de 
violenţă sau unde oamenii au suferit peste limita umană. Uneori aceşti 
nori planează asupra unor astfel de regiuni pentru ani şi ani de zile, de 
cele mai multe ori pentru zeci sau sute de ani, pentru ca în final să se 
manifeste în planul fizic sub forma calamităţilor naturale, sociale etc. Din 
acest punct de vedere proverbul românesc „nu-i mai rabdă pămîntul" 
este cît de se poate de adevărat şi înţelept.» 

COMENTARIU: 

Am stat să mă gândesc: oare ce se află în partea de nord-vest a 
Bucureştiului? 

Acolo este lacul Străulesti . locul unde ţigăncile vrăjitoare se adună 
noapte de noapte să îşi facă mendrele, chemând spiritele inferioare cu 
care au ele de a face. Iată deci adevăratul „bine” pe care îl fac ele ţării, 
cum se laudă mereu! Tocmai aţi citit viziunea clarvăzătoarei. Cine le 
plăteşte pe aceste nenorocite să „facă de bine”, de fapt pune umărul la 


1 http://www.scribd.com/doc/11076721/cristina-Nicoieta-sprinceana-stiiinta-Pierduta-a-Lui- 
Zalmoxis-Cu-Ilustratii 

distrugerea nu doar a unor presupuşi duşmani, ci a unei întregi zone şi, 
în final, a lor înşişi. Somnul raţiunii în noaptea sufletului naşte monştri. 

întregul oraş este lovit de răutăţi omeneşti, întreţinute şi de poluarea 
multiplă la care sunt supuşi trăitorii în acest oraş înghesuit, lipsit de 
pace. Atâţia nenorociţi sunt atraşi de acest conglomerat urban! Mârlani, 
escroci şi proşti sunt pretutindeni, dar aici sunt foarte mulţi şi 
îngrămădiţi, dând tonul la tot felul de nenorociri. Ticăloşia se întinde ca o 
epidemie, îmbolnăvind sufletele, pe negândite. Este greu să rezişti întreg 
la minte şi la morală într-un vacarm al tuturor păcatelor. Iar din Capitală, 
corupţia morală se răspândeşte în toată ţara, inevitabil. 

Ce e de făcut, cum se poate opri decăderea ţării şi poporului? Se pare 
că cei care deţin puterea vremelnică sunt incapabili să înţeleagă 
gravitatea situaţiei spirituale în care se află naţia. Ba, unii dintre ei chiar 
se simt foarte bine în mlaştina imoralităţii generalizate... 


Karma lumii 

Un alt citat din eseul amintit: 

«Problema este însă că nu numai românii, ci toţi oamenii planetei s-au 
îndepărtat de natura pe care o abuzează cu iresponsabilitate, de legile şi 
sursele spirituale pe care nu le mai înţeleg. Ori, natura se poate întoarce 
oricînd cu furie împotriva oamenilor, iar aceştia nu vor fi capabili să 
primească ajutor de la sursele spirituale, deoarece au încetat să mai 
comunice cu acestea, nu mai „aud" şi nu mai înţeleg limbajul lor. 
Maeştrii Tibetani spun că întreaga civilizaţie actuală este „săracă" şi 
debalansată, deoarece se sprijină prea mult pe tehnologie şi ignoră 
partea spirituală. Dacă mîine s-ar întîmpla un cataclism, oamenii nu ar fi 
capabili să-l împiedice, în ciuda realizărilor ştiinţifice şi tehnologice 
extraordinare care s-au făcut în ultimul timp. Aceasta, deoarece, oricît 
de mult se străduieşte omul, nu poate depăşi anumite bariere şi nu 
poate căpăta acces la alte dimensiuni pînă cînd nu evoluează spiritual. 

Prins între colapsul tehnologic şi lipsa de comunicare spirituală, omul s- 
ar trezi dintr-odată dezorientat şi mai neajutorat decît un copil, 
întorcîndu-se în timp record la stadiul de barbarie şi semi-sălbăticie din 
care cu mare greutate s-a desprins acum cîteva mii de ani. în general 
vorbind, cu cît omul are la îndemînă mai puţină tehnologie, cu atît 
trebuie să se axeze mai mult pe partea spirituală, pentru a putea 
compensa ceea ce îi lipseşte.» 

COMENTARIU: 


Nu vreau să insist prea mult, dar voi aminti aici un posibil scenariu 
apocaliptic 2 vehiculat de savanţi. Mă refer la teama că o erupţie solară 
puternică ar putea topi marile transformatoare de curent electric ale 
lumii civilizate. Acest fapt ar duce la întreruperea alimentării cu energie 
curentă a unor ţări şi continente. în câteva zile - fără televiziune, radio, 
telefon sau internet, fără pomparea apei curente, fără frigidere sau 
centrale termice, fără combustibil şi mijloace de transport, fără aparatură 
medicală -, haosul ar cuprinde lumea. Acele transformatoare avariate ar 
putea fi reparate cu greu, în câteva luni. Dar, până atunci, deja vom trăi 
în cu totul altă lume... 

Toate aceste afirmaţii ne conduc spre o idee esenţială: Cât de 
importante sunt persoanele spirituale şi sfaturile lor şi totuşi cât de 
puţină importanţă li se acordă! Asta se întâmplă fiindcă oamenii se 
bazează pe puterea banului . îşi pun toate speranţele în bani pentru toate 
nevoile lor. (Aici cuvântul „ban” este încărcat cu toate sensurile corelate, 
precum avuţie, avere, mijloace materiale, resurse economice, drepturi de 
proprietate, valoare de schimb etc.) Desigur că, la un moment dat, averea 
nu îi mai poate ajuta în vreo situaţie gravă sau neaşteptată. Atunci poate 
că se trezesc din somnul lor spiritual, dar majoritatea rămân prinşi în 
iluzia atotputerniciei banului. Cei bogaţi sunt victimele propriei lor 
bogăţii, ca nişte păsări captive în nişte colivii de aur. Nici cei săraci nu 
sunt mai fericiţi, din cauza lipsurilor. Iar lipsurile sunt create de 
inegalităţile sociale, întreţinute de egoismul celor bogaţi şi puternici. De 
aceea, sunt cu atât mai mult de lăudat potentaţii care înţeleg, aprobă şi 
sprijină activitatea spirituală autentică (nu mă refer aici la construirea de 
temple sau biserici, ci la susţinerea persoanelor cu har autentic şi 
acţiunilor lor constructive). 

în eventualitatea unor cataclisme naturale sau sociale, oamenii nu-şi 
vor putea regăsi echilibrul decât în prezenţa unor persoane care pot 
comunica eficient cu lumea spirituală. Când edificiul socio-economic se 
prăbuşeşte, doar ajutorul concret al spiritelor şi al lui Dumnezeu 
Atotputernicul se mai dovedeşte salutar pentru păstrarea speranţei. Aşa 
s-a întâmplat de multe ori în decursul istoriei. Multe comunităţi umane 
au fost salvate de profeţii, şamanii ori vizionarii lor. Dacă va veni vremea 
schimbărilor „apocaliptice”, ierarhia valorilor umane se va răsturna, 
revenind la forma normală, cea dorită de Creator. Civilizaţia se va 
reconstrui pe baze profund spirituale, eliminând falsitatea şi ignoranţa 
religioasă, dar rămânând cu autentica credinţă şi moralitate, absolut 
necesare. Persoanele spirituale, cele cu puteri paranormale dedicate 
ajutorării semenilor vor fi respectate foarte mult, precum în toate 
societăţile „primitive”. 


2 http://www.descopera.ro/stiinta/5592692-ia-90-de-secunde-de-catastrofa 

Semnele timpului 

Este interesantă viziunea asupra prezentului din „Lingă Purana”, 
care, acum vreo trei mii de ani, era văzut ca un viitor îndepărtat. Spune 
Andrei Pleşu: „Intuiţiile profetice ale hinduismului se referă la modul în care 
se va încheia actualul ciclu al civilizaţiei terestre. Nu e vorba de sfîrşitul lumii, 
ci de sfîrşitul unei lumi, urmat, inevitabil, de deschiderea unui nou ciclu." Iată 
sumarul acestor profeţii multimilenares: 

«Coeficientul de ură din sufletul fiecărui om va cunoaşte - spun textele - 
o alarmantă creştere. Oamenii vor deveni din ce în ce mai iritabili. Toate 
marile achiziţii de cunoaştere vor fi deturnate spre scopuri impure, adică 
spre amplificarea răului din lume. Se va înmulţi numărul şefilor de stat 
de extracţie joasă şi de proastă calitate. Lucrătorii manuali şi 
negustorimea vor fi înălţaţi la rang de intelectuali, iar intelectualii vor fi 
puşi în condiţii subalterne. Va avea loc, cu alte cuvinte, un destructurant 
amestec al „castelor", o destrămare dramatică a ierarhiilor fireşti, o 
ireparabilă dezordine socială. Necinstea va căpăta o răspîndire fără 
precedent, la toate nivelele. Hoţii vor deveni lideri. (Rog să nu mi se 
atribuie nimic din toate aceste afirmaţii! Nu fac decît să citez un text 
multi-milenar! n.m., A.P.). Femeile nu vor mai pune preţ pe propria 
virtute. Proştii, impostorii, naturile rudimentare şi gălăgioase vor fi luaţi 
drept înţelepţi. Oamenii „drepţi", de bună calitate, vor avea tendinţa de 
a se retrage din viaţa publică. în pieţe se va vinde mîncare gata- 
preparată (să recunoaştem că e de necrezut să auzim vorbindu-se, acum 
2000 de ani, de „semipreparate" şi d efast-food! n.m., A.P.). Limbile vor 
sărăci, vorbirea se va trivializa. Vor fi mai multe femei decît bărbaţi, vor 
prolifera asociaţiile criminale, va creşte numărul celor care nu găsesc de 
lucru. Se vor răspîndi, pretutindeni, bolile de stomac. Se va extinde 
moda părului purtat în dezordine şi se va generaliza starea de letargie, 
de lehamite, cu corolarul unei cronice incapacităţi de acţiune. Vor apărea 
nenumărate organizaţii religioase necanonice, blasfemia va convieţui cu 
fanatismul. Se va practica, pe scară largă, uciderea fătului în pîntecul 
matern şi se vor asasina direct sau simbolic eroii fiecărei comunităţi. 
Deţinătorii puterii nu o vor mai folosi în beneficiul popoarelor lor. » 

De unde deducem că involuţia morală a civilizaţiei a fost prevăzută, 
ca şi ieşirea omenirii din acest punct critic. Nu ne aflăm pe teritoriul 
nimănui, ci jucăm într-o piesă scrisă încă de la începuturile lumii... 


3 http://dilemaveche.ro/sectiune/situatiunea/articol/semnele-timpului 

Echilibrarea karmei 

Din fericire, omenirea nu a fost niciodată abandonată de către 
Divinitate şi spiritele superioare care O asistă la conducerea destinului 
planetei. Au existat, există şi vor exista mereu oameni deosebiţi care, 
dotaţi fiind cu o aură imensă binecuvântată, încearcă din răsputeri, 
meditând zi şi noapte la binele oamenilor, să diminueze pe cât posibil din 
ravagiile poluării mentale la care suntem supuşi cu toţii, noi ce trăim „în 
lume”. 

Iată aici o relatare provenită din realitatea românească, despre 
călugări care se roagă şi meditează pentru noi, păcătoşii şi neputincioşii: 
„Pustnicii din Munţii Bucovinei” 4 . Până la urmă, se pare că eforturile lor 
nu sunt în van. Iată ce spunea Părintele martir Mina Dobzeu în 
primăvara anului 2012: 

«Lumina cea necreată, îi aproape anul de când am primit-o. Este o 
lumină ce emană direct din Dumnezeu. Eu o văd. Este peste toată ţara. 
Aduce peste toţi oamenii îndreptare, înţelepciune, înţelegere, sfaturi, 
evlavie, frică de Dumnezeu, bărbăţie, ridică pe cei surpaţi, dezleagă pe 
cei robiţi, înţelepţeşte pe cei orbi. lată ce face lumina cea adevărată! A 
venit deasupra ţării noastre şi am făcut cunoscut asta Patriarhului. Se 
extinde pe toată harta României. Este o binecuvântare a poporului 
acestuia, care a luptat mult împotriva Antihristului.» 4 5 


Teama de viitor 

Sinteza unui interviu cu maestrul budist Adyashanti 6 

Din perspectiva unui om iluminat spiritual, şinele individual este 
perceput ca făcând parte din întreg. Suntem făcuţi din aceeaşi „substanţă 
divină”, dar fiecare exprimă această unicitate în forme diferite de 
manifestare. învăţătorul spiritual Adyashanti ne informează că, pe 
măsură ce ne apropiem de starea de iluminare, în care devenim 
conştienţi de Existenţa întreagă (căci totul este Dumnezeu), descoperim 
că în noi zace ascunsă imensa frică de a ne pierde individualitatea . De 
fapt, există o frică sau mai multe la baza funcţionării tuturor oamenilor, 
în schimb, un om deja iluminat nu mai acţionează motivat de teamă, ci 
de Iubire universală necondiţionată. Modul de a ne depăşi ultima frică - 
cea de a ne pierde identitatea, întâlnită la cei care practică meditaţia sau 
rugăciunea înaltă - este de a ne-o înfrunta cu curai , fiind convinşi că nu 
ne vom pierde viaţa, ci o vom metamorfoza într-un mod divin. „Cine îşi 
va păstra viaţa o va pierde...” (Matei 10:39) 


4 http: //www.formula-as .ro/2012/ ioo7/societate-37/pustnicii-nevazuti-din-muntii-bucovinei- 

14766 

5 http://www.formula-as.ro/2012/1021/spiritualitate-39/despre-rugaciunea-inimii-cu- 
parintele-mina-dobzeu-15121 

6 http://www.globalonenessproject.org/library/interviews/do-you-want-find-out 

Cum omenirea a ajuns la o criză nemaiîntâlnită în istorie, ea ne 
obligă către o schimbare de mentalitate individuală si colectivă . Iar 
aceasta pretinde o părăsire a fricii ancestrale. Adyashanti spune că numai 
lăsând la o parte îngrijorarea pentru propria persoană putem avea acces 
la infinita putere transformatoare. Iubirea universală necondiţionată îi 
cuprinde pe toţi, buni sau răi, şi doar acţiunile izvorâte din Iubire au 
puterea de a ne uni şi a ne schimba nivelul de conştiinţă. Din perspectiva 
Iubirii nu ne vom teme de nimic, nici chiar dacă omenirea ar fi 
condamnată la dispariţie (deşi nu dorim acest lucru). Nu vom mai 
acţiona din frica de dispariţie, ci din Iubirea pentru întreaga Creaţie ce 

vieţuieşte pe planetă (care excede specia umană). De aceea, vom accepta 
fără teamă chiar şi posibilitatea ca salvarea Vieţii pe planetă să ceară o 
diminuare drastică şi o purificare a umanităţii. 

Viitorul îndepărtat 

în privinţa viitorului omenirii, am aflat nişte informaţii interesante 
culese de un pionier în cercetarea vieţilor anterioare prin hipnoză, 
doamna dr. Helen Wambach. Iată câteva date succinte despre munca 
acesteia?. 

Iniţial dorind să demaşte credinţa „aberantă” în reîncarnare, domnia 
sa a condus, începând cu mijlocul anilor 1960, un studiu întins pe 10 ani 
asupra amintirilor din vieţile anterioare a unui eşalon de 1088 de 
subiecţi, informaţiile fiind extrase prin hipnoză. Datele antropologice şi 
istorice culese în acest studiu, riguros confirmate de savanţi, au făcut-o 
ca, în anul 1978, să concluzioneze: ,JSfu cred în reîncarnare - acum ştiu 
că ea există!” 

în cartea sa „Life Before Life”, dr. Wambach descrie rezultatele 
obţinute după hipnotizarea altor 750 de persoane, ducându-i în vieţile 
anterioare, ca şi în starea dintre vieţi. Una din descoperirile sale a fost 
faptul că spiritul poate alege în ce fetus să intre, iar dacă este avortat, 
spiritul poate alege altul. 90% dintre spiritele celor hipnotizaţi au spus că 
nu au intrat în fetus decât după 6 luni de gestaţie. Un grup larg a afirmat 
că ei nu s-au unit cu fetusul decât în preajma naşterii, înainte de asta 
păstrându-se ca entităţi separate, spiritul intrând şi ieşind din fetus în tot 
acest răstimp. 

Dar munca dr. Wambach este citată mai ales pentru informaţiile 
aduse de dânsa despre vieţile viitoare în care au fost trimişi subiecţii săi. 
între 1980-1988, a realizat un alt studiu sistematic asupra viitorului, 
folosind un eşalon de 2500 subiecţi. Desigur că astfel de informaţii nu 
sunt la fel de certe precum cele provenite din trecutul istoric, dar, 
statistic, datele pot avea mai multă probabilitate de a deveni realitate 
decât dacă ar proveni dintr-o singură sursă. 

Doar 20% dintre subiecţi au putut progresa în vieţile viitoare. Din 
spusele acestora, dr. Wambach a concluzionat că, peste câteva generaţii, 


7 http://www.carolmoore.net/articles/helenwambach.html 

va exista un declin demografic maior (cam 95%), dar nu a putut stabili şi 
motivele. Rezultatele au fost publicate după moartea doamnei Wambach, 
de către dr. Chet Snow, în cartea ,Mass Dreams ofthe Future”. Iată care 
ar fi direcţiile probabile ale viitorului îndepărtat 8 9 . 

1. în jurul anului 2150, majoritatea populaţiei va trăi în doar 4 tipuri de 
ambianţe: Prima: comunităţi plasate în mijlocul pădurilor, într-un climat 
ecologic, sănătos, creativ, spiritual, în zonele temperate. A doua: oraşe 
înalt tehnologizate, depinzând de domuri sau alte protecţii artificiale 
împotriva unui mediu exterior dur. A treia: aşezări izolate, rustice, unde 
oamenii au părăsit tehnologia modernă, întorcându-se la un stil de viaţă 
mai simplu. A patra: călători spaţiali, care locuiesc în staţii cosmice 
deasupra Pământului sau în colonii protejate pe planete apropiate, cum ar 
fi Marte. 

2. Vor apare unele populaţii sau grupuri de oameni cu puteri telepatice 
sporite şi alte puteri paranormale. 

3. După anul 2300, umanitatea nu va mai depinde nici de sistemul solar, 
nici de concepţiile actuale despre realitatea tridimensională. 

Voi încheia acest rezumat cu o selecţie din cartea „Life After Life ”, 
conţinând răspunsuri, oferite de subiecţii cufundaţi într-o transă adâncă, 
la întrebarea: „ De ce ai ales să te naşti în a doua jumătate a secolului 
20? ”. Jumătate dintre spiritele încarnate au răspuns că această perioadă 
este foarte favorabilă creşterii spirituale şi expansiunii conştiinţei umane. 
Iată câteva fraze semnificativei 

„Acum începe o nouă eră de conştientizare şi multe, multe suflete vor 
transcende către alte planuri de vibraţie." "Tot mai multe spirite evoluate 
de nasc şi suntem mai aproape de a obţine pacea mondială şi sentimentul 
unităţii omenirii." „Se naşte o epocă de aur." „Conştiinţa va fi ridicată pe 
un plan superior." „Evoluţia omenirii va fi foarte rapidă în această 
perioadă." „Tranziţie istorică de la un punct de vedere religios la unul 
ştiinţific, iar, la sfârşitul acestei epoci, o trezire spirituală." „O creştere a 
conştiinţei spirituale în culturile occidentale." „Schimbări dramatice se 
petrec şi se vor petrece." 

Acum, după circa 30 de ani, suntem deja martorii unor asemenea 
transformări, iar altele stau să se petreacă. în ciuda multor dificultăţi şi 
tragedii, omenirea nu va dispare, dimpotrivă, va reuşi să extragă 
învăţămintele necesare din dramele sale şi să aplice revoluţionarele 
descoperiri ştiinţifice într-un mod înţelept şi generos. 


28 iulie 2012 


8 http://www.dwij.org/f0mm/future_iink/future7.htm 

9 http://labofevolution.wordpress.com/2011/05/ 19/helen-wambach-those-eager-to-be-born-in- 
our-time/ 

DIALOGURI CU CITITORII 

- din corespondenţa autorului Răzvan Petre - 


Părinte al unui copil autist 


AUGUSTA: 

Am un copil diagnosticat cu „elemente de autism în comportament 
şi retard limbaj”. Am făcut multe tipuri de tratamente şi terapii. încerc să 
înţeleg în primul rând de ce mi s-a dat aşa ceva. Am început să citesc 
Lazarev, care mi-a mai deschis ochii puţin, şi multe alte cărţi. Am ajuns 
la oameni cu capacităţi para... Am făcut şi tratamente bioenergetice. El 
întotdeauna a fost între două lumi. Nu e sever, vorbeşte (ecolalic, dar 
poate vorbi şi corect, şi la persoana I, dar puţin în timpul zilei). Mai are 
hiperkinetism. 

Am foarte multe întrebări. Am citit câteva din punctele 
dumneavoastră de vedere vizavi de unele aspecte. Mi-au plăcut. Acum 
am ajuns să înţeleg unele lucruri, dar (deşi am şi eu iniţiere gr. I REIKI) 
mi-e greu să înţeleg, totuşi, aceste plăţi karmice... şi mi-e greu să nu fac 
comparaţii, să nu invidiez alte mămici, să nu îmi doresc să-mi schimb 
viaţa etc... E foarte greu de dus aşa ceva, şi asta o ştim doar noi, aceste 
mămici. 

Ce sfaturi îmi puteţi da, ca să mă pot menţine pe o linie (pe care 
câteodată reuşesc să fiu) bună. De ce credeţi că apare aşa ceva? De ce 
plătim prin copii noştri? De ce nu plătim noi, direct, prostiile pe care le- 
am făcut noi sau alţii dinaintea noastră? Ce credeţi că e autismul? 

RĂZVAN: 

Vă înţeleg durerea, fiindcă cu toţii suntem oameni şi cunoaştem 
suferinţa. într-adevăr, bolile psihice sunt cele mai cumplite, iar mama 
care are în perspectivă un număr de ani de chin alături de odorul său este 
cu adevărat o martiră. 

Vă miraţi de ce tocmai dumneavoastră?! Aceasta, pentru că nu aveţi 
cum să vă amintiţi angajamentul pe care spiritul dumneavoastră şi l-a 
luat, înainte de a se întrupa, precum că va răbda până la capăt durerea ce 
o va primi negreşit prin fiul ce se va naşte cu scopul de a vă chinui. Da, la 
încarnare ştia ce vă aşteaptă, dar dorinţa spiritului dumneavoastră de a 
se purifica a fost atât de mare, încât, iată, a trecut atâta timp şi încă aveţi 
putere de a lupta cu suferinţa (pe când altele au clacat chiar de la naştere 
şi au abandonat copilul), dar şi răbdare de a vă face datoria creştinească! 
Vă spun că, dacă veţi răbda până la capăt, mare va fi răsplata pentru 
spiritul dumneavoastră după ce se va lepăda de haina pământească! Se va 

vedea curăţat de petele de întuneric acumulate în vieţile anterioare, prin 
păcate nenumărate. V-aţi putea închipui câtă suferinţă a adus în jur omul 
(oamenii) în care s-a întrupat el in trecut, dacă acum trebuie să suportaţi 
dumneavoastră atâta durere? Câţi copii a mutilat, câte mame a sfâşiat de 
durere prin crimele şi torturile la care i-a supus pe fiii acestora? Toate 
aceste fapte rele trebuiau să fie răzbunate, prin legea dreptăţii divine, 
legea karmei! 

Da, dumneavoastră nu ştiţi nimic de toate acestea, dar spiritul 
dumneavoastră ştie de ce s-a încarnat acum şi aici. încercaţi să dialogaţi 
cu el, adică să faceţi linişte în minte şi să ascultaţi „vocea tăcerii”! La un 
moment dat, veţi avea o stare de înţelegere superioară a vieţii acesteia 
trecătoare, că suferinţele sunt trecătoare, iar fericirea care urmează este 
veşnică şi merită efortul de a răbda puţin durerile terestre. 

Sfatul pe care vi -1 pot da este să continuaţi lecturile spirituale, să le 
aprofundaţi cu inteligenţa dumneavoastră, să vă întăriţi voinţa în vederea 
luptei cu viaţa. Luaţi-le ca pe un sprijin sufletesc şi recitiţi-le periodic. 

AUGUSTA: 

încă o întrebare. De ce nu ne e dat să ne amintim? Evoluţiile 
spirituale ar fi implicit mai rapide şi nu ar mai fi necesare nu ştiu câte 
reîncarnări. E foarte multă suferinţă (de exemplu pentru cei ce nu cred în 
reîncarnări), inexplicabilă şi nedreaptă (mai ales). De ce numai prin 
suferinţă te poţi purifica, am văzut oameni care au o viaţă frumoasă şi 
sunt „frumoşi” cu sufletul, înţelegători etc... 

Atâta suferinţă poate încăpea intr-un suflet, încât s-ar putea îneca 
întreg universul îa un moment dat. De ce se doreşte, parcă, atâta 
suferinţă de la noi? Şi cum te poţi ridica deasupra ei iubind (am reuşit de 
câteva ori), fără să deznădăjduieşti? 

RĂZVAN: 

De ce nu ne amintim încarnările trecute? Din acelaşi motiv pentru 
care nu toţi avem puteri „paranormale”. Adică nivelul general al 
umanităţii este foarte scăzut, comparat cu al altor civilizaţii din univers. 
Mintea omului este adormită. Omul nu reacţionează decât la ce vede, 
aude şi înghite. Foarte puţin, prea puţin... Mă refer aici la nivelul general, 
care ne influenţează pe toţi. Nu karma ne blochează accesul la 
informaţiile de ordin spiritual mai înalt, ci mintea noastră, încă 
nedezvoltată. Ca un exemplu de ficţiune, cineva scria că, pe o planetă 
foarte îndepărtată de noi din toate punctele de vedere, cine nu are 
capacităţi telepatice se aruncă într-o prăpastie destinată sinuciderilor 
de acest fel. Răsplata pentru acest auto sacrificiu este o renaştere în care 
omul va fi dotat cu capacităţi telepatice puternice. Ce trebuie să 
înţelegem din acest exemplu, posibil exagerat, este că alte civilizaţii 
consideră că neputinţa de a percepe voinţa şi glasul divinităţii este cea 
mai mare suferinţă posibilă pentru spiritul întrupat. 

De pe aceeaşi poziţie, înalt spiritualizată, spunea şi Isus: „Dacă 
mâna ta făptuieşte păcatul, mai de folos este să ţi-o tai, iar dacă ochiul 
tău gândeşte păcatul, mai de folos este să ţi-l scoţi!”. Câţi dintre 
pământeni ar fi dispuşi să îşi sacrifice o părticică din ei numai ca să 
recepteze voinţa lui Dumnezeu, adică să perceapă clar, distinct, 
permanent Ordinea, Disciplina, Legile care guvernează universul şi 
planeta noastră, astfel încât să nu mai greşească în nici un moment - nu 
faţă de Dumnezeu, ci faţă de aceste Legi implacabile?! Nu Dumnezeu ne 
pedepseşte, ci neurmarea acestor Legi ne conduce automat la suferinţă. 
Supranumele lui Dumnezeu este şi „Cel mai mare responsabil cu 
păstrarea Legilor universului”. 

Suferinţa este calea asceţilor. Toţi asceţii şi-au mortificat trupul şi 
dorinţele cu voinţa invincibilă de a-şi purifica karma. Ei caută şi uneori 
îşi provoacă suferinţa pentru a evolua. Este o cale dură şi nu e pentru 
oricine, fiindcă necesită o voinţă de fier. Un exemplu drastic este faptul 
că mari călugări ortodocşi, cunoscuţi ca sfinţiţi, chiar în România, nu 
dormeau (poate că obiceiul încă nu a dispărut), ca tot omul, pe laviţă sau 
în pat, ci pe un scăunel, şi nu mai mult de 3-4 ore pe noapte. Aceasta este 
o metodă de autoflagelare „blândă”, care se pare că dă rezultate 
spirituale, căci altfel ar fi dispărut din practicile călugăreşti. Sunt şi alte 
obiceiuri dure la mănăstiri, de care poate aţi auzit. însăşi retragerea din 
lume, renunţarea la plăcerile comune este tot o suferinţă autoimpusă. 

Dumnezeu nu doreşte suferinţa noastră, care îl deranjează şi pe El, şi 
pe toţi îngerii. Dacă cineva o doreşte, atunci aceia sunt demonii. Numai ei 
se bucură la durerile omului. Dar dacă bagajul karmic este încărcat de 
suferinţa adusă altora, cine este de vină? Un bagaj încărcat cere o metodă 
rapidă de descărcare, iar aceasta este suferinţa. Odată ce cunoaşte 
suferinţa, spiritul se va feri să mai greşească vreodată aşa cum a făcut-o 
în trecut. Cel puţin aşa e în teorie. Unele spirite însă greşesc în mai multe 
vieţi, de ajung să se teamă de încarnare, căci ştiu că iar o vor lua de la 
capăt cu erorile împotriva legilor universale, ceea ce în limbajul uzual se 
numesc „păcate”. 

Să luăm acum cazul copilului bolnav de autism. Ca om, s-ar părea că 
nu suferă, fiindcă nu e conştient de sine, de ce întâmplă cu el, de drama 
pe care o provoacă în jur. însă spiritul din el suferă enorm. Acest spirit 
uman nu se poate exprima în forma omenească. E ca şi cum ai pune un 
spirit de om să trăiască într-un corp de animal. Spiritul vrea să 
vorbească, iar animalul rage, spiritul vrea să îmbrăţişeze, dar animalul 
împunge cu coarnele, spiritul vrea să se adăpostească, dar animalul 
doarme sub cerul liber, spiritul vrea curăţenie, dar animalul stă în 
mocirlă etc. Această enormă diferenţă între potenţialul spiritului şi 
realitate îi provoacă acestuia o mare suferinţă, pe care să o ţină minte în 
veşnicie şi să nu mai păcătuiască în viitoarea încarnare. Adică, în 
viitoarea viaţă, spiritul va pune o presiune atât de mare asupra omului, 
încât acesta nu va mai cădea pradă tendinţelor interne şi influenţelor 
nefaste din jurul său. 

Nu numai prin suferinţă te poţi purifica, ci şi printr-o viaţă morală, 
exemplară din toate punctele de vedere. Când omul devine conştient de 
faptul că suferă pe drept, atunci are posibilitatea să implice şi alte metode 
de scurtare a suferinţei, sau măcar de detaşare de dureri. 

Sacrificiul în slujba altora este o cale universal valabilă. Pe această 
cale mergeţi dumneavoastră. Conştientizarea legii karmei este, în sine, 
primul pas de limitare a suferinţei viitoare. De aceea, păcătuiesc cei care 
se opun doctrinei reîncarnării, indiferent din ce motive, îndepărtându-i şi 
pe alţii de a o înţelege. Dacă nu se pricep, măcar să aibă bunul simţ să 
tacă din gură, că nu-i obligă nimeni să nege acest fenomen natural. Legea 
acţiunii şi reacţiunii din fizică este unanim acceptată, dar ea nu este decât 
o variantă, o extensie a legii karmei. Acceptarea legii karmei este o 
acţiune de bun simţ; în definitiv, nu trebuie să fii savant pentru a o 
înţelege şi a o intui. 

Meditaţia la subiectele spirituale este o altă cale. Pe măsură ce 
încerci să îţi înalţi mintea spre orizonturi mai înalte, suferinţele fizice se 
îndepărtează, chiar dacă nu dispar. Focarul conştiinţei se desprinde de 
materie şi se apropie de gândirea divină. Aceasta este calea înţelepciunii. 

Este iubirea o cale? Dacă ea înseamnă pentru tine mai mult decât 
pasiune, patimă, atunci poate fi o cale de ieşire din egoism, ceea ce aduce 
evoluţia spirituală. Nu e obligatoriu să primeşti înapoi iubirea, ci este 
important să ieşi tu din ego, să te detaşezi de propriile interese şi dorinţe, 
să doreşti numai binele celuilalt, cu preţul sacrificării plăcerilor tale. 
Această iubire te poate înălţa, da. Iar dacă iubirea ţi-a fost înşelată, chiar 
dacă nu o mai poţi păstra ca înainte, măcar o poţi transmuta în 
înţelepciune, în răbdare, în toleranţă, dar şi în demnitate tăcută şi nobilă. 

Ce este deznădejdea? Este opusul speranţei. Viaţa fără speranţă este 
un chin. în fiecare zi sperăm că va fi mai bine, şi asta ne dă poftă de viaţă. 
Poate că a doua zi va fi mai rău, dar fără speranţă nu vom ajunge să trăim 
ziua de mâine. Cine se opune dorinţei noastre de viaţă? Cel Rău. Aceluia 
nu-i convine să ne bucurăm de puţinul zilei de azi, pe care ar vrea să ni-1 
transforme în venin, să ne facă nemulţumiţi cu ce avem, indiferent de cât 
avem. 

în realitate, chiar în cea mai dificilă situaţie există o ieşire 

mulţumitoare, sau cel puţin un folos spiritual . De asta trebuie să fim 
convinşi. Deznădejdea este o credinţă opusă acesteia. Ea vrea ca noi să 
credem că nu există nici o ieşire şi că suferinţa este fără folos. Dacă vă 
veţi fixa definitiv în minte acest postulat, nu veţi mai fi niciodată 
cuprinsă de disperare: EXISTĂ O IEŞIRE, EXISTĂ UN FOLOS. Desigur, 
nu sunt de acord cu pasivitatea, cu resemnarea. Numai acţiunea, 
activitatea, dinamismul ne întăreşte speranţa în lupta noastră zilnică, 
surdă la zgomotul de fond al deznădejdii. 

în timpul fericirii eterne, mica noastră suferinţă trecătoare va 
dispare chiar şi din amintire. Nici măcar nu ne vom putem aduce aminte 
că am suferit, cum a fost, cât a durat. Tot aşa cum nu ne putem aminti 

detaliile unui vis de groază după ce au trecut câteva luni. Nici nu ne mai 
pasă de acel vis. Viaţa e cu totul altfel decât apare ea în vise. 

AUGUSTA: 

Mi-e foarte greu să mă descurc în acest păienjeniş de idei şi 
îndemnuri (care se mai şi contrazic pe alocuri). Dar să ştiţi că am auzit 
sau văzut totuşi ce poate face o rugăciune spusă ca lumea, şi am auzit (cel 
puţin) de multe aşa zise vindecări miraculoase. Ştiţi, sunt ca înecatul care 
se agaţă de un pai în această încercare. Atât pot să sper, că mă duc pe un 
drum bun... şi bineînţeles îmi doresc ca fiul meu să fie bine - şi să ajung 
acele zile, vie şi teafără la minte, ca să mă mai pot bucura şi eu puţin de 
el. 


1 Aug 2007 


A 

împovărarea involuntară a karmei 


ADA: 

Discutam azi cu o prietenă despre a plăti obligaţii karmice. în 
discuţie s-a ivit următoarea situaţie. Un individ are accident de maşină, 
în urma accidentului mor persoane. Credeţi că karma acestui om se 
împovărează? Ştiu că aici pot interveni „n” situaţii de accident. Vorbim 
despre un caz în care şoferul era atent, circula regulamentar (cât de cât), 
nu consumase băuturi alcoolice etc. Noi nu am ştiut să ne răspundem la 
această întrebare. Care e părerea dvs.? 

RĂZVAN: 

în primul rând, cred că noi, oamenii, suntem departe de a înţelege 
cum se cuvine chestiunea karmei. Ea se studiază de către spirite în şcoala 
astrală. Karma se transferă peste veacuri prin perispiritul (aura) 
spiritului şi îl priveşte în primul rând pe acesta. Pentru omul simplu, este 
de neînţeles şi de neacceptat faptul că suferă pentru greşelile altui om din 
timpul istoric. în concluzie, karma este o problemă atât de complexă, 
încât să nu ne supărăm dacă nu o înţelegem încă suficient de bine... 

în al doilea rând, cred că totuşi avem destulă minte să pricepem câte 
ceva din această taină, altfel nu ni s-ar fi revelat. Considerată în aspectul 
său imediat, legea karmei este la fel de naturală precum legea gravitaţiei. 
Ea vorbeşte despre efecte datorate unor cauze. Conform acestei 
cauzalităţi, putem considera că victimele accidentului plătesc pentru 
nişte greşeli pe care le-au făcut în această viaţă sau în cele precedente. 
Deci accidentul poate fi considerat ca o încheiere de socoteli pentru 
victime. Iar şoferul este un instrument al fatalităţii. 

Nu pot să răspund la întrebarea dacă nu cumva ar putea fi vorba 
doar de o întâmplare nefastă pentru toată lumea. Poate că da, însă nu am 

nici un argument... Da, teoretic ar putea fi începutul unui nou lanţ 
karmic. Dar nu putem şti toate dedesubturile legăturilor karmice care 
operează din umbră. 

în al treilea rând, ajung la problema pusă de voi: karma şoferului 
(atent, nebăut, regulamentar etc.) se împovărează? Orice cauză produce 
un efect. Dar ce efect ar avea uciderea din culpă a altor oameni? Oricum, 
nicidecum unul robotizat, de genul: a ucis din culpă, va fi şi el ucis din 
culpa altuia! Dacă şoferul este supus rigorilor legilor umane, el va suferi 
destul, mai ales psihologic (trauma omuciderii, ancheta Poliţiei, 
tracasarea prin tribunale, în final încarcerarea etc.). Aceasta este o ardere 
a karmei, fără îndoială. Dacă însă va fugi de la locul accidentului fără a fi 
reperat, karma lui rămâne latentă şi va fructifica mai târziu. 

Dincolo de această abordare mecanicistă, să ne gândim totuşi că cea 
mai grea povară pentru el este cea a blestemelor familiilor îndoliate. 
Această încărcătură negativă poate săpa mult mai adânc groapa 
nefericirii sale. De aceea, ar fi în interesul său să încerce o apropiere 
umană de cei îndureraţi, să încerce să îi ajute cu bani şi alte lucruri care îi 
stau în putinţă, să le ceară iertare etc. Nu e vorba să se umilească, ci să 
încerce o evitare a blestemelor, care pot fi destul de influente şi îi încarcă 
suplimentar bagajul karmic. 

Cineva ar putea replica faptul că dacă ai conştiinţa curată în faţa lui 
Dumnezeu, nimic nu te poate atinge... Desigur că şoferul nu a dorit să 
comită accidentul şi mai puţin să facă victime. Vina sa nu este de natură 
morală, ci fizică. Urmările fizice există şi sunt profunde în destinul altor 
semeni de-ai săi. Nu e cazul să expieze păcate morale, ci acţiuni greşite. 
Şi în acest caz, ca în orice caz de karmă încărcată, se recomandă 
îndreptarea greşelii prin acţiuni de sens opus, care pot şterge din 
registrul astral vina iniţială. 

(în privinţa vinilor morale, de caracter, psihologice - în exemplul de 
faţă, dacă şoferul ar fi fost băut, neatent, neregulamentar - ar fi mai mult 
de vorbit şi de acţionat, căci acesta este terenul perpetuu de muncă şi 
îmbunătăţire al spiritului încarnat. Dar nu asta m-ai întrebat...) 

Dacă dorim o analiză critică asupra nevinovăţiei şoferului, îi putem 
găsi totuşi nişte vini... spirituale. Astfel, omul nu a avut suficientă intuiţie 
sau reflexe ca să asculte şi să urmeze atenţionările şi încercarea spiritului 
său şi a îngerului păzitor de a evita accidentul. Deci vina omului ar fi că 
nu s-a apropiat destul de spirit, nu şi-a deschis intuiţia şi comunicarea cu 
Cerul. 

Asta dacă nu luăm în calcul şi varianta că intenţionat a fost indus în 
eroare, ca să ispăşească o karmă negativă acumulată din urmă. 

Iar dacă el părea a fi un om destul de credincios şi bun, înseamnă că 
încă mai avea ceva de lucrat în privinţa comuniunii cu spiritul. 
Accidentul l-a purificat, prin suferinţa psihică pe care i-a provocat-o, deci 
l-a făcut mai bun, poate. 

Dacă însă nu suferă lăuntric (să zicem că ar fi fost antrenat în trupele 
de comando şi nu dă doi bani pe o viaţă umană), înseamnă că este chiar 

un nesimţit (ca om, sau ca om şi spirit), aşa că merită cu prisosinţă să 
treacă prin furcile caudine ale legilor umane, ca să se purifice. 

Oricum, să discuţi aşa, teoretic, despre o chestiune cât se poate de 
practică poate fi interesant, dar nu ştiu cât e de folositor. Mai util ar fi ca 
persoana aflată în astfel de situaţii să apeleze la un specialist în karmă şi 
spirite, ca să afle exact ceea ce are nevoie să ştie în acele momente şi 
ulterior, iar apoi să pună în aplicare ce sfaturi spirituale primeşte. Sau să 
intre chiar el în comuniune cu spiritul său şi cu Dumnezeu, pentru 
alinare şi îndemnuri. Oare cât îmi foloseşte mie, ca spectator, să ştiu că 
respectivul şi-a încărcat karma negativă cu 12,56%, iar el nu 
recepţionează tâlcul întâmplării? Cui prodest? 

Cel mai util în situaţii de accidente este să oferi ajutor psihologic 
tuturor celor aflaţi în stare de şoc şi apoi încă o perioadă de timp, până la 
recuperare. Cu aceasta se ocupă, prin excelenţă, tipul de psihologie 
numită Analiza Existenţială (fondata de Alfried Laengle, supravieţuitor al 
unui lagăr de concentrare nazist). 


13-16 ianuarie 2009 


Comunicarea previziunilor rele 


REMUS: 

Citeam în una dintre cărţile lui Lazarev următorul text aproximativ: 
dacă îi spui unei persoane nepregătite să primească informaţii despre un 
viitor al ei, atunci tu, ca medium, atragi karma respectivă. De exemplu, să 
presupunem că accesăm prin Akasha un viitor probabil despre un 
accident al unei persoane. Să presupunem, de asemenea, că această 
persoană nu crede în mediumnitate sau în principiile spiritismului, dar 
totuşi îi spui că are să păţească ceva grav. în momentul acela tu, ca 
medium, atragi sau te încarci cu karma respectivă a acelei persoane? 

Dar dacă o terţă persoană, care are cunoştinţă de acest viitor, îi 
transmite mesajul acelei persoane, acea terţă parte va prelua o parte din 
karma care va genera accidentul? Poate părea uşor confuză întrebarea, 
dar cam aşa rezultă din acel pasaj scris de Lazarev. 

RĂZVAN: 

Cum văd eu ideea autorului: Dacă încerci să preîntâmpini un 
dezastru al unui om care nu are cum să înveţe o lecţie karmică altfel 
decât suferind, atunci te opui progresului său spiritual. Prin urmare, te 
poţi aştepta la represalii din partea forţelor destinului, dar nu neapărat 
preluând karma aceluia, ci încasând-o pe a ta. Totuşi, este discutabilă 
această idee. 

Totul ţine de partea cui acţionezi. Dacă lucrezi cu forţele binelui, vei 
căpăta informaţiile cu ajutorul lor. Nici un om nu are acces de capul lui la 

Akasha, ci prin intermedierea unui ghid (mai mult sau mai puţin 
cunoscut). Prin urmare, vei primi informaţiile care îi vor fi de ajutor celui 
în nevoie. Cei de Sus gândesc mai clar şi mai înţelept decât noi, oamenii. 
Ţine însă de tine să moderezi, cu vorbe potrivite, acele informaţii cu 
potenţial periculos. Oricum, informaţiile care îi erau adresate nu îi vor 
face rău, ci sunt menite să îl ajute spre binele său spiritual (care uneori 
poate să nu coincidă cu „binele” pe care şi-l doreşte omul). 

Se mai poate întâmpla să vezi mai multe lucruri decât îi poţi 
comunica, din considerente psihologice. Acest lucru li se întâmplă mereu 
psihoterapeuţilor. Atunci, vei proceda cu tact şi diplomaţie. Dacă însă vei 
fi mânat de orgoliu, lipsă de gândire sau de alte forţe spirituale negative, 
ai putea să îi induci chiar o psihoză, caz în care vei suporta consecinţele 
karmice corespunzătoare. Lazarev are o exprimare cam alambicată. Sunt 
alţi autori care scriu mult mai frumos despre spiritualitate. 

Dacă nu crede în clarviziune, omul nu te va crede, orice i-ai prezice. 
Şi ar fi o pierdere de vreme din partea ta, pe care ai putea să o petreci 
intr-un mod mai util. Iar dacă i s-ar întâmpla accidentul, va da vina pe 
tine că l-ai deocheat sau blestemat, că din cauza ta i s-a întâmplat 
nenorocirea, că lucrezi cu puterile iadului etc. E clar că vei suferi din 
partea celui care nu merita să i te adresezi cu adevăruri care îl depăşesc. 

în general, trebuie să comunici (orice informaţii spirituale, nu numai 
predicţii) celui din faţa ta doar atât cât poate suporta. Dacă întreci 
măsura, discuţia se va încorda, apar certurile, jignirile şi ulterior bârfa. 
Contează foarte mult discernământul tău. Oricum, din propriile greşeli 
învăţăm cu toţii, că pentru asta s-a inventat viaţa fizică... 


3 martie 2009 


Karma copilului 


ADA: 

Tocmai citeam din Lazarev şi am rămas contrariată de unele dintre 
citate. Cel mai mare semn de întrebare mi -1 ridică următorul: 

„ Faptele mamei si comportamentul în timpul sarcinii determină 

soarta si sănătatea viitorului copil. Părinţii le transmit copiilor o 
informaţie completă a comportamentului lor şi a strămoşilor lor. 
Această informaţie stă la baza formării destinului copilului, a corpului, 
caracterului şi spiritului acestuia.” 

Atunci, cum rămâne cu faptele spiritului care se întrupează în acel 
copil? Nu acelea determină soarta, destinul, bolile viitorului om? 

Cum poate o biată fiinţă umană (mama), pe timpul a nouă luni de 
sarcină, să DETERMINE soarta unui copil? Accept termenul de a 
influenţa (într-o anumită măsură), dar nu pot accepta că DETERMINĂ 
soarta acelui copil. 

Cum poate sta la baza formării caracterului unui om/copil faptele şi 
comportamentul altui om (adică ale părinţilor, moşilor şi 
strămoşilor)? Caracterul unui om nu este dat de însuşi SPIRITUL lui, de 
experienţele şi înţelepciunea acumulate în sute sau mii de vieţi? 

Vedeţi, de aceea nu am putut eu să-l citesc pe Lazarev. Nu l-am 
înţeles niciodată. Poate mă ajutaţi să înţeleg mai mult. 

RĂZVAN: 

Afirmaţiile lui Lazarev sunt adevărate dacă le înţelegem substratul şi 
nu le luăm dogmatic sau mot-a-mot, precum iau unii litera Bibliei. 
Uneori mama se poate interpune, prin liberul său arbitru şi neascultând 
de vocea intuiţiei, în destinul viitorului copil. De exemplu, luând un 
medicament puternic şi dăunător, îi poate modifica conformaţia 
creierului bebeluşului, ceea ce va duce ulterior la imposibilitatea acestuia 
de a-şi urma linia destinului ursit de spiritul său. Ar urma deci o viaţă 
semi-ratată. 

Totuşi, fiecare viaţă de om este un cadou pentru care spiritele se 
înghesuie la încarnare. Dar dacă spiritul respectiv chiar nu este mulţumit 
de întorsătura pe care a luat-o destinul viitorului copil şi este un spirit 
înalt, atunci va putea ceda locul altui spirit mai „micuţ” chiar înainte de 
naştere. 

Apoi, să nu uităm că, pe lângă karma individuală, mai există şi 
karma de familie, precum şi cea a etniei şi cea naţională. De exemplu, un 
ţigan va suporta necazurile etniei sale, indiferent dacă vine cu un spirit 
evoluat. Influenţa familiei este şi ea copleşitoare, depinzând foarte mult 
de părinţi cum va evolua copilul (cei 7 ani de acasă). Poate că, la alegerea 
viitorilor părinţi, spiritul a văzut că sunt oameni de treabă, dar dacă ei se 
vor transforma în nişte troglodiţi cu timpul, asta nu ar fi putut prevedea, 
fiindcă fiecare om are şi un liber arbitru! 

Spiritul are un rol important, dar nu este singurul factor care 
determină evoluţia vieţii omului. Cu cât spiritul este mai evoluat, mai 
puternic, mai experimentat, cu atât împrejurările exterioare îşi 
diminuează importanţa, el putând şi ştiind să îşi impună voinţa 
spirituală, depăşind orice obstacol terestru. 

De reţinut deci că viaţa umană este un mare cadou pentru spiritele 
aflate în plină evoluţie, dar prezintă şi un mare risc. Tocmai de aceea 
spiritele înalte preferă să nu se mai încarneze (dacă sunt „eliberate” de 
obligaţia reîncarnării). Iar când o fac, vin cu o misiune specială direct de 
la Dumnezeu, pe care fac eforturi mari să nu o rateze cu nici un preţ (vezi 
cazul lui Isus şi altor avatari divini). 


22 ianuarie 2010 

PANSEURI ŞI AFORISME 


Culegere de reflecţii publicate de autor în rubricile „Panseuri" (2008- 
2010) şi „Esoterika" (2010-2013) din website-ul www.spiritus.ro 


2008 


TEMEŢI-VĂ DE KARMĂ! 

Motto: Ne mor copiii! Parcă nu mai este dreptate pe lumea asta! 

Religia creştină vorbeşte mult despre Dumnezeu, ceea ce este 
minunat! Religia creştină aminteşte şi despre demoni, ceea ce este 
instructiv! Dar nicăieri nu vorbeşte despre Legea Karmei, care este 
guvernatorul absolut al universului... 

Oameni buni, nu vă fie teamă de Dumnezeu - El îşi iubeşte toate 
creaturile! Nu El este cauza suferinţelor omului. 

Nu vă fie teamă de demoni - ca să nu-i alimentaţi cu emoţiile 
voastre negative! Ei sunt specialişti în a produce supărări. Nu-i mai 
îngrăşaţi cu gândurile voastre care au chipul lor, şi ei se vor dezumfla ca 
nişte baloane fără aer şi fără putere! Demonii lucrează cu „materialul 
clientului”. 

Dacă însă chiar vreţi un motiv să vă fie frică, atunci temeti-vă de 

Karma rea, fiindcă nu puteţi scăpa nicăieri de ea. nici în Rai, nici în Iad! 

Ea vă cheamă mereu înapoi pe Pământ, ca să suferiţi. Această Karmă este 
ecoul faptelor voastre rele, care strigă, neîncetat: „Răzbunare, 
răzbunare!”. Mai presus de milă sau mânie stă implacabila Justiţie 
Divină, dură şi neomenoasă, imparţială şi Supremă. Aşadar, feriţi-vă să 
faceţi păcate majore, căci nu vor rămâne nepedepsite, mai devreme sau 
mai târziu! 


CÂND MOARE UN SFÂNT, Pământul plânge, Cerul se bucură, iar 
proştii bârfesc: „Uită că a murit şi ăsta , care ne vorbea de nemurire!”. 
Când oare vor înţelege şi ei că trupul este o carceră pentru suflet, care 
este liber cât infinitul şi mai puternic decât timpul? Poate atunci când se 
vor sătura să tot simtă frica morţii de atâtea ori, apoi să se tot nască şi să 
trăiască închişi în această carcasă de carne, de-a lungul lanţului 
reîncarnărilor... 

Dacă omul n-ar fi liber, atunci nu şi-ar mai face karmă. 

ECUAŢIA DESTINULUI 

Destin = karma + dharma, 

unde: 

Karma= pedepsele din trecut* împlinirea aspiraţiilor din trecut* 
sensibilităţi moştenite 

Dharma (rostul vieţii)= experienţe noi prescrise* misiuni în slujba 
omenirii 

în dharma intră noile abilităţi dăruite la naştere. în karma intră 
vechile abilităţi redeşteptate. 

Karma şi dharma se întrepătrund. Astfel, karma este selectată de 
ursitoare din marele bagaj al vieţilor anterioare, astfel încât să se 
potrivească cu misiunea vieţii actuale. De asemenea, omul este dăruit cu 
noi abilităţi dharmice, potrivite să ardă karma prescrisă pentru această 
viaţă. 


VIAŢA SPIRITUALĂ Şl VIAŢA TEMPORALĂ 

Karma bună este un indicator de progres spiritual, după cum karma 
rea indică o incapacitate de control a spiritului asupra omului. A merge 
pe o cale spirituală înseamnă că preferăm să deţinem controlul asupra 
vitezei de evoluţie, analizând direct şi imediat seminţele karmice, 
acţionând asupra lor şi nemaiaşteptând ca ele să dea fruct. 

Pentru orice om, karma veche acţionează, de cele mai multe ori, 
automat. De aceea, spiritul îl sfătuieşte pe om să evite situaţiile karmic 
periculoase. Mai importantă decât trăirea pedepsei este conştientizarea 
greşelilor, a tiparelor mentalo-emoţionale necorespunzătoare cu armonia 
cosmică. Totuşi, niciodată nu putem evita toate deranjurile karmice care 
vin din urmă, inexorabil... 

Locul reîncarnării se alege de obicei în altă zonă şi alt mediu, pentru 
a nu supune sufletul la aceleaşi chinuri. Vizitarea locurilor vieţilor 
anterioare activează predispoziţiile interne şi pericolele externe. Acestea 
se pot evita cu inteligenţă, cunoscând avertismentele de la spiritul 
propriu, primite în cadrul Studiului karmic competent realizat. 

Karma se măreşte de la o viaţă la alta. Dar nu este nevoie să trăim 
până la capăt toată suferinţa virtuală acumulată. Secretul ieşirii din bucla 
temporală a legii karmei este să te strecori printre condiţionări, urmărind 
purificarea, evoluţia cât mai rapidă a sufletului către perfecţiune şi 
eliberarea de obligaţia reîncarnării. Aceasta se face pe o cale spirituală 
autentică. 

Vei găsi metode inteligente de anihilare a karmei, adică să o faci 
inutilă ca lecţie de viaţă. Dumnezeu a inventat legea karmei, care 
conduce perfect universul, dar tot El ne dă tot sprijinul pentru a scăpa de 
tăvălugul ei mistuitor. 

Căile spirituale se adresează omului, nu atât spiritului, pentru ca cei 
doi să se apropie. Spiritul imatur evoluează la început doar prin 
experienţe personale, nepăşind, probabil, decât accidental pe o cale 
spirituală, şi, oricum, nu până la capăt. Spiritul ceva mai evoluat, dar încă 
imperfect, ştie binele şi răul, cel puţin teoretic. Uneori, acesta acceptă o 
viaţă de om chinuită, ca să simtă empatic suferinţa pe care el a produs-o 
altora în trecut. Pe viitor, când altul va suferi, spiritul va rezona cu 
energia durerii, neagreând-o şi evitând-o. Teoria, ca teoria, dar 
experimentarea personală este cheia progresului! De aceea, cel mai 
probabil, doar spiritele avansate aleg o cale spirituală, fiindcă nu mai 
sunt atât de entuziaste de a se reîncarna din nou. 

Există două moduri principale în căile autentic spirituale: 

- Calea normală: Claritatea conştienţei şi Observarea de sine, ca un 

martor detaşat 

- Calea paranormală: Extinderea conştienţei şi Extazul mistic 

Se spune că poporul care nu-şi cunoaşte istoria şi omul care nu-şi 
cunoaşte părinţii au un mare handicap în viaţă. Dacă ne ştim părinţii, la 
ei raportându-ne şi moştenindu-le unele atribute, oare nu ar fi bine să ne 
cunoaştem şi predecesorul spiritual din viaţa anterioară, care şi el ne 
marchează intens actuala viaţă? Şi dacă ne ştim neamul şi arborele 
genealogic, nu ar fi util să ne ştim mai multe încarnări precedente, care 
şi-au pus amprenta asupra formării spiritului nostru? Pentru asta ne stă 
la dispoziţie Studiul karmic. El poate fi începutul unei autoanalize 
permanente, care constituie deja o cale spirituală, prin detaşarea de 
dorinţele nestăpânite ale ego-ului. 


2009 

Destinul este precum harta unui teritoriu încă neexplorat, pusă la 
dispoziţie de Providenţă. Dar omul are libertatea de a alege diverse 
cărări, de a străbate jungla vieţii fără indicatoare. Harta aceasta este 
destinată ochilor sufletului, ea se poate citi numai intuitiv. Unii oameni 
au ochii sufletului închişi, alţii sunt împinşi de mediu să rătăcească prin 
locuri inoportune. Uneori, chiar aflându-şi predestinarea, omul refuză 
traseul optim sau nu mai poate ajunge la el. înţeleptul apreciază valoarea 
hărţii de a îi sugera drumul cel mai scurt între Alfa şi Omega. Totuşi, 
harta nu este teritoriul; iar destinul nu este viaţa... 

n decembrie 2009 

2010 

Odată create, spiritele sunt neştiutoare. Primele lecţii intense şi 
puternice le oferă planul terestru, unde învaţă regulile dure ale materiei 
(ireversibilitate, timp, rigiditate, răbdare etc.). De aceea se înghesuie ele 
la încarnare, deşi există şi riscuri (suferinţă, karmă, impurificare). Viaţa 
de spirit liber nu oferă aceste experienţe puternice. Peste un anumit nivel 
spiritual, lecţiile ce mai trebuie dobândite se pot învăţa exclusiv în astral, 
fără riscurile încarnării. 

Instinctul de conservare este pe jumătate un automatism al 
supravieţuirii (moştenit sau învăţat), dar pe jumătate este voinţa 
spiritului de a nu pierde ocazia vieţii biologice, atât de importantă pentru 
el. 

16 februarie 2010 


Pe măsură ce se succed vieţile de om ale spiritului, cu atât se adună 
tot mai multă karmă (sensibilităţi, potenţiale pericole), aşa încât orice 
nouă încarnare îi pune tot felul de probleme, piedici, precauţii. Cu cât 
spiritul este mai bătrân, cu atât este mai încorsetat de datoriile karmice. 
Un spirit mai tânăr este mult mai curajos, gata să experimenteze orice în 
viaţă, liber să greşească. Spiritul bătrân este mai atent, îşi alege cu grijă 
condiţiile de încarnare, ferindu-se cât poate de urmările karmei. 

Totuşi, datoriile importante trebuie plătite, greşelile trebuie ispăşite. 
Dar el poate să se ferească de datoriile secundare, aşa-zisa karmă 
latentă, ce poate fi amânată, pentru a nu îngreuna şi mai mult 
problemele actuale. îngerii karmei decid care este karma principală de 
ispăşit (prarabhda karma ) în actuala încarnare şi ce poate rămâne 
pentru alte dăţi (dacă omul nu face imprudenţe inoportune). 

Astfel, spiritul bătrân este mult mai precaut să fie corect în viaţă, 
pentru a nu genera altă karmă negativă gravă. El simte acut cât de greu 
este să scape de toată această povară dacă nu o diminuează în fiecare 
încarnare. îşi doreşte tot mai intens să încheie lanţul reîncarnărilor 
obligatorii, care sunt pline de surprize neplăcute. Oricând este posibil ca 
viaţa să îi ofere prilejuri de a păcătui grav, ceea ce i-ar prelungi la 
nesfârşit obligaţia de a suporta noi pedepse în vieţile ulterioare. Care 
pedepse deseori nu se termină într-o viaţă, ci îşi continuă acţiunea şi în 
alte vieţi ulterioare, impunând noi restricţii libertăţii de acţiune a 
spiritului. 

Viaţa umană a unui spirit bătrân nu este la fel de liberă precum a 
unuia tânăr. Cu cât se apropie de termenul de părăsire a roţii 
reîncarnărilor, cu atât ar putea primi o misiune mai grea, ce trebuie dusă 
la capăt indiferent de costuri. Astfel îşi ispăşeşte mai rapid karma 
rămasă. Un spirit grăbit a se elibera îl va ţine bine în frâu pe omul în care 
este întrupat, cu riscul oricăror suferinţe umane, nu îl va lăsa să 
vagabondeze la nesfârşit prin locurile nefavorabile evoluţiei sale. 

Odată eliberat din lanţul reîncarnărilor, nu înseamnă totuşi că 
spiritul nu se va mai reîncarna. în tradiţia orientală, spiritele eliberate 
care se mai întrupează se numesc avatari sau boddhisattvaşi. Ei o fac 
având o misiune spirituală precisă, pe care de obicei o duc la bun sfârşit. 
Dacă ar rata-o, ar fi mare jale, căci ar echivala cu reîncărcarea karmei şi 
obligaţia reîncarnării pentru a finaliza misiunea, deci o reintrare în 
circuitul karmic obişnuit. Chiar şi cu acest risc, nenumărate spirite înalte 
binevoitoare, iubitoare de Dumnezeu, vin când şi când pe Pământ, 
pentru a-şi ajuta semenii să se înalţe şi a purifica planeta de influenţele 
rele atotstăpânitoare. Astfel de oameni sunt cei care modelează destinul 
omenirii, regenerează credinţa în Dumnezeul binelui, oferă ghidare în 
toate domeniile de progres. 

4 martie 2010 


Omul se chinuie o viaţă întreagă să capete înţelepciunea, iar când o 
dobândeşte, în sfârşit, omul moare... La fel cum, după ce se deschide, 
floarea cea minunată se usucă şi cade. Parfumul şi culorile minunate au 
dispărut. Oare strădania sa are vreun efect pe termen lung? 

Da, căci din seminţele florii vor răsări multe altele la fel de frumoase. 

Omul este ca floarea, Spiritul său este ca seminţele, iar Dumnezeu 
este solul rodnic din care răsare... 

20 august 2010 


Atunci când ai o predestinare pentru ceva anume înseamnă că soarta 
îţi dă un dram de noroc spre a-ţi împlini dorinţele. Nu înseamnă că „ce îţi 
este scris” se va şi întâmpla! 

De exemplu, în cadrul cuplurilor, unul dintre parteneri poate avea 
norocul de a se căsători cu celălalt, dar celălalt, nu, pentru că nu îl ajută 
soarta. Din acest motiv, dacă se vor căsători, e posibil să nu se înţeleagă 
perfect unul cu celălalt. Sau vor interveni tot felul de piedici în calea 
căsătoriei, din cauza cărora ajung să se despartă definitiv. 

A avea noroc înseamnă, de multe ori, să mergi pe calea destinului 

stabilit de Spiritul din tine. 

8 septembrie 2010 


Având două cununii în destin, în mod inevitabil prima căsnicie apare 
cu probleme deosebite, care, de cele mai multe ori, conduc oamenii spre 
divorţ. S-ar putea spune că stresul despărţirii este un eveniment 
predestinat, o lecţie obligatorie pentru Spirit. Iar dacă nu există 
predestinare pentru căsătoria dintre cei doi, oricând poate apare ceva 
neprevăzut în relaţia de iubire care să o distrugă. 

14 septembrie 2010 

îţi încarci karma şi cu bârfa, duşmănie, lovituri sub centură, nu 
numai dacă tai un pui sau pierzi o sarcină. O sarcină pierdută înseamnă 
un spirit care şi-a schimbat orientarea. Multe spirite se luptă pentru 
burtica unei femei gravide! 

26 septembrie 2010 


Criza economică diminuează veniturile oamenilor, ceea ce îi apropie 
mai mult de spiritualitate. în plus, nesiguranţa zilei de mâine îi îndreaptă 
pe mulţi spre practicile de aflare a destinului şi a viitorului. 

1 octombrie 2010 


Nu întotdeauna karma şi dharma se armonizează. Dharma (rostul 
vieţii sau destinul) este un scenariu dorit de spirit, care planifică 
misiunea multiplă a vieţii omului. însă uneori aceasta este împiedicată a 
se realiza de către karmă, adică urmările nedorite ale vieţilor anterioare 
trăite de spirit. Karma nu înseamnă numai pedepse pentru fapte rele, ci 
şi sensibilităţi, predispoziţii, tipare comportamentale etc. 

Putem spune că spiritul are o viziune pozitivă asupra mersului vieţii, 
dar elanul optimist îi este deseori retezat de neputinţele omului - care pot 
avea drept cauză karma sau, pur şi simplu, limitarea minţii omeneşti de a 
recepta clar dorinţa spiritului şi a o pune în aplicare (lipsa de intuiţie şi 
de voinţă superioară). 

Pe scurt, dharma ne împinge înainte, iar karma ne trage înapoi . 
Acestea sunt riscurile inerente încarnării intr-un corp uman, de care 
spiritul a fost avertizat la încarnare. De aceea, cele mai multe spirite 
avansate preferă să găsească metode de ardere a karmei în planul astral, 
evitând pe cât posibil întruparea. Din sfaturile lor, înţelepţii au aflat că 
ţelul suprem al omului ar trebui să fie „arderea karmei şi eliberarea de 
lanţul reîncarnărilor” - pentru ca spiritul să nu mai rişte încă o încarnare 
pe Terra, ce ar putea să îi agraveze karma în loc să i-o reducă! 

Totuşi, încarnarea, cu tot cortegiul ei de neajunsuri, este obligatorie 
şi dorită de spiritele relativ mai tinere, care constituie imensa majoritate 
pe Pământ şi în jurul său. 

5 decembrie 2010 


2011 

Destinul este o schemă ipotetică. Predestinarea, soarta înseamnă 
intenţiile spiritului tău de a-şi „face jocurile” numai de el ştiute. Dar cum 
viaţa nu se identifică, de obicei, cu destinul, tu vei alege să trăieşti după 
cum vei crede că este mai bine. 

7 ianuarie 2011 

JAPOcalipsa, acum! Cu ce a greşit poporul japonez, atât de paşnic şi 
harnic, să suporte o aşa mare nenorocire prin acel tsunami?! 

- Ştiinţa pot oferi nişte cauze naturale, dar nu poate specifica vreun 
scop al calamităţilor. 

- Escatologia vorbeşte despre scopul apocalipsei, adică sfârşitul 
lumii actuale, cu speranţa într-o viaţă mai bună pe Pământ. 

- Doctrina karmei oferă o cauză spirituală a sinistrelor, şi anume 
destinul colectiv de suferinţă, provocat de faptele strămoşilor noştri, ca 
neam. Chiar şi în popor se spune că păcatele părinţilor sunt plătite de 
copii. Ar trebui, deci, să ne amintim de atrocităţile războinicului Imperiu 
Nipon, ca să înţelegem că faptele de vitejie ale antecesorilor nu rămân 
nepedepsite, indiferent de motivaţiile „patriotice” care îi mâna în luptă. 
Violenţa aduce înapoi suferinţa, chiar peste decenii sau secole. Aceasta 
este legea justiţiei divine. Ne vine poate greu să o înţelegem. De ce, adică, 
să sufere alţi oameni în locul celor care au greşit?! 

Ispăşirea karmei colective are şi un scop spiritual , şi anume 
purificarea de răul care curgea nevăzut în venele poporului calamitat. Aţi 
observat, poate, că oamenii devin mai buni, mai toleranţi după o mare 
nenorocire?! Aceasta pentru că, prin suferinţă, omul degajă o mare parte 
din energia negativă stocată în biocâmpul fiinţei sale, care se manifesta 
tăcut în faptele şi atitudinile lui. 

Justiţia divină este aparent oarbă şi inumană. Asta, pentru că nu o 
putem înţelege din perspectiva eternităţii. Noi limităm viaţa la durata 
trupului nostru. Ce-i înainte şi după, nu mai contează pentru noi. în 
realitate, viaţa continuă permanent, sub diverse forme, dar este aceeaşi 
viaţă. 

Viaţa colectivităţii este la fel de reală ca viaţa unui individ. 
Cunoscând legea implacabilă a karmei, ar trebui să devenim mai 
responsabili de faptele noastre, individuale şi colective. Să nu ne mai 
pripim să-i lovim pe alţii, chiar dacă credem că merită. „Cu ce măsură 
măsori, cu aceeaşi măsură ţi se va măsura. Cine ridică sabia, de sabie 
va pieri. Cine sapă groapa altuia, cade singur în ea.” 

îy martie 2011 


Cât de dreaptă este legea karmei? De ce să sufere un om nevinovat 
din cauza altuia vinovat? Iată o explicaţie simplă: Deoarece karma are o 
acţiune în spaţiu şi timp (karma colectivă , respectiv cea individuală) . 

De exemplu, cum sunt priviţi românii în Occident din cauza hoţilor, 
escrocilor, cerşetorilor care au năvălit acolo. Am ajuns să ne fie ruşine să 
ne declarăm originea în străinătate, ca să nu fim catalogaţi drept 
persoane inferioare... Deci, karma colectivă are o influenţă importantă. 
Suferă cei nevinovaţi din cauza celor vinovaţi, prin extinderea spaţială a 
păcatului. 

La fel putem privi karma individuală. Numai că de data aceasta, 
păcatul se extinde temporal . Va suferi un om din viitor din cauza 
greşelilor noastre de acum. Omul din viitor putem fi chiar noi peste 
câţiva ani, sau alt om, peste secole. Nu contează schimbarea formei 
umane, ci apartenenţa la aceeaşi identitate spirituală . La fel cum, în cazul 
karmei colective, contează apartenenţa la aceeaşi identitate etnică . 

într-adevăr, legea karmei nu pare a fi umană, ba este chiar severă, 
dar perfect justă din perspectiva universului, înţeles ca o imensă Fiinţă 
eternă. 

Iată o altă analogie: Frunza are un rol important în vieţuirea 
copacului, dar ea toamna se veştejeşte şi moare, fiindcă nu frunza face 
copacul, ci copacul face frunza. Viaţa omului e ca o frunză efemeră, cu 
rolul de a hrăni copacul spiritului. 

Ce putem face noi, ca indivizi mărunţi, în diminuarea karmei 
colective? Oare nu este un efort peste puterile unui om? Putem face exact 
acelaşi lucru ca pentru diminuarea karmei individuale, şi anume să ne 
apropiem comportamentul de perfecţiunea morală, prin comuniunea tot 
mai profundă cu spiritul divin din noi. Karma nu se şterge instantaneu, ci 
prin efort perseverent şi răbdare, de multe ori chiar părând că nu vom 
atinge vreodată finalul fericit. E valabil atât pentru karma individuală, cât 
şi pentru cea colectivă. 

Un om luminos împrăştie lumina în jur, alungând umbrele din 
sufletele semenilor săi. Perfecţiunea este contagioasă, ca şi păcatul, dar 
necesită timp. Să nu uităm însă că Fiinţa universală evoluează în 
eternitate şi are multă răbdare cu noi, celulele Sale. 

Aceasta ar fi partea negativa a karmei, venită pe cale spirituală. însă 
există şi partea pozitivă. Un exemplu evident sunt copiii precoce, 
incredibil de dotaţi. Dacă omul s-ar naşte fără a prelua nicio moştenire 
spirituală, practic nu ar avea niciun talent, nicio calitate din vieţile 
anterioare. Ar începe viaţa de om de la zero, adică ar fi absolut mediocru, 
dacă nu chiar inferior în cele mai multe aspecte. în schimb, calităţile 
cizelate de-a lungul multor vieţi trecute rămân undeva în perispirit şi dau 
din nou rod atunci când sunt create condiţiile propice, ajutând omul să 
evolueze mai rapid şi pe nivele tot mai înalte. 

30 martie 2011 


Expresia „ compatibilitate spirituală ” se referă la buna înţelegere 
dintre spiritele încarnate. Atunci când spiritele a doi oameni nu se 
înţeleg, apar tot felul de discuţii sau manifestări de comportament care 
produc mari divergenţe în relaţia de cuplu. Testarea relaţiei dintre doi 
oameni o face timpul. Odată cu trecerea lui, se verifică sentimentele şi se 
confirmă dorinţa celor două persoane de a-şi duce viaţa împreună. 

Incompatibilitatea spirituală poate apărea între spirite de ranguri 
diferite, să zicem unul inferior şi altul superior. Ea poate apărea însă şi 
între spirite de relativ acelaşi nivel evolutiv, dar care au meniri mult prea 

diferite în această viaţă, ce nu pot fi conciliate în relaţia de cuplu, în ciuda 
celorlalte potriviri (fizice, emoţionale, intelectuale). 

Ea îşi mai poate avea originea în vieţile anterioare, când cele două 
spirite au fost încarnate în persoane care şi-au făcut reciproc tot felul de 
necazuri. în această viaţă, venirea lor în contact „iscă scântei”, dar uneori 
poate fi o regăsire karmică obligatorie, în scopul îndreptării greşelilor 
reciproce şi a defectelor de caracter, care ies în evidenţă mai ales în acest 
climat tensionat şi ostil. 

18 iunie 2011 


2012 

- Dumnezeule, explică-mi de ce sunt atâţia oameni care suferă! 

- Asta-i karma lor. 

- Şi atunci de ce mă îndemni să îi ajut? 

- Asta-i karma ta. 

Prelucrare după un interviu al iluminatei indiene AMMA 10 

12 mai 2012 


Omul învaţă prin greşelile sale. Error? Try again! Mai rău este când 
greşelile atârnă mai greu decât învăţăturile desprinse din ele. Oare merită 
suferinţa? Pentru a echilibra acest balans fragil, omul trebuie să apeleze 
şi la experienţa înţelepţilor. Astfel poate micşora erorile şi înmulţi 
înţelepciunea, fără suferinţe inutile. 

Dar omul învaţă şi din greşelile antecesorilor săi spirituali. Practic, 
când el manifestă o înţelepciune nativă, întotdeauna în spatele ei stau 
experienţele dureroase din vieţile anterioare ale spiritului. De aceea, un 
spirit tânăr, care abia şi-a început şirul de încarnări în trupuri de oameni, 
nu va manifesta prea multă înţelepciune, ci va acţiona imatur, la discreţia 
impulsurilor de moment, dornic să experimenteze, cu orice risc. Un om 
înţelept are în el un spirit matur, trecut prin multe vieţi pline de 
întâmplări memorabile, care acum formează o zestre bogată de 
înţelepciune. 

21 mai 2012 


Viaţa este o ocazie extraordinară, dar nu gratuită! Omul o plăteşte 
prin îndurarea karmei cu care vine Spiritul din vieţile anterioare. Şi a 
celorlalte întâmplări neplăcute ce mai pot apare... 

Spiritul vrea să se încarneze. El are o karmă acumulată din vieţile 
anterioare. Este o ameninţare potenţială, dar spiritul speră că îi va face 
faţă pe timpul încarnării. Unele urmări dure, ştie că le va suporta, dar 


10 http://amma.org/ 

altele sunt doar probabile, nu sigure. în general, spiritul este optimist, 
dar uneori parcă nu-i mai vine să se încarneze, fiindcă nu are nicio 
garanţie de succes. 

Odată ajuns în carne de om, lucrurile se complică serios. 
Condiţionările de tot felul îl depărtează de la scopurile clare pe care şi le 
trasase înainte de întrupare. Se simte ca un naufragiat pe o mare agitată, 
înoată şi vâsleşte din răsputeri. Karma negativă îl loveşte din toate 
părţile. Nu poţi ştii niciodată când va rodi o sămânţă karmică. Există o 
aşa mare diversitate de cauze-sămânţă, că e bine să fii prudent, să nu te 
crezi invincibil sau perfect! Te loveşte în moalele capului, de te ameţeşte 
şi îţi piere optimismul, cel puţin pe moment. 

Totuşi, nimic nu este imposibil pentru omul care doreşte evoluţia 
Spiritului său cu tot dinadinsul... 

îy iunie 2012 


2013 

Karma pozitivă şi cea negativă sunt ca două conturi bancare. Faptele 
bune încarcă contul pozitiv, de unde poţi cheltui la discreţie. Celălalt 
cont, cel negativ, se poate descărca prin suferinţe (dar şi prin fapte bune). 
Cele două conturi sunt distincte, astfel încât poţi avea noroc într-un sens, 
dar ghinioane în alte aspecte. Conturile sunt necontrolabile, moştenite. 
Ştii doar că există şi că îţi oferă mereu surprize plăcute sau neplăcute. 

Zestrea karmică zace în aura omului, de unde influenţează energetic 
viaţa sa. Schimbă-i spiritul din interior şi omul va avea o altă soartă şi o 
altă personalitate! Orice suferinţă arde din karma negativă, pe care 
oricine o are. Deci nu te plânge când suferi pe nedrept! Gândeşte-te, pur 
şi simplu, că descarci contul negativ karmic al spiritului, ceea ce aduce 
beneficii viitoare. 

Un exemplu de actualitate: Gigi Becali a donat mulţi bani Bisericii. 
Totuşi, a intrat la puşcărie. Una-i una şi alta-i alta! Prin donaţii, şi-a ars 
karma din viaţa anterioară, de mare distrugător fanatic de temple, 
închisoarea o face, oficial, pentru escrocherii. Dar pedeapsa se suprapune 
cu karma de tiran din viaţa anterioară, când a produs multă suferinţă. 
Dacă ar fi fost conştient de valul negru care îl pândea din urmă, ar fi stat 
mult mai cuminte în viaţa aceasta... 

îy iulie 2013 

VERIFICAREA TEZEI REÎNCARNĂRII 


Două studii de caz, de Răzvan Petre 


MICHAEL JACKSON a fost reîncarnarea spiritului 

lui SRIAUROBINDO 

23 iulie 2009 

Din comunicările spiritiste 11 realizate de Nina Petre cu spiritul lui Michael 
Jackson am aflat că acelaşi Spirit fusese întrupat anterior şi în marele yoghin 
şi filosof Sri Aurobindo. Cum ambele personalităţi au marcat secolul XX, în 
moduri diferite, este de interes ştiinţific să putem descoperi asemănări şi 
deosebiri dintre cei doi oameni. 


Sri Aurobindo (15 August 1872 - 5 Decembrie 1950) a fost un naţionalist 
indian, luptător pentru independenţa ţării sale, un important poet de limbă 
engleză, filosof şi yoghin. Viziunea sa asupra progresului umanităţii şi 
evoluţiei spirituale se poate sintetiza în cuvintele sale proprii: „Omul este o 
fiinţă de tranziţie. El nu este finalul. Pasul de la om la supraom este 
următoarea etapă evolutivă pământească. Este inevitabilă, pentru că aceasta 
este intenţia Spiritului şi logica proceselor Naturii. ” 12 

Michael Joseph Jackson (29 August 1958 - 25 Iunie 2009) a fost un artist 
american şi filantrop. Supranumit şi „Regele muzicii pop”, Jackson este 
considerat ca cel mai de succes artist de divertisment al tuturor timpurilor, ca 
şi unul dintre cei mai influenţi. Contribuţia sa în muzică, dans şi modă, 
împreună cu o viaţă personală mult-mediatizată l-au făcut un personaj 
popular în întreaga lume. 13 


Pare incredibil ca spiritului unui mare yoghin, profund şi retras, să se 
reîncarneze într-un artist de scenă atât de expus publicului! Există multe 
asemănări între vieţile celor doi oameni celebri, la care nimeni nu s-ar fi 
gândit dacă nu ni s-ar fi revelat faptul că acelaşi Spirit i-a animat pe amândoi. 


11 24 iulie 2009: http://www.youtube.com/watch?v=frT_vOBvJKg 
18 iunie 2010: http://www.youtube.com/watch?v=3DTvwNw6Y3s 
12 http://en.wikipedia.org/wiki/Sri_Aurobindo 
!3 http://en.wikipedia.org/wiki/Michael_jackson 

Asemănări între MICHAEL JACKSON şi SRIAUROBINDO 

Ambii au urmat o dietă vegetariană strictă. 

Sri Aurobindo a experimentat postul prelungit fără apariţia 
devitalizării. Acelaşi lucru l-a făcut şi Michael Jackson, dar lipsindu-i 
suportul practicii yoga, a avut de suferit. 

Sri Aurobindo a experimentat la un moment dat şi îngurgitarea unei 
mari cantităţi de otravă , pe care a neutralizat-o prin puterea minţii sale 
antrenate. Michael Jackson nu a avut reţineri în a consuma substanţe 
periculoase . în schimbul obţinerii unei vitalităţi nefireşti. 

Idealul lui Sri Aurobindo nu a fost numai de a -1 găsi pe Dumnezeu în 
spirit, ci de a-L coborî în materie şi în inconştient. A dorit cu ardoare 
propria sa transformare interioară din om în supraom (ca model de fiinţă 
a viitorului). La Michael Jackson observăm aceeaşi dorinţă de a se 
transforma, care a luat forma schimbărilor exterioare (în vestimentaţia 
excentrică, mod de trai şi aspect facial). Amândoi au dorit să facă 
imposibilul, într-un sens nobil, Sri Aurobindo depăşindu-şi condiţia 
psihică de om, iar Michael Jackson, condiţia fizică. 

Sri Aurobindo a încercat să realizeze mai mult decât purificarea 
subconştientului propriu; a dorit să extindă acest proces la nivelul 
subconştientului colectiv, pentru ca întreaga planetă să se spiritualizeze 
mai repede. Şi-a propus un scop pe care nu l-a putut îndeplini, dar a voit 
neapărat să realizeze Imposibilul. Michael Jackson a fost o personalitate 
care a sprijinit cele mai multe organizaţii umanitare din lume, aspect 
pentru care a intrat şi în Cartea Recordurilor. în unele dintre cântecele 
sale răzbate mesajul de pace şi înfrăţire între oameni, pentru a „vindeca 
planeta” ( Heal the World, WeAre the World etc.). 

Sri Aurobindo ajunsese la o extraordinară puritate a fiinţei, în 
ultimii 24 de ani de viaţă retrăgându-se în solitudine aproape totală. 
Ţinea legătura cu lumea doar prin cei câţiva apropiaţi ai săi şi prin 
corespondenţa cu discipolii săi în Yoga Integrală, răspândiţi în întreaga 
lume. Michael Jackson era de o ingenuitate rară, fiind chiar considerat, la 
un consult psihiatric, ca având profilul psihologic al unui băiat de 10 ani. 
Şi Michael Jackson prefera izolarea faţă de lume, poate şi din cauza 
celebrităţii. 

Potrivit unui producător muzical, martor în procesul intentat de 
familia cântăreţului Michael Jackson companiei AEG, Michael Jackson 
ar fi afirmat: ,J)umnezeu vine fără încetare să îmi vorbească”. 

Sri Aurobindo era un mare învăţat, erudit, educat în cultura 
europeană. A avut preocupări artistice, dintre care amintim poezia şi 
pictura. Michael Jackson era un artist înnăscut , având ca preferinţe 
muzica, lectura, pictura, desenul, dansul, actoria, sculptura. Este 
binecunoscută inspiraţia poetică pe care o avea Sri Aurobindo, poemul 
său „Savitri” având circa 24000 versuri. Chirurgul plastician al lui 
Michael Jackson relatează cum acesta a scris versurile de la „Billie Jean” 

în trei minute. „Mi-a spus că versurile, pur şi simplu, îi veneau în minte, 
continuu”, relatează medicul. 

Sri Aurobindo a întemeiat un ashram la Pondichery, în sudul Indiei, 
unde s-a retras în ultimii 30 de ani ai vieţii. Michael Jackson şi-a 
construit şi el un loc de retragere numai al lui, Neverland . în însorita 
Californie. 

La amândoi putem găsi în aceeaşi măsură Geniul Universalitatea. 
Celebritatea si Excelarea în activitatea pe care şi-au propus-o. 

Este remarcabilă similitudinea privind rolul tatălui în viaţa fiecăruia 
din cei doi oameni celebri. Tatăl lui Sri Aurobindo l-a privat total de 
influenţa culturii indiene, în care se născuse de fapt, acesta apreciind 
supremaţia celei britanice. Astfel, Sri Aurobindo a fost educat complet în 
canoanele civilizaţiei europene, fiind ferit de orice influenţă indiană, 
„spre binele lui”. Tatăl lui Michael Jackson l-a privat de copilărie, 
punându-1 să cânte în regim profesionist încă de la vârsta de 10 ani, tot 
„spre binele lui”. Ambii şi-au compensat ulterior aceste frustrări. După 
întoarcerea din Anglia, Sri Aurobindo a învăţat singur limba bengali şi 
sanscrita, lăsându-se absorbit de tradiţia spirituală indiană. La rândul 
său, Michael Jackson şi-a construit o fermă unde să-şi poată trăi toate 
plăcerile copilăriei de la care fusese oprit. 

Diferenţe între MICHAEL JACKSON şi SRI AUROBINDO 

La o analiză atentă, putem găsi şi diferenţe în oglindă între cei doi oameni 
legaţi prin Spiritul comun, lată câteva exemple: 

Se spune că Sri Aurobindo cobora în infern. în timpul meditaţiilor 
sale, pentru a salva sufletele înlănţuite în întunericul spiritual. în schimb, 
Michael Jackson a scos vestitul videoclip Thriller, despre filmele de 
groază cu monştri şi cadavre trezite la viaţă. Explicaţia ar putea fi aici 
trauma psihică suportată în copilărie de Michael Jackson din partea 
tatălui său, dar şi reminiscenţele „aventurilor spirituale” din viaţa 
anterioară. 

Sri Aurobindo făcuse închisoare pentru idealurile sale privind 
independenţa Indiei, fiind un revoluţionar activ, pus sub urmărire de 
autorităţile britanice ca un agitator foarte periculos. în schimb, Michael 
Jackson se auzea că s-ar teme de microbi . Totuşi, în ultimii ani, Michael 
începuse să demaşte public, cu curaj, unele minciuni răspândite în mass- 
media americană, unii speculând chiar că acesta ar fi, de fapt, motivul 
uciderii sale. 

Sri Aurobindo îşi învingea neputinţele fizice doar cu ajutorul minţii 
sale foarte puternice şi bine antrenate. în schimb, Michael Jackson nu îsi 
respecta nevoile propriului organism, bazându-se numai pe opinia 
doctorilor şi pe medicamentele prescrise de ei. 

Ceea ce îi izbea pe interlocutori la contactul cu Sri Aurobindo era 
liniştea pe care o emana, pacea şi tăcerea gândurilor, care îi molipseau 

instantaneu. Cariera lui Michael Jackson în industria divertismentului 
pare a fi total opusă, mai degrabă agitând mintea şi trupul 
consumatorilor de muzică pop. Totuşi, cei care ajungeau să stea în 
particular cu Michael observau că acesta parcă aterizase din altă lume, în 
contrast cu imaginea sa de pe scenă. 

Totuşi, aceste diferente, alăturate nenumăratelor asemănări de 
esenţă, vin de fapt să întărească ideea legăturii strânse dintre cele două 
încarnări ale aceluiaşi spirit . Aceasta pentru că seminţele karmice pot 
germina în moduri diferite, în funcţie de circumstanţele concrete ale 
vieţii, sau pentru că excesele dintr-o viaţă cheamă excese opuse în viaţa 
următoare. 

Alăturarea ultimelor două vieţi ale acestui spirit excepţional ne oferă o expresie 
cât se poate de vie a dictonului budist, aparent absurd: „Nirvana este totuna cu 
Samsara". 

Nirvana = starea psihică a marilor realizaţi spirituali, care nu mai sunt obligaţi a 
se reîncarna. Samsara = roata reîncarnărilor la care sunt supuşi oamenii ce 
încă nu s-au iluminat spiritual pe deplin. 


Mărturii ale unor mari personalităţi apropiate megastarului Michael Jackson 
sugerează puternicele sale calităţi, similare cu cele ale fostului yoghin şi 
explorator al conştiinţei Sri Aurobindo 

ELISABETH TAYLOR: 

„Ceea ce îl face pe Michael unic este tocmai faptul că tot ceea ce a realizat, toate 
premiile şi distincţiile primite, nu i-au răpit din sensibilitate şi din preocuparea profundă pentru 
binele celorlalţi şi nu au alterat cu nimic grija şi dragostea manifestate faţă de familie şi 
prieteni, dar în mod special faţă de copiii din lumea întreagă. Michael este ca o sugativă. Tot 
timpul îşi doreşte să înveţe ceva nou. Este într-atât de inteligent, că la un moment dat acest 
lucru poate deveni îngrijorător. Tot timpul curios şi căutând să înveţe de la cei care şi-au 
depăşit limitele, de la cei ale căror creaţii au trecut proba timpului. Nu poate fi de pe această 
Planetă. Este constituit din emoţie profundă, şi acest lucru îl face să fie această fiinţă 
supranaturală, specială, inocentă, copilăroasă şi înţeleaptă în acelaşi timp. Cred că Michael 
atrage copilul din noi şi cred că are acea inocenţă pe care ne-am dorit-o dintotdeauna, sau 
inocenţa pe care ne-am fi dorit să n-o pierdem.” 14 

URIGELLER: 

„Am un mesaj înregistrat automat de telefonul meu, la ora 3 dimineaţa, cu şoaptele lui 
Michael, abia audibile, trecând peste ocean: «Uri Geller, aici este Michael Jackson. Te rog, 
îmi doresc, mă rog să putem face o călătorie pe Lună. Vreau să fiu primul din lumea pop-ului 
care o face. Toţi oamenii ăştia încearcă să o facă, dar vreau să fiu eu primul! Te rog! Te 
iubesc.» El chiar credea că este posibil, şi o parte din atracţia sa magică era forţa 
mesmerică, hipnotică a carismei sale, care îi făcea pe toţi cei din jur să creadă, de 
asemenea, imposibilul cu putinţă. N-a făcut niciodată acea călătorie pe Lună, dar noi am 
discutat de câteva ori despre viaţa după moarte şi ştiu că era convins de indestructibilitatea 
sufletelor noastre. Energia noastră continuă să trăiască.” 15 


‘4 http://www.michaeljackson.com/us/blog/elizabeth-taylor-speaks-about-michael-jackson 
http://site.uri-geller.com/mj 

ADRIAN PĂUNESCU a fost reîncarnarea spiritului 

lui ROBESPIERRE 

15 septembrie 2012 

MAXIMILIEN ROBESPIERRE 16 a rămas în istorie ca unul dintre liderii Revoluţiei 
Franceze, cel care a condus-o direct în faza sa cea mai cruntă, când teroarea a 
funcţionat ca politică de stat. 

Aflăm însă uimitoarea informaţie esoterică, de la mediumul Nina Petre, că 
spiritul acestuia s-a reîncarnat în România în... celebru poet, publicist, 
politician ADRIAN PĂUNESCU 17 . Acesta s-a născut peste un secol şi jumătate, 
purtând în creier acelaşi Spirit care l-a animat şi pe Robespierre. 

Cât de puternic s-a făcut vizibilă moştenirea karmică a primului în viaţa şi 
destinul celui de-al doilea? Pentru a găsi un răspuns, să facem o paralelă 
biografică între aceste personalităţi istorice şi să vedem ce învăţăminte 
spirituale putem extrage de aici. 



MAXIMILIEN ROBESPIERRE ADRIAN PĂUNESCU 


16 http://en.wikipedia.org/wiki/Maximilien_de_Robespierre 

1 7 http://ro.wikipedia.org/wiki/Adrian_Paunescu 

Paralelă între vieţile celor două personalităţi animate 

de acelaşi Spirit 

TALENTUL LITERAR 

MAXIMILIEN ROBESPIERRE a avut parte în copilărie de o bună 
educaţie, care l-a ajutat să se impună mai târziu în viaţa socială a 
orăşelului său natal drept un avocat şi magistrat important, om de 
cultură respectat şi un foarte bun scriitor de eseuri. Totuşi, moartea 
timpurie a mamei sale şi depărtarea de tată, el rămânând în grija rudelor, 
l-au marcat sufleteşte pentru tot restul vieţii. 

Şi ADRIAN PĂUNESCU a avut o situaţie familială dificilă, fiind 
despărţit de tatăl său, întemniţat pe criterii politice. însă dorinţa sa de a 
studia şi inteligenţa remarcabilă l-au ajutat să învingă toate obstacolele. 
Ca să termine un vestit liceu umanist din Capitală, copilul Adrian, sărac, 
venit singur din provincie, a muncit şi ca hamal ca să aibă ce mânca. 
Apetenţa sa pentru cultură l-a împins către facultatea de Filologie, iar 
apoi spre o carieră de poet şi publicist important al vremii. 

Putem spune că talentul literar al lui ROBESPIERRE s-a manifestat 
plenar abia odată cu reîncarnarea spiritului acestuia în persoana lui 
ADRIAN PĂUNESCU. Odată cu preluarea conducerii revistei „Flacăra”, 
el a transformat-o într-o gazetă adevărată, poate singura publicaţie unde 
a început să se facă jurnalism social profesionist. 


TALENTUL ORATORIC 

MAXIMILIEN ROBESPIERRE era un excelent orator. Avea puterea 
de a schimba ideile aproape oricui îl asculta. Metodele sale includeau 
invocarea virtuţii şi moralei, întrebările retorice, gesticulaţia largă şi 
pomenirea experienţelor personale. Metoda finală de convingere era cea 
de a afirma sentenţios că este oricând gata să moară pentru a salva 
idealurile înalte ale Revoluţiei. 

Păstrând acelaşi idealism peste veacuri, ADRIAN PĂUNESCU scria 
că Poetul trebuie să fie în stare de orice sacrificiu, pentru Patria sa, 
pentru semenii săi: Dacă mi-aş da pentru gloria ţării o mână, / Poate 
chiar mâna dreaptă cu care scriu, / Poate numai atunci v-ar fi limpede 
într-un târziu / Cine sunt şi ce-nsemn în cultura română. («Eu, cel care 
vă irită», în volumul „Totuşi, iubirea”, 454). 

Ne amintim că ADRIAN PĂUNESCU era, şi el, un orator genial, 
electrizând sălile de spectacol, unde conducea cenaclul „Flacăra”, carisma 
lui stârnind invidii printre confraţii intr-ale culturii. Unii dintre aceştia 
insinuau că, dacă ar fi un poet cu adevărat talentat, nu şi-ar declama 
versurile de la tribuna unor stadioane, ci ar aştepta ca posteritatea să-l 
preamărească, precum pe Eminescu sau Bacovia. 

Totuşi, privindu-i obiectiv opera, ADRIAN PĂUNESCU a fost un 
poet extraordinar de prolific, versificând pe loc, precum respira. Numărul 
total de versuri ce-i aparţin depăşeşte orice alt autor din literatura 
universală antică şi modernă. Totodată, a fost considerat ca fiind ultimul 
mare poet social român, după Tudor Arghezi. 

Alţi contestatari i-au reproşat lui ADRIAN PĂUNESCU că, la 
spectacolele sale, sugestiona masele „depersonalizate” de tineri să repete, 
ca pe o mantră, numele dictatorului Ceauşescu sau alte fraze de 
propagandă naţional-comunistă. Era, desigur, o joacă pentru el şi un 
exerciţiu al imensei sale puteri de convingere, manifestată în masă. Sau o 
continuare a mizanscenei „Festivalului Fiinţei Supreme ”, oficiat de 
ROBESPIERRE în 1794, când intrarea sa fusese astfel orchestrată, încât 
îl făcea să semene cu Moise coborând de pe munte, convingându-şi 
poporul de adevărul celor 10 porunci... 

Să nu uităm că cenaclul „Flacăra” era cel mai atrăgător eveniment la 
care puteai asista în România ceauşistă. Aici, ADRIAN PĂUNESCU a 
încurajat cultura de masă îndrăgită de publicul tânăr şi a oferit un loc de 
exprimare necenzurat majorităţii artiştilor în devenire. Fenomenul a 
continuat - desigur, diminuat ca influenţă - şi după 1990, prin cenaclul 
„Totuşi, iubirea” şi diverse emisiuni de televiziune susţinute de poet. 


IDEALUL SOCIALIST 

MAXIMILIEN ROBESPIERRE era un adept convins al idealurilor 
iluministe ale lui Jean-Jacques Rousseau. A militat împotriva pedepsei 
cu moartea, a susţinut sărăcimea, pe cei exploataţi şi a cerut abolirea 
sclaviei, precum şi votul universal. Credea că oamenii sunt fundamental 
buni, iar ca avocat i-a apărat în tribunal pe cei săraci şi, în general, 
drepturile omului. ROBESPIERRE a intrat în politică pentru a pune în 
aplicare aceste deziderate sociale. 

ADRIAN PĂUNESCU s-a declarat toată viaţa un socialist, interesat 
în cel mai înalt grad de problemele sociale. Pe timpul regimului comunist 
nu a criticat sistemul sau ideologia, ci doar derapajele puterii politice şi 
neajunsurile economice. Adrian Păunescu a promovat idei de stânga mai 
liberale, de inspiraţie occidentală. Aşa se face că, din cauza notorietăţii 
sale extraordinare şi vorbelor sale imprevizibile, a primit în anul 1985 un 
vot de blam pe linie de partid şi i s-a interzis să mai apară în public. 

După 1989, ADRIAN PĂUNESCU a fost unul din liderii Partidului 
Socialist al Muncii, iar apoi parlamentar din partea Partidului Social- 
Democrat, păstrându-şi nealterat crezul său de stânga. A rămas un 
idealist social, precum era şi înaintaşul său spiritual ROBESPIERRE. 

EFECTELE KARMEI 

MAXIMILIEN ROBESPIERRE a rămas în istorie ca fiind 
conducătorul Revoluţiei Franceze în perioada sa cea mai sumbră, mai 
radicală. A susţinut introducerea terorii ca metodă curentă împotriva 
duşmanilor Republicii, ale cărei idealuri erau în real pericol. Este drept 
că el justifica numeroasele execuţii sumare ca slujind creării unei 
Republici a Virtuţii, deci dintr-un ideal patriotic. Totuşi, legile divine nu 
pot fi păcălite invocând pretexte intelectuale, iar cu certitudine spiritului 
lui ROBESPIERRE i-a rămas de ispăşit o karmă negativă semnificativă. 

A suferit oare ADRIAN PĂUNESCU din această cauză? Poate nu aşa 
cum ne-am aştepta. Spiritul său a amânat pentru altă încarnare pedeapsa 
karmică, încercând în prezent mai degrabă o compensare a ei prin multe 
fapte bune în sprijinul semenilor. Şi se pare că în această direcţie 
ADRIAN PĂUNESCU a reuşit să „albească” în bună măsură karma 
întunecată venită din secolul al XVIII-lea. A avut puterea şi curajul de a 
discuta de la egal la egal cu „măreţul conducător”, obţinând rezolvări 
incredibile în sprijinul multor români. Este un mare succes al său 
personal, dar şi al ţării, faptul că l-a convins pe Ceauşescu să nu 
cooperativizeze gospodăriile din zonele de deal şi munte! 

Putem corela cel puţin două aspecte din viaţa poetului cu greaua 
moştenire karmică, care l-a atins doar tangenţial în această încarnare: 

1. „Elanul revoluţionar” robespierrian l-a lovit pe ADRIAN 
PĂUNESCU indirect: tatăl său a fost întemniţat politic dintr-un similar 
„elan revoluţionar” bolşevic. Acest fapt i-a pătat dosarul de cadre şi i-a 
întârziat cu 3 ani accesul la facultate, din motivul „originii nesănătoase”. 

2. Destinul l-a ferit pe ADRIAN PĂUNESCU să ajungă în poziţii 
publice excesiv de importante. Pe timpul regimului comunist nu a 
deţinut funcţii, iar ca parlamentar post-decembrist nu a avut funcţii 
politice executive. Poate că sub tentaţia Puterii, el ar fi repetat unele erori 
istorice ale antecesorului său iacobin. Se spune că uneori, pe timpul 
fostului regim, ADRIAN PĂUNESCU se comporta uneori megalomanie, 
profitând de tot şi de toţi, ştiindu-se oarecum intangibil, datorită relaţiei 
sale privilegiate cu Şeful statului. Spre deosebire de scrupulosul 
Robespierre, poetul s-a bucurat din plin de avantajele nomenclaturii... 

MAXIMILIEN ROBESPIERRE era considerat un incoruptibil care 
nu accepta mita şi diversele favoruri, ducând o existenţă simplă. 

Nici ADRIAN PĂUNESCU nu era pretenţios ori snob, dar, prin 
compensaţia sorţii, el a avut parte de tot ce avea nevoie, fără restricţii. 
Mai ales pe plan amoros, a avut multe aventuri şi iubiri sincere, aproape 
ca o „pedeapsă” pentru a scăpa de intransigenţa morală din viaţa 
anterioară, care i-a lovit pe atâţia. 

Alături de mulţi alţi deputaţi majoritari în Parlamentul vremii, 
ROBESPIERRE s-a pronunţat ferm în favoarea pedepsirii cu ghilotina a 

regelui trădător Ludovic al XVI-lea. Este interesant că, după uciderea 
conducătorului României Socialiste, ADRIAN PĂUNESCU a fost cât pe 
ce să fie linşat de nişte revoluţionari decembrişti, refugiindu-se o lungă 
perioadă în Republica Moldova. Să fi fost aici o „codiţă” a karmei legate 
de monarhul francez decapitat? 

ROBESPIERRE a fost ghilotinat tocmai de către revoluţionarii 
alături de care luptase şi care acum se temeau de intransigenţa lui. în 
mod similar, ADRIAN PĂUNESCU a căzut în dizgraţia „tovarăşilor” care 
conduceau regimul pe care poetul îl lăudase cu sârg, dar îl şi criticase. 
Nici Robespierre, nici Adrian Păunescu nu se mai încadrau pe „linia 
partidului” şi, mai mult decât atât, au avut „talentul” să-i irite pe mulţi... 


IUBIREA Şl URA PAROXISTICE 

Atât personalitatea lui ROBESPIERRE, cât şi cea a lui ADRIAN 
PĂUNESCU nu încăpeau în niciun standard, amândoi fiind dificil de 
înţeles sau suportat de către oricine. 

MAXIMILIEN ROBESPIERRE a rămas un personaj istoric 
controversat. Ca dovadă, el nu are nici azi un monument memorial în 
Franţa republicană. A fost adulat de cei care-i spuneau „incoruptibilul”, 
dar şi urât de moarte de cei care-i spuneau „fanaticul”. într-un fel, este 
nedrept, fiindcă ROBESPIERRE nu a fost nici un sadic, nici o brută, ci un 
comandant aflat în mijlocul unui război, de altfel un om foarte manierat. 
Dar nu i s-a iertat niciodată faptul că şi-a asumat deciziile politice, 
explicându-le curajos în public, în timp ce alţi revoluţionari abjecţi s-au 
ascuns în spatele său. 

ADRIAN PĂUNESCU a păstrat acest stigmat al ambivalenţei: nespus 
de admirat de iubitorii poeziei sale sociale şi ai versurilor puse pe muzica 
tânără, dar şi demonizat de cei care îi reproşează slugărnicia şi girarea 
regimului comunist şi a lui Ceauşescu în persoană. 

Dar ADRIAN PĂUNESCU l-a admirat sincer pe Ceauşescu, mai ales 
în privinţa patriotismului său. Nu l-a deranjat că unii îl făceau „dictator” 
(doar şi Robespierre fusese acuzat de dictatură şi tiranie!) şi a manifestat 
un evident curaj în faţa temutului conducător, ca şi a celorlalţi 
nomenclaturişti. 

ROBESPIERRE fusese iniţial monarhist, dar după trădarea regelui a 
trecut în tabăra republicană. Poate ca o îndreptare a acestei duplicităţi 
anterioare, ADRIAN PĂUNESCU a continuat fidel să îl apere pe 
Ceauşescu şi în epoca post-decembristă (recunoscând în acelaşi timp că 
regimul comunist trebuia să cadă), dovedind o mare tărie de caracter. 

RELIGIA ALTERNATIVĂ 

Dorinţa lui MAXIMILIEN ROBESPIERRE de schimbare 
revoluţionară nu s-a limitat la scena politică. Denunţând excesele 
anticreştine ale unor colegi, el a instaurat o nouă religie oficială, numită 
„Cultul Fiinţei Supreme”, bazată pe concepţia deistă şi ideile lui Jean- 
Jacques Rousseau. ROBESPIERRE încerca astfel să deschidă în Franţa 
orizontul unei înţelegeri raţionale a spiritualităţii, care nu trebuia 
confundată cu dogmele catolice şi cu atât mai puţin cu privilegiile şi 
excesele clerului. 

ADRIAN PĂUNESCU a fentat ingenios ateismul materialist impus 
de bolşevism, afirmându-şi public crezul său religios: Arta şi Cultura. 
Dacă ROBESPIERRE punea în centrul religiei sale Natura şi Virtutea, 
Adrian Păunescu - ca alternativă subversivă la ideologia comunistă - 
propunea Arta şi Cultura. El scria că, fără poeţi, omenirea „s-ar 
înanimaliza”, poezia trasând calea spre Dumnezeire. 

Fără poeţi, pământul ar mugi, / şi casele s-ar stinge fără teatre, / 
şi noaptea nu s-ar mai sfârşi în zi / şi pruncii ar putea atât, să latre. // 
Desprinderea de regnul animal, / intrarea în limbuta noastră oază, / ca 
şi proiecţia în ideal, / prin poezie se realizează ! / Şi orice literă pe care- 
o scriu / la voi adânc în sânge se resimte, / ca un ceresc, nedezminţit 
pariu / de dincolo de legi şi de cuvinte. // Eu simt că am puterea să vă 
schimb / cu un poem al meu, fără de moarte... (în volumul „Sunt un om 
liber”, 312). 

Şi încă: Şi forţa ni-i aici, nu nicăierea, / în artă şi-n altare, nu-n 
monede. // Sunt nişte maici în jurul turlei sfinte, / Şi-n jurul Operei de 
Artă Pură, / Păzeşte-le şi ţine-le, Părinte, / La câte văd şi simt şi ştiu şi- 
ndură. // Ca la o limpede răscruce-a soartei, / aflăm aici ce adevăr ia 
fiinţă: / credinţa creşte prin puterea artei, / iar Arta izvorăşte din 
Credinţă. («Credinţă şi artă» - în volumul „Poezii cenzurate”, 310). 

Poetul nu ar fi doar „preotul” noii religii, ci mai mult chiar, are 
dreptul la o viziune mistică: Poetul trece printre lucruri cu o privire 
imprecisă / şi simte-n el vinovăţia de-a nu putea deosebi / o stea din 
cer, de o ulcică, de pe pământ, sau de-o caisă / şi află azi că viciul ăsta e 
semnul marii poezii. (în volumul „Poezii cenzurate”, 526); 

Dar adevărata spiritualitate a lui ADRIAN PĂUNESCU nu a fost una 
declarativă, ci practică. El încuraja şi sprijinea concret adevăratele valori 
umane, etice, naţionale şi culturale, promova ideile îndrăzneţe şi 
metodele de vindecare holistice (propunând opiniei publice personalităţi 
precum Valeriu Popa sau alţi specialişti care, altminteri, ar fi putut fi 
incriminaţi de „ocultism” şi „complot ideologic”). 

ÎNCHEIERE 

Recunosc faptul că, la prima vedere şi fără temei, mă îndoiam că s-ar 
putea găsi j>rea multe legături între MAXIMILIEN ROBESPIERRE şi 
ADRIAN PĂUNESCU. Dar studiindu-le biografia şi meditând asupra lor, 
am descoperit destule relaţii de continuitate sau de complementaritate 
spirituală. Desigur, după cum era de aşteptat, aspectele personalităţii lui 
ROBESPIERRE s-au făcut prezente mai ales în perioada tinereţii lui 
ADRIAN PĂUNESCU (anii maturi şi ai bătrâneţii adăugându-i elemente 
inedite şi multă înţelepciune). 

Iată, de pildă, ce spunea un critic literar despre primele volume de 
versuri ale tânărului poet (apărute cu mult înainte de înfiinţarea 
cenaclului „Flacăra”): Adrian Păunescu rămâne poetul care-şi 
clamează patetic sentimentele şi ideile, cu prezumţia de a se afla mereu 
în faţa unei mulţimi chemate să-l asculte, să-l aprobe sau să nu-l 
înţeleagă...” Nu vi se pare că era, pur şi simplu, o continuare peste 
veacuri a plăcerii şi talentului lui ROBESPIERRE de a se exprima în faţa 
unui auditoriu? 

Reîncarnarea spiritului nu urmăreşte copierea vieţii anterioare, ci 
dimpotrivă: o viaţă nouă oferă experienţe noi, necesare completării 
zestrei de abilităţi şi înţelepciune a spiritului. 

De exemplu, ROBESPIERRE nu avea un trup impozant, pe când 
ADRIAN PĂUNESCU, din contră, impresiona prin aspectul său fizic, prin 
glasul său tunător şi chiar prin vitalitatea sa sportivă. Sau, alt exemplu, 
Robespierre a murit de tânăr, pe când Adrian Păunescu, la vârsta 
senectuţii. 

Dar, inevitabil, trecutul marchează destinul actual al spiritului, atât 
prin calităţile dobândite deja, cât şi prin datoriile acumulate, care îl 
obligă la fapte compensatorii. Cred că, prin cele scrise în acest articol, am 
prezentat suficiente argumente privind conexiunile evidente dintre cele 
două personalităţi istorice. 

Rămânem îndatoraţi mediumului Nina Petre că ne-a făcut cunoscută 
această filiaţie spirituală, căci altfel cine s-ar fi gândit că ADRIAN 
PĂUNESCU a fost reîncarnarea lui MAXIMILIEN ROBESPIERRE?! Abia 
acum putem înţelege mai bine personalitatea complexă a poetului şi 
publicistului social-politic cu care am fost contemporani. Şi putem trage 
multe concluzii folositoare înţelegerii misterelor vieţii, karmei şi 
reîncarnării. 

Karma şi reîncarnarea 

Fenomenul reîncarnării nu este doar o teorie susţinută de marile 
religii orientale încă din timpuri imemoriale şi un crez pentru 75% din 
populaţia lumii, ci şi o realitate demonstrată ştiinţific. Este suficient să 
amintim de studiile asupra cazurilor de reamintire spontană a încarnării 
precedente a unor copii (dr. Ian Stevenson ş.a.); şedinţele de hipnoză 
regresivă sub control medical, care redau existenţele anterioare ale 
pacienţilor (dr. Michael Newton, dr. Brian Weiss ş.a.); tanatologia 
(confirmarea vieţii după moarte, prin studiile asupra celor reîntorşi din 
moarte clinică, făcute de dr. Raymond Moody, dr. Elisabeth Kiibler Ross 
ş.a.); experienţele în afara corpului (dedublările astrale), popularizate de 
Robert Monroe, William Buhlman ş.a. 

Spiritul aduce cu sine o întreagă istorie din vieţile anterioare. 
Popular vorbind, când istoria multimilenară ne deranjează traiul prezent, 
o numim “karmă negativă”. 

KARMA, acest cuvânt sanscrit, a intrat de mult timp în limbajul 
curent, semnificând aplicarea în viaţa omului a Legii cosmice a acţiunii şi 
reacţiunii. în proverbele româneşti, karma este înţeleasă astfel: „După 
faptă, şi răsplată”, „Cum măsori, aşa ţi se va măsura”, „Cine seamănă 
vânt culege furtună”, „Cine sapă groapa altuia cade singur în ea” etc. 
Recunoaştem în ele principiul dreptăţii universale, al justiţiei divine 
perfecte. 

Karma negativă este o pedeapsă pentru faptele noastre rele din 
trecutul apropiat sau cel îndepărtat. în mod similar, karma pozitivă este 
o recompensă pentru faptele noastre bune anterioare. De karma bună nu 
se plânge nimeni, ba chiar nici nu îi dăm suficientă atenţie, considerând 
că ni se cuvine tot ce este bun în viaţă, fie că merităm, fie că nu. în 
schimb, karma negativă are urmări chinuitoare, venind din această viaţă 
sau din vieţile anterioare. 

Este folositor să ne fundamentăm unele alegeri şi decizii pe baza 
datoriilor şi moştenirilor karmice din vieţile anterioare ale Spiritului. 
Pentru a le afla, avem mai multe alternative la îndemână. 


Modalităţi de explorare a vieţilor anterioare 

1. Retrăirea fără asistenţă specializată 

Cei interesaţi şi gata să experimenteze pot găsi diverse tehnici de 
autocunoastere şi optimizare psiho-spirituală, promovate în cercuri de 
yoga, esoterism, magie ori în cărţi. Aceste metode de cercetare a 
trecutului depind exclusiv de talentul şi perseverenţa individuală. 

Dezavantajul acestei căi este lipsa suportului unui specialist în 
momentele cheie. în ciuda încurajărilor teoretice de principiu, când 
explorăm pe cont propriu un domeniu atât de misterios, putem întâlni 

numeroase dileme experienţiale, pe care este posibil să nu le putem 
rezolva singuri, mai ales la început. 

în cartea ,Autocunoaştere şi vindecarea spiritului. Amintirea 
vieţilor trecute”, autorul Richard Webster prezintă mai multe metode 
dedicate practicii individuale, în scopul atingerii unei stări modificate de 
conştiinţă în care este posibil să retrăim evenimente din vieţile 
anterioare. Iată câteva citate cu valoare generală: 

«Un avantaj al regresiilor spirituale este descoperirea unor talente 
pe care nu ştiai că le ai. îndemânarea şi aptitudinile pe care le foloseai 
în vieţile anterioare nu s-au pierdut. încă fac parte din tine şi pot fi 
dezvoltate în viaţa actuală, odată ce devii conştient de ele. (pag.31) 

Normal, vei descoperi întâmplări neplăcute în existenţele tale 
anterioare. Multe dintre vieţi vor fi fost nefericite. Oamenii te vor fi 
rănit. în acelaşi mod, tu îi vei fi rănit pe alţii, în diverse momente. 
Trebuie să fii conştient că persoana care a primit şi a făcut acel rău nu 
este persoana care eşti tu acum. Dacă ai furat, violat sau ucis în vieţile 
anterioare, nu înseamnă că eşti o persoană groaznică în această viaţă. 
Retrăirea vieţilor trecute îţi dă ocazia să te ierţi pentru imprudenţele 
din trecut şi să îi ierţi pe ceilalţi pentru ce ţi-au făcut. (pag.41) 

După fiecare regresie, acordă-ţi puţin timp de meditaţie înainte de 
a te întoarce la viaţa cotidiană. Vezi ce lecţii sunt de învăţat, ce factori 
karmici au fost implicaţi. în special, ce karmă încă te afectează în 
această viaţă. (pag.43)» 


2. Retrăirea cu asistenţă specializată. 

Se poate apela şi la tehnicile de regresie hipnotică în vieţile 
anterioare ale Spiritului. Un hipnoterapeut atestat va căuta, de obicei, 
sursa traumatică ce provoacă clientului fobii, anxietăţi, stări rebele la 
orice psihoterapie sau medicaţie. Această metodă le poate fi de folos şi 
celor sănătoşi, fără probleme, care vor să afle mai multe lucruri ascunse 
despre ei înşişi. Atenţie, este total nerecomandabil să ne lăsăm pe seama 
unui hipnotizator amator! 

Trebuie să ne pregătim sufleteşte şi intelectual înainte de a ne 
aventura în explorarea abisurilor psihice. Dezavantajul acestei metode 
este că intervine o trăire emoţională directă şi copleşitoare a trecutului, 
care ne-ar putea traumatiza dacă nu este gestionată corect de cel care ne 
asistă. Secundar, ne poate creşte nivelul de sugestibilitate la anumiţi 
stimuli, în viaţa cotidiană. Mai există şi şansa ca viziunile trăite să nu fie 
vieţi anterioare propriu-zise, ci imagini arhetipale, preluări din 
inconştientul colectiv sau alte construcţii psihice ce nu sunt amintiri 
spirituale. 

Iată un alt citat interesant din aceeaşi carte menţionată mai sus: 

«Când eşti în stare de hipnoză, eşti mult mai conştient decât de 
obicei. Ştii tot ce se întâmplă. Dacă telefonul ar suna sau o maşină ar 

claxona, pe tine nu te-ar deranja, pentru că te afli în ambele locuri în 
acelaşi timp. 

De câte ori visezi cu ochii deschişi, eşti hipnotizat. Dacă cineva ar 
vorbi cu tine cât timp eşti în starea de visare cu ochii deschişi, este 
posibil să nu auzi nici un cuvânt. Sunt sigur că ai păţit, la un moment 
dat, să şofezi şi să nu ştii când au trecut ultimii şapte, opt kilometri. 
Acest lucru se numeşte hipnoză de autostradă . Pur şi simplu, ai trecut 
pe pilot automat, în timp ce te gândeai la alte lucruri. Dacă ţi-ar fi 
apărut ceva în faţă, ai fi ieşit imediat din starea aceea, pentru că, totuşi, 
conduci atent. 

Oamenii sunt hipnotizaţi de televizor sau de ecranele 
cinematografice. Dacă filmul este interesant, mă va captiva, voi deveni 
absorbit de el. Dacă filmul se derulează fără să se întâmple mare lucru, 
probabil că voi ieşi din hipnoză şi îmi voi da seama că stau pe scaun, 
(ibidem, pag.87-88)» 


3. Studiul reîncarnărilor realizat de un iniţiat cu har 

Cea mai simplă şi lipsită de riscuri cale este cea de a primi consiliere 
spirituală din partea unui medium sau clarvăzător de autentică valoare 
intelectuală şi morală. Acest cititor al „cronicii Akasha” va fi asistat de 
spirite elevate, îngeri veghetori şi lucrători, pentru a obţine informaţiile, 
utile la momentul respectiv, din imensa bancă de date a inconştientului 
clientului. Cei care afirmă că pot afla date despre vieţile anterioare pe 
baza unor tabele prefabricate sau din reguli astrologice sunt în eroare! 

Ele nu se verifică, ci sunt doar nişte surogate destinate consumului 
publicului neinformat. 

Chiar dacă sunt surprinzătoare, informaţiile primite de iniţiat nu îl 
vor răni pe client - fiindcă ele vin chiar cu sprijinul Spiritului acestuia 
sau îngerilor păzitori. în plus, va primi cele mai bune sfaturi pentru 
prezent şi viitor. Citirea neutră şi distantă a unei karme dureroase, sub 
formă scrisă, poate fi un element suplimentar de securitate emoţională. 

Unul dintre cei mai faimoşi clarvăzători americani, Edgar Cayce 
(1877-1945), oferea citiri individuale din dosarele Akashice (engl., 
readings ), unde, printre altele, descria existenţele anterioare ale entităţii 
(clientului său). Modul său de operare era special: se autohipnotiza, 
intrând într-o stare de transă în care dobândea o perspectivă lărgită 
asupra realităţii, cea a Spiritului său. Atunci, cei care îl asistau îl întrebau 
tot ceea ce dorea clientul să afle. Secretara sa îi nota răspunsurile cuvânt 
cu cuvânt (astfel, avem astăzi o întreagă bibliotecă cu “citirile profetului 
adormit”). Când se trezea din transă, Edgar Cayce era la fel de uimit ca şi 
toţi ceilalţi de informaţiile neobişnuite care îi ieşiseră pe gură. 

La ora actuală, există pe glob un număr restrâns de mediumi 
clarvăzători ce pot sonda misteriosul trecut karmic al oamenilor. 
Informaţiile legate de vieţile anterioare sunt de un nivel atât de înalt, 

încât numai extrasenzitivii morali le pot accesa. Rezultatele muncii lor îi 
vor recomanda de la sine. 

Am avut privilegiul să asist personal la munca de medium de 
investigaţie a doamnei Nina Petre şi să citesc studiile karmice realizate 
pentru sute de persoane. Lecturasem deja destule cărţi pe această temă, 
fiind familiarizat cu subiectul. Totuşi, primirea informaţiilor proaspete, 
din sursă spirituală autentică m-a uimit de fiecare dată, feed-back-ul 
primit de la client confirmând descrierea parapsihologului. Extragerea 
unor asemenea informaţii preţioase nu este un divertisment, ci solicită 
concentrare, timp si energie . 


Impresii subiective inspirate de citirea studiilor 

reîncarnărilor 


în cele ce urmează, vă prezint o parte din gândurile şi emoţiile pe 
care mi le-au provocat, de-a lungul timpului, lectura câtorva sute de 
studii de caz şi a reacţiilor beneficiarilor. 

în general, cine acceptă principiul reîncarnării Spiritului şi 
interpretarea karmică personală are un atu în fata provocărilor vieţii . Nu 
va mai acţiona după o strategie perdantă, surmenându-ne, pierzându-şi 
energia şi optimismul. Are şansa să se orienteze cu tot elanul spre 
domeniile sau persoanele ce i se oferă drept favorabile. înţelege că o 
anumită tendinţă sau comportament îşi are uneori cauza în altă viaţă a 
Spiritului, ceea ce îl poate ajuta să se împace cu sine. Chiar şi din simplă 
curiozitate, studiul poate fi de folos, dând motive de reflecţie personală 
sau revelaţii. 

Totuşi, nu toate persoanele înţeleg cauzalitatea karmică sau sunt 
dispuse să renunţe la prejudecăţi şi egoism. Mai ales cei cu unele 
probleme psihice vor tinde să nu dea importanţă studiului, fiindcă nu se 
potriveşte cu fixaţiile lor. Iniţiatul oferă sfaturi prieteneşti, cu cea mai 
bună intenţie, care converg cu interesele superioare înscrise în soarta 
omului. în general, în practica de consiliere parapsihologică este nevoie 
de feed-back din partea clientului, ca şi în psihoterapie. Analiza nu poate 
merge în profunzime decât proporţional cu interesul şi înţelegerea sa. 

Studiul comunică nişte informaţii ascunse în inconştientul 
beneficiarului, dar are şi o latură implicită de iniţiere în spiritualitate . Pe 
lângă consilierea în probleme de viaţă, un rol indirect, dar la fel de 
important, este trezirea spirituală a consiliatului, schimbarea psihologică 
profundă şi benefică în filosofia sa de viaţă. 

Ferice de clienţii care apreciază la adevărata lui valoare studiul 
karmic şi - citindu-1, recitindu-1 - se simt îndemnaţi către autocunoaştere, 
autodesăvârşire, luciditate, responsabilitate şi realism! 

Aspecte psiho-spirituale ale cunoaşterii vieţilor 
anterioare ale Spiritului 

CREDINŢA ÎN REÎNCARNARE 

O condiţie preliminară pentru a cere un studiu al karmei este să ne 
declarăm a fi de acord cu teoria reîncarnării Spiritului . Dincolo de 
firescul şi politeţea gestului, ne vom declara astfel, în faţa propriei 
conştiinţe, deschişi pentru această posibilitate . Mai mult decât înainte, 
probabil că acum vom fi mai sensibili şi respectuoşi faţă de mecanismul 
divin al karmei şi reîncarnării Spiritului. Poate că vom avea curaj să 
vorbim şi altora de aceste lucruri. Episoadele studiului ne pot aduce 
unele certitudini, constatând legăturile concrete ce există între vieţile 
anterioare şi cea prezentă. Teoria va deveni realitate. Unii oameni au 
câteodată senzaţia că au mai trăit alte vieţi, anumite sentimente şi 
întâmplări, că persoane străine le păreau foarte familiare etc. Această 
convingere spirituală bazată pe raţiune, observaţie, verificare personală, 
liberă acceptare şi lipsă de obligaţii exterioare se propagă lent, dar sigur, 
în societatea modernă. 

Studiul karmic realizat de iniţiatul însărcinat cu această misiune 
nobilă suplineşte parţial lipsa posibilităţilor oamenilor moderni de a 
urma o cale spirituală de lungă durată şi fermă angajare. Este o facilitate 
pe care Dumnezeu o oferă oamenilor acestor timpuri, cu ajutorul muncii 
clarvăzătorului autentic. Ea ajută, dar nu suplineşte în totalitate efortul 
introspectiv necesar din partea celui care doreşte să se optimizeze 
psihologic şi să se cunoască pe sine. 

SENINĂTATEA ÎN FAŢA MORŢII 

Cititorul studiului reîncarnărilor are mult de câştigat: se diminuează 
teama de moarte din sufletul său. Moartea trupului este un fenomen care 
se repetă, plictisitor, în fiecare studiu de caz, deşi conştiinţa continuă să 
trăiască! Aşa se va întâmpla şi cu viaţa prezentă, la sorocul stabilit de 
Divinitate... Este de presupus că va urma altă viaţă pe Pământ, în care 
viitorul om va fi uitat tot ce s-a petrecut acum. Şi o va lua de la capăt cu 
ignoranţa într-ale vieţii. 

Deci moartea este o constantă în lungul nostru periplu etern, un 
eveniment periodic. De ce atunci să ne temem de ea ?! Tragedia morţii 
este relativă, subiectiv omenească, un sacrificiu pe altarul evoluţiei 
continue a Spiritului. Moartea predecesorilor noştri spirituali, oricât de 
oribilă sau nedorită ar fi fost ea, nu a făcut decât să ne pregătească noua 
încarnare . Precum sămânţa care moare în pământ, pentru a renaşte sub 
forma unei plante, tot astfel un corp omenesc trebuie să se stingă, pentru 
ca altul, mai evoluat, să apară pe Pământ. Viitoarea noastră moarte nu 
este atât de nedreaptă sau groaznică, pentru că ea pregăteşte o nouă 

viaţă, mai aproape de perfecţiune. Viaţa omului este doar una din etapele 
călătoriei Spiritului, care niciuna nu durează prea mult. „Viaţa este un 
vis”, spun înţelepţii, „visat de Spiritul veşnic”. 

Lecturând studiile, participăm emoţional la drama personajelor şi 
suferim alături de ele, dar imediat revenim în actualitate, iar episodul 
karmic se dovedeşte a fi fost asemenea unui vis. A fost real doar atât timp 
cât s-a petrecut în timpul istoric. Acum este doar fum şi amintire. La fel 
de iluzorie este si actuala noastră viată , oricât de intensă şi vie ni s-ar 
părea ea acum. Să căutăm deci viaţa eternă, care nu se schimbă sub 
forma diverselor filme cinematografice! Tragediile umane sunt 
adevărate, dar trecătoare. Toată suferinţa care ne-a marcat una din 
vieţile anterioare nu mai există acum. Tot astfel, suferinţa de acum va 
dispare în neant. Pentru ce să-i acordăm atâta importanţă? Mai bine să 
căutăm neîntârziat ce se ascunde în spatele acestor dureri trecătoare, 
care este scopul vieţii, cine este Spiritul... Ce se ascunde dincolo de 
transformările continue ale vieţii? Pe ce te poţi bizui oricând, care este 
temelia pe care poţi construi? Ce stă la baza formelor umane 
schimbătoare? 


COMPASIUNEA 

Parcurgerea studiilor de caz ne creste toleranta fată de semeni. 
văzându-le istoria atât de diferită de a noastră, prin ce au mai trecut, 
vieţile de trudă care şi-au pus amprenta asupra talentelor, calităţilor, dar 
şi defectelor ori fobiilor lor. Vedem cât de concret este motivată karma, 
atât ca pedepse, cât şi ca sensibilităţi ori dorinţe de împlinit. Forţa ei este 
de nestăvilit, deci se cade să fim înţelegători cu unele porniri 
inexplicabile ale semenilor noştri. Glasul raţiunii (noastre) uneori poate 
nu va ajunge la urechea sufletului lor, care cere altceva. 

Fiecare Spirit are o istorie individuală unică, plină de urmări 
karmice, dar şi de speranţe pentru viitor şi compensaţii spre care 
tânjeşte, care nu seamănă cu a nimănui altuia. înţelegerea, compasiunea, 
toleranţa, îngăduinţa se impun de la sine când judecăm firea oamenilor. 
Oamenii sunt diferiţi pentru că Spiritele lor sunt unice. Omul nu poate 
răspunde chiar de tot ce este şi i se întâmplă, el poartă pe umeri un bagaj 
greu de milenii, care îl apasă uneori copleşitor, limitându-i liberul 
arbitru. 

Este de remarcat gentileţea cu care Spiritul sfătuieşte şi încurajează 
omul în care este încarnat. Are o mare grijă ca acesta să trăiască relaxat, 
ca să îşi poată „duce crucea” pe mai departe. Deşi aparţine unei alte 
dimensiuni vibratorii, Spiritul este recunoscător omului că îl poartă şi îl 
ajută să evolueze, să experimenteze viaţa fizică. Desigur că El are grijă să 
nu îşi încarce karma prin faptele necugetate ale omului şi de aceea 
încearcă să îl ferească de diverse situaţii periculoase. Oricum, Spiritul 
este foarte diplomat, nu face o morală agresivă, nu transmite ameninţări 
şi nu se plânge de comportamentul omului. Sunt foarte utile şi 

avertismentele sale de a evita situaţii similare cu altele periculoase din 
trecut, din cauza conflictelor ascunse care încă nu s-au aplanat, a karmei 
ce nu s-a „ars” complet. 

OAMENII ÎNŢELEG ÎN FELUL LOR 

Nu orice client rezistă la atâtea sfaturi înţelepte , care ar trebui şi 
urmate. Mintea limitată se poate dovedi neputincioasă să accepte toate 
sugestiile care, deşi bine intenţionate, pot părea că îi limitează bunul 
plac. Alteori, sfaturile solicită un anumit efort pentru a fi puse în aplicare, 
omul preferând să spună că „este greu” să facă ceea ce i s-a sugerat de 
către Spiritul său. Abia după ce viaţa vine cu tăvălugul ei şi îi alungă 
automulţumirea de suprafaţă, înţelege că ar fi fost mai bine să urmeze 
îndemnurile bune. 

Studiul karmic nu este chiar pentru oricine. Este nevoie de curaj 
pentru a afla uneori tragica, alteori imorala ori banala viaţă anterioară. 
Poate şi de asta unii persiflează ideea de reîncarnare: pentru că se tem, 
pentru că nu sunt suficient de maturi spiritual ca să afle adevărul despre 
istoria Spiritului încarnat în corpul lor şi bagajul karmic încărcat. Sau 
poate pentru că sunt prea corupţi ca să accepte o instanţă superioară 
moralizatoare... 

în general, există câteva moduri tipice de receptare a studiului 
karmic din partea clientului, care ar putea fi sumarizate astfel: 

• Face legături inteligente cu prezentul şi personalitatea sa. Uneori 
emoţia este copleşitoare, obţine revelaţii uimitoare despre sine. 

• îl lasă indiferent, nu prea se recunoaşte. Poate influenţa acelei vieţi 
(dintre alte sute) e mai mică asupra omului din prezent sau 
individul este incapabil de autoanaliză. 

• Se declanşează o frământare lăuntrică care va da roade benefice 
treptat, mai târziu... sau, dimpotrivă, orgoliul îl face să respingă 
impulsiv rezultatele studiului (ceea ce arată că i s-a pus degetul pe o 
rană ascunsă, pe care nu vrea să şi-o recunoască). 


DEZVOLTAREA UNOR CALITĂŢI 

Un sfat bun pentru orice beneficiar al studiului reîncarnărilor este 
ca, în situaţiile când este cuprins de emoţii distructive ori slăbiciuni, să îşi 
amintească de calităţile antecesorilor din vieţile revelate, aceia care 
manifestau nativ o stare de calm, putere, toleranţă etc., de care în prezent 
respectivul duce lipsă. Identificarea cu calităţile personajelor din istoria 
spirituală este un lucru relativ simplu de făcut pentru persoana în cauză, 
fiindcă nu este doar un exerciţiu oarecare de imaginaţie, ci dimpotrivă, 
un apel facil la memoria afectivă a fiinţei profunde. Faptul că ştii că într-o 
anumită perioadă a vieţilor tale multiple ai manifestat o calitate pozitivă 
de care ai acum nevoie, te ajută să retrăieşti acea stare. Este o formă 

spontană, naturală de revenire la un echilibru sufletesc familiar. îţi 
dispare neîncrederea că ai putea să te schimbi pozitiv, deoarece ai 
siguranţa că ai mai fost cândva aşa cum îţi doreşti acum. 

De altfel, acesta ar fi şi unul din scopurile studiului reîncarnărilor, 
care nu este o simplă înşiruire de povestiri despre alţi oameni, ci solicită 
participarea mentală şi afectivă a clientului, care ar trebui să mediteze 
repetat asupra acestor revelaţii, obţinute cu greu. El va putea face 
conexiuni nebănuite dacă are un interes real să tragă învăţăminte 
înţelepte. Privirea superficială asupra personajelor din vieţile anterioare 
nu îi va aduce un real folos psihologic. E nevoie de mai mult, de implicare 
emoţională şi retrăire, de analiză inteligentă a propriului psihic, a 
evenimentelor neexplicate din viaţa actuală, cu alte cuvinte de 
„inteligenţă intrapersonală”, după definiţia dată de psihologul Howard 
Gardner. 


EVOLUŢIE SPIRITUALĂ 

Beneficiarul studiului karmic poate suferi o mutaţie în atitudinea 
lăuntrică. Contrar credinţei ateiste, nu se va mai considera o fiinţă 
apărută întâmplător, un efect al unor reacţii biochimice, care se 
îndreaptă inexorabil către extincţie în neant. Dimpotrivă, Existenţa sa 
are un sens mai înalt, este integrată intr-un Plan bine pus la punct de 
Forţele inteligente ale Universului. Luând la cunoştinţă de întâmplările şi 
personalităţile anterioare, omul nostru se simte mai puternic. El simte 
suportul experienţelor trecute, care l-au maturizat ca Spirit şi care se 
manifestă acum drept calităţi naturale. Nu mai percepe lumea ca pe un 
inamic virtual, ci îşi poate privi semenii ca pe nişte colegi urmând aceeaşi 
şcoală ca şi el, unii fiind în clasele primare, alţii chiar în pragul absolvirii. 

Mai mult, omul se simte parte a unei echipe sudate pe care o face cu 
Spiritul său nemuritor şi atoateştiutor, ale cărui puteri divine încă nu s- 
au dezvăluit. în concluzie, nu se mai simte stingher într-o lume haotică, 
ci un individ mult mai puternic , cu resurse nebănuite, însoţit de 
binecuvântarea divinităţii interioare - se simte ca făcând parte din 
umanitate şi din divinitate, în acelaşi timp. 

Nu te poţi identifica total cu o viaţă anterioară, din mai multe 
motive. Trăieşti în alt mediu şi ai o altă personalitate. Niciodată doi 
oameni nu vor fi identici, nici măcar gemenii monozigoţi. Principial, este 
imposibil, ba chiar de nedorit să fii acelaşi om ca în trecut. Spiritul 
trebuie să aibă experienţe noi şi diferite pentru a progresa, nu să repete 
acelaşi scenariu. Ceea ce se păstrează sunt anumite particularităţi 
psihologice. Numai printr-un studiu spiritual pot fi depistate acele 
caracteristici care provin din alte vieţi. Desigur că viaţa actuală generează 
şi alte aspecte tipologice noi, diferite de cele anterioare. Spiritul vrea să 
se apropie de măreţia şi perfecţiunea lui Dumnezeu şi pentru asta trebuie 
să dobândească noi experienţe de viaţă, chiar cu preţul suferinţei. 

Dacă Spiritul îşi doreşte evoluţia, este normal să vrea să scape de 
balastul care îl îngreunează în zborul său spre înalt. Lucrurile bune şi 
clipele fericite trecute au construit nivelul său înalt de acum, dar el 
doreşte îndreptarea greşelilor - iar aceasta se face prin focalizarea asupra 
surselor de nefericire. E vorba de emoţii, scheme de gândire, şabloane 
care ne condiţionează şi trebuie conştientizate şi modificate treptat, prin 
provocări şi eforturi permanente de autodepăşire. O simplă înţelegere 
intelectuală nu ne vindecă, este doar începutul optimizării. Vindecarea 
sufletului cere o echilibrare pe toate planurile şi acţiuni bine conduse. 


OMUL NU ESTE IDENTIC CU SPIRITUL SĂU 

Trebuie să clarificăm un aspect deseori greşit înţeles despre 
reîncarnare. Unii oameni consideră că ei înşişi au mai trăit cândva, ceea 
ce este absurd. Nu omul, ci Spiritul său a mai fost încarnat în alte 
persoane în trecut şi va mai fi în viitor. Omul este o creaţie temporară, s- 
a născut şi va muri. însă conştiinţa şi o parte din personalitatea sa 
rămâne în aura Spiritului, care este preluată de următoarea încarnare, şi 
tot aşa, până la epuizarea lanţului reîntrupărilor în lumea fizică, pe 
această planetă sau pe altele. 

Odată ce înţelege drama dualismului în care trăieşte fiinţa sa (suflet 
- Spirit), omul va începe să se întrebe: De ce există acest divorţ între 
suflet şi Spirit? De ce mă simt rupt de Dumnezeu? Aceste întrebări sunt 
începutul evoluţiei spirituale accelerate. Odată ce şi le pune, deja îşi 
aşterne în faţă alternative de răspuns şi metode concrete de a se apropia 
de propriul Spirit, aşa cum au reuşit marii înţelepţi şi sfinţi. Misterul 
identităţii profunde a persoanei poate fi treptat devoalat numai prin 
introspecţie şi studii spiritualiste. Astfel ne pornim „pe cale”, iar ziua în 
care vom gândi cu mintea Spiritului este aproape... 

Este cert că omul obişnuit (conştiinţa egotică) nu are perspectiva 
înaltă a Spiritului. Studiile karmice ne demonstrează, cu argumente 
concrete, că deşi Spiritul este diferit de ego-ul nostru, totuşi este vital să 
colaborăm cu El. Dacă nu o facem acum, noi înşine sau un alt om va 
suferi cândva în viitor, din cauza greşelilor noastre, cu sau fără de voie. 
Prin urmare, dacă de obicei avem compasiune pentru semenii noştri, de 
ce nu am avea si pentru omul care se va naşte în viitor, purtând în 

interior acelaşi Spirit, al nostru ?! Stă în puterea noastră să eliminăm 
suferinţa din noi şi din alţii dacă acţionăm înţelept de acum înainte, 
apropiindu-ne voinţa egotică de cea spirituală. 

Aspecte culturale şi antropologice desprinse din 
lectura reîncarnărilor 

Prezentarea vieţilor anterioare reprezintă o frescă a omenirii 
ultimelor secole, de pe toată planeta. Conştiinţa ni se extinde către toate 
tipurile de destine, foarte diferite, pe care le-au trăit protagoniştii. Nu 
mai putem gândi limitat, pentru că ne-am identificat, în sutele de 
biografii lecturate, cu tipologii extrem de diverse. Totuşi, spre deosebire 
de filmele de ficţiune sau romanele, aici este vorba de experienţe reale, 
care au legătură cu prezentul clienţilor. Nu trucăm realitatea, aşa cum fac 
majoritatea scenariştilor. Viaţa personajelor are o doză de imprevizibil 
foarte mare uneori; alteori, are atâta monotonie câtă nu poate suporta un 
film artistic. 

Cunoaşterea existentelor anterioare ale altora si implicaţiile lor 

karmice ne prezintă viaţa aşa cum este şi a fost. Nu este un film romanţat 
cu happy-end şi nici unul cu violenţă gratuită, ci sunt fragmente, cele mai 
semnificative, din traiul unor oameni diferiţi, din diverse locuri ale 
planetei. Lectura studiilor karmice este ca o pastilă efervescentă de 
înţelepciune dizolvată într-un pahar cu apa vieţii. 

în general, noi nu ne dăm seama că - înainte cu zeci, sute şi mii de 
ani înaintea noastră - au trăit persoane concrete. Pentru noi este doar 
istorie moartă, povestită de cărţi şi eventual întărită de vestigii 
arheologice. Dar nimic viu. Chiar şi acum, sunt reali pentru noi doar 
oamenii pe care îi vedem, pe care îi cunoaştem. „Omenirea” este un 
termen abstract. Analiza reîncarnărilor revitalizează vremurile trecute. 
Oamenii aceia simpli chiar au existat, asemănători nouă, cu aceleaşi griji, 
dorinţe, preocupări, nevoi. Eram tot NOI, dar în alte contexte. Lectura 
studiilor ne ajută să ne identificăm mai uşor cu trecutul omenirii , cu 
întreaga rasă umană - trecută, prezentă, viitoare. 

Cercetarea spirituală trece în revistă vieţile trecute, derulându-le pe 
„repede înainte” şi punctând doar evenimentele importante, bolile grave, 
traumele, căsătoriile, copiii, moartea, obiceiurile. Deşi atât de diverse, 
cam toate vieţile au aceste punctele comune. Din aceste tipare nu putem 
ieşi nici noi, cititorii. Şi noi vom fi nişte „cazuri obişnuite” studiate de 
clarvăzătorii viitorului. Mă întreb curios, ce vor spune aceştia despre 
mine, peste câteva sute de ani, ce elemente principale vor putea fi extrase 
din experienţa mea terestră actuală?! 

Vedem că civilizaţia şi moralitatea există, au existat şi pe alte 
continente, în alte culturi decât cea cu care ne-am obişnuit. Regulile de 
vieţuire sunt, în mare, aceleaşi, pe întreg globul. Şi defectele umane sunt 
cam aceleaşi, dintotdeauna şi pretutindeni. 

Printre multe altele, iese în evidenţă infidelitatea conjugală , care a 
generat nenumărate drame şi tragedii. Pare a fi un blestem al neamului 
omenesc. Deseori, nici nu prea este considerat un defect, ci normalitate, 
mai ales de către bărbaţi. Oricum, este cert că infidelitatea generează, 
acum ca şi în trecut, multe suferinţe. 

Pentru omul modem şi civilizat, a merge la scoală pare o banalitate. 
Dar strămoşii noştri, din toată lumea, nu au fost chiar atât de norocoşi. 
Numai cei realmente dornici de învăţătură, având părinţi cu venituri 
decente, puteau să se instruiască. în vremurile dinainte, fetele nici nu 
visau la educaţie, fiindcă tradiţia era ca femeia să se ocupe exclusiv de 
gospodărie şi copii. Să fim recunoscători timpului nostru şi civilizaţiei în 
care trăim pentru privilegiul de a ne putea instrui în mod generalizat! 
Şcoala este o minune, dar nu toţi o apreciază acum, pentru că nu ştiu de 
câtă inteligenţă, voinţă şi noroc aveau nevoie antecesorii noştri pentru a o 
urma şi a deveni oameni superiori. 

în familiile sărace, părăsirea domiciliului la vârsta adolescenţei 
devenea aproape obligatorie, pentru a scăpa părinţii de încă o gură de 
hrănit (prin plecarea în lume sau prin măritiş precoce). Urmarea 
cursurilor şcolare şi învăţarea unei meserii mai bănoase era (şi încă mai 
este) un ţel remarcabil pentru copiii din casele modeste. 

Sare în ochi importanţa pe care o acordau familiile naşterii de copii . 
Este aproape o obsesie a tuturor să aibă moştenitori care să le ducă 
numele, averea, tradiţiile mai departe. Chiar şi în familiile sărace, vedem 
aceeaşi preocupare (sau fatalitate?) de a naşte şi creşte copii. Grija pentru 
perpetuarea speciei este implantată de Creator în toate creaturile, pentru 
ca jocul Creaţiei să continue şi a permite mereu altor spirite să se 
încarneze, a acumula experienţe şi a evolua către perfecţiune. Totuşi, să 
ne bucurăm că trăim într-o societate care poate ţine sub control 
natalitatea, iar femeia poate alege să îşi dezvolte şi alte laturi ale 
personalităţii! 

Aceste aspecte şi altele, nemenţionate aici, pot fi o sursă de inspiraţie 
pentru studiile moderne de antropologie. Folosind „lecturile din Akasha”, 
un savant ar putea descoperi multe lucruri necunoscute despre oamenii 
aflaţi în locuri şi timpuri mai mult sau mai puţin depărtate. 

Viaţă peste viaţă, oamenii au clădit lumea în care trăim acum. 
Eforturile lor, oricât de mărunte ar fi fost ele, au contribuit cu câte ceva la 
evoluţia omenirii per ansamblu. Destinele strălucite au donat lucruri 
importante, descoperiri, opere, invenţii, istorii de neuitat, pe când 
destinele modeste au putut şi ele păstra continuitatea unor calităţi 
perene, precum munca responsabilă, grija faţă de cei dragi, iubirea 
sinceră etc. Orice om poate, în poziţia în care se află la un moment dat, să 
transmită urmaşilor săi obiceiuri şi învăţături utile şi frumoase, care 
ajută umanitatea să progreseze... 

Aspecte filosofice şi spiritologice privind reîncarnările 

Spiritului 

REÎNCARNĂRILE ADUC ECHILIBRU 

Putem considera că, în virtutea echilibrului natural, o suferinţă în 
altă viaţă se cere a fi compensată printr-o uşurare în actuala viaţă. Adică, 
dacă ai fost sărac, să fii bogat, dacă ai fost bolnav, să fii sănătos etc. De 
multe ori, chiar aşa se petrece: dacă ai fost bogat, acum eşti sărac, dacă ai 
fost sănătos, acum experimentezi şi boala etc. Există însă şi o 
continuitate a stărilor anterioare. Uneori, lecţiile karmice se repetă până 
când sunt învăţate. Sau poate fi vorba de o dorinţă a Spiritului de a 
aprofunda şi a-şi perfecţiona anumite calităţi. 

Deci, se pot distinge două mari tipuri de influenţe karmice peste 
veacuri: cele de continuitate şi cele de complementaritate . 

Dintre influenţele de continuitate putem generaliza câteva astfel: 

• însuşirile personale din viaţa anterioară se transmit în cea prezentă. 

• Dorinţele neîmplinite trecute se transformă în şanse şi realizări 
actuale. 

• Spiritele prietene se reîntâlnesc în mai multe vieţi. 

• Comportamentul agresiv trecut aduce în prezent accidente, 
suferinţe, boli grave. 

• Moartea în condiţii cumplite poate transfera o sensibilitate 
ţesuturilor biologice respective. 

• Excesele de orice fel au urmări corespondente asupra bolilor actuale. 

în privinţa urmărilor adverse , destinate echilibrării spirituale, putem 
da ca exemplu: 

• Dezmăţul şi adulterul din trecut provoacă acum singurătate, 
necazuri în dragoste şi în căsnicie. 

• Viaţa retrasă şi un singur partener aduce în prezent posibilităţi de 
cunoaştere mai largi a lumii şi a mai multor parteneri amoroşi. 

• Bogăţia şi traiul de huzur anterior poate provoca o viaţă de muncă 
intensă. 

• Traiul în mizerie aduce acum o viaţă decentă. 

• Lipsa studiilor din trecut aduce acum studii superioare, de mare 
valoare socială şi ştiinţifică. 

• Cine a avut multe vieţi scurte, în cea prezentă experimentează 
oportunităţi şi metode naturale pentru creşterea longevităţii. 

Se poate observa că Legea cauzei şi efectului acţionează peste veacuri 
ca şi cum ar fi vorba despre aceeaşi persoană. De fapt, este vorba despre 
acelaşi Spirit . încarnat în două sau mai multe persoane diferite, pe rând. 

Ideile sumare de mai sus încearcă să sintetizeze experienţa umană şi 
să ne orienteze, dar trebuie să admitem că fiecare om suportă un cocktail 
original de influenţe foarte diverse, într-o combinaţie unică. Numai 

Savanţii Cerurilor ştiu cu exactitate toate programele karmice care ne 
afectează şi în ce măsură pot fi evitate. Şi Spiritul încarnat ştie. De 
asemenea, îngerii păzitori. 

Memoria vieţilor anterioare este prezentă în toate straturile de 
energie subtilă ale perispiritului*. De aceea apar inclusiv predispoziţii şi 
sensibilităţi fizice (memoria celulară). Cauzele-sămânţă se păstrează la 
toate nivelurile. Nivelul cauzal înalt ar fi baza de date Akashică a 
evenimentelor, dar influenţa lor asupra fiinţei (ca sensibilităţi psiho¬ 
somatice, scheme comportamentale etc.) se transmite prin învelişurile 
subtile de mai jos (corpul mental, corpul astral, corpul eteric) care 
completează corpul fizic uman. 

După moarte, defectele şi sensibilităţile fostului corp fizic nu ne mai 
deranjează, ca Spirit, dar, dacă decidem să ne reîncarnăm, trebuie să fim 
gata să preluăm o parte din vechile sensibilităţi, care erau arhivate în 
sâmburele energetic din perispirit. Ele vor da roade şi ne vor da de furcă, 
dar acesta este unul din preţurile pe care le plătim pentru a experimenta 
din nou viaţa fizică. 

* în „Cartea Spiritelor", de Allan Kardec, se spune că Spiritul este 
înconjurat de o substanţă vaporoasă, eterică, formată din fluidul universal 
al planetei. Acest înveliş semi-material se numeşte perispirit. El poate lua o 
formă după voinţa Spiritului. Astfel, un Spirit liber ne poate apare sub 
aspect uman în vis, când de exemplu ne întâlnim cu o rudă decedată, sau 
chiar când suntem treji şi el ia o formă vizibilă ori chiar palpabilă (aşa cum 
s-a petrecut „învierea" lui Isus Cristosl). 

Multe vieţi anterioare studiate au fost grele, încât moartea ne pare ca 
o binecuvântare pentru bietele suflete care au suportat atâtea dureri în 
viaţă. Decesul este prilejul unei regenerări, a renaşterii poftei de 
reîncarnare intr-un nou trup, un nou destin, noi provocări. După o viaţă 
grea, moartea este singura odihnă capabilă să redeschidă apetitul pentru 
o nouă întrupare. 

Unii oameni trăiesc o singură dragoste absolută, alţii cunosc două 
sau mai multe iubiri în timpul vieţii. Oricum, dincolo de moarte, toate 
spiritele compatibile între ele sunt prietene, indiferent ce sex au avut în 
viaţa terestră. Prietenie, camaraderie, afecţiune sufletească - acesta este 
laitmotivul convieţuirii spirituale. Foarte importantă se dovedeşte a fi 
iubirea universală, altruistă, sufletească, nu corporală, afecţiunea care nu 
cere nimic în schimb şi nu vrea să rănească pe nimeni... 

Pe parcursul vreunui studiu karmic, vedem cum fraţii mai mari sau 
alte persoane îl ajută pe protagonist să iasă din situaţii grele. Iată dovada 
că faptele noastre sunt cunoscute nu doar în Cer, dar chiar şi de 
clarvăzători. Nimic nu rămâne ascuns, niciodată ! Faptele virtuoase pot fi 
aflate chiar peste secole şi date ca pildă, pentru că urmările lor bune se 
perpetuează. Iar cititorul se bucură, în sinea sa, de ajutorul umanitar de 
care a beneficiat protagonistul. în general, pentru a trăi cât mai multe 
momente fericite, să rezonăm cu Binele, oriunde îl vedem în jurul nostru! 

SFATURILE SPIRITULUI CĂTRE SUFLET 

Sunt utile şi interesante atenţionările privind situaţiile periculoase 
asemănătoare cu cele din vieţile anterioare, care au provocat rănirea 
gravă sau moartea predecesorilor spirituali. Poate părea ciudat că 
pericolul continuă să planeze asupra omului actual, deşi a trecut o dată 
prin acel episod traumatic. Unde ar fi atunci compensaţia karmică? De 
ce nu s-a anihilat acest pericol prin faptul că deja a fructificat o 
traumă? Cel mai probabil, este vorba despre o karmă mult mai veche, 
care este adevărat că a dat unele roade în viaţa trecută, dar nu suficient, 
rămânând în aura perispirituală. Singura metodă sigură ar fi evitarea 
locurilor sau situaţiilor cu potenţial periculos din această perspectivă 
karmică cu bătaie lungă în trecut. 

Sfaturile venite de la propriul Spirit nu sunt imperative , ne lasă loc 
pentru variaţii personale, ba chiar pentru a face invers. Omul, cu mintea 
sa limitată, este supremul arbitru şi judecător pentru viaţa sa. Deşi 
Spiritul ar dori ca el să îi respecte dorinţa, acceptă totuşi că omul este 
decidentul final, care nu trebuie să fie constrâns nici măcar de 
Dumnezeu. De altfel, acest model al respectului pentru libertatea de 
alegere vine tocmai de la Creatorul Suprem, care ne-a oferit-o în dar, ca 
cel mai de preţ cadou. Indicaţiile venite de la Spirit nu sunt foarte 
detaliate şi din dorinţa ca să ne antrenăm la maximum posibilităţile 
specific umane de a ne descurca în lumea fizică. 

Numai oamenii evoluaţi spiritual se pot supune de bună voie 
indicaţiilor exacte ale Spiritului, fiindcă nu resimt nici o impunere sau 
dictatură, ci îşi doresc să îşi învingă ego-ul, acceptând voinţa spirituală ca 
poruncă supremă. Cine însă nu a ajuns la un nivel superior de înţelegere 
a Legilor universului nu se va simţi obligat să asculte de intuiţia 
spirituală. 

Marele înţelept, filosof şi yoghin Sri Aurobindo spunea: „Singura 
noastră libertate adevărată constă în descoperirea şi deblocarea 
realităţii spirituale care există în noi”. Desigur, nu trebuie să înţelegem 
greşit că omul nu are liber arbitru şi nici responsabilitatea faptelor, ci 
faptul că, în lipsa intuiţiei spirituale (care înseamnă contactul cu sursa 
adevăratei libertăţi din noi, Spiritul), acţiunile noastre sunt supuse 
mecanismelor automate ale psihicului ori influenţelor exterioare 
manipulatoare. 


UNICITATEA SPIRITULUI 

S-ar putea crede că Spiritele ajung, după multe reîntrupări, să se 
uniformizeze, pentru că ar fi trecut cam prin aceleaşi situaţii, la nivel 
statistic. Este fals! Sigur că, în general, Spiritul alege să îşi alterneze 
condiţiile, născându-se o dată bărbat, altă dată femeie, o dată bogat, altă 
dată sărac ş.a.m.d. Dar alegerea acestor condiţii se face în urma unei 
deliberări atente a Sa împreună cu îngerii care se ocupă cu întrupările. 
Astfel, unele Spirite se nasc de mai multe ori ca bărbat sau ca femeie. 

Spre finalul lanţului reîncarnărilor, este posibil ca ocupaţia de bază 
să oscileze în jurul aceluiaşi domeniu sau, mai exact, să întărească 
anumite calităţi deja antrenate în vieţile anterioare. Spre exemplu, un 
Spirit poate alege să se perfecţioneze ca medic-vindecător, altul ca lider- 
conducător, altul ca preot-maestru spiritual sau orice alt tip arhetipal. 
Fiecare Spirit este unic, creat pentru a ajunge la perfecţiune, dar având 
un anumit specific. în lumea spiritelor există aşadar o specializare, ca şi 
în cea a oamenilor. 

Nivelul de elevare, rafinare, lumină al Spiritului este un cu totul alt 
aspect, care se referă la calitatea vibraţiei şi la eliminarea restanţelor 
karmice din perispirit. Comunitatea cerească a sfinţilor este diversă ca 
abilităţi, dar unitară ca puritate energetică şi devotament către 
Dumnezeu. 

INTERVALUL DE TIMP ÎNTRE REÎNCARNĂRI 

Cercetările doctorului Ian Stevenson privind amintirile din viaţa 
anterioară a unor copii indieni au arătat că aceştia se reîncarnau la câteva 
zile sau luni după moartea antecesorului spiritual. Pe de altă parte, în 
diverse surse esoterice se spune că intervalul dintre încarnări ar fi de 
secole. Ei bine, adevărul este la mijloc! Cazurile studiate de dr. Stevenson 
luau în calcul numai amintiri clare şi puternice din viaţa anterioară a 
unor copii, ceea ce implica o renaştere la mică distanţă în timp, pentru ca 
amintirile să fi rămas încă vii. Dar marea majoritate a oamenilor nu îşi 
amintesc viaţa anterioară... Pe de altă parte, este adevărat că există şi 
Spirite foarte evoluate, care nu mai sunt presate să se reîncarneze, ele 
putând aştepta liniştite timp de secole, până când se prezintă o ocazie de 
reîntrupare potrivită cu misiunea specială pe care o primesc de la 
Dumnezeu. Aceştia sunt aşa-zişii bodhisattvaşi, avatari sau maeştri 
eliberaţi, a căror prezenţă pe Pământ este rară şi remarcabilă, o 
binecuvântare pentru toţi oamenii. 

Cu aproximaţie, un Spirit se reîntrupează - în persoane care ating 
maturitatea, fără a mai pomeni copiii care mor în fragedă pruncie - de 
circa 10-14 ori intr-un mileniu (observaţie valabilă cel puţin pentru 
mileniul II al erei noastre). Dacă acceptăm faptul că Spiritele aflate astăzi 
peste nivelul mediu de evoluţie au fost încarnate şi în Atlantida, deci cu 
circa 12000 ani în urmă, putem estima că un om interesat de 
spiritualitate are la activ zeci şi chiar sute de vieţi în regnul uman 
pământesc. Aceasta, fără a mai adăuga celelalte mii de vieţi în regnurile 
inferioare. Desigur că vorbim de o medie, fiecare Spirit având o istorie 
proprie, mai lungă sau mai scurtă, după cât de harnic a fost să evolueze - 
mai încet sau mai rapid. 

Contrar teoriei metempsihozei - a renaşterilor dintr-un regn în altul 
şi înapoi (întâlnită în India) -, analiza practică arată că nici un Spirit 
uman nu a regresat într-o viaţă de animal. Sensul evolutiv al 
transmigraţiei este de la simplu la complex, de la plantă la animal, de la 
animal la om, nu şi invers. Dacă un om a greşit, va avea în viitoarea viaţă 


Răzvan Alexandru Petre - Karma, valurile timpului 


Pag. 87 







suficiente condiţii de ispăşire intr-un corp de om, nefiind nevoie să se 
întoarcă intr-un corp simplu de animal. Dimpotrivă, are nevoie de o 
minte pe deplin conştientă de drama prin care trece, ca să poată trage cât 
mai multe învăţăminte. 

Am urmărit, în sute de studii de caz asupra persoanelor obişnuite, 
anul morţii ultimilor antecesori spirituali şi am constatat că toţi au 
renăscut la cel mult un secol după moartea predecesorului, dar de cele 
mai multe ori nu au trecut nici trei decenii sau doar câţiva ani . Astfel că 
urmaşii genetici ai fostului trup omenesc încă mai trăiesc în prezent şi i- 
am putea întâlni faţă în faţă. 

Iată de ce devine aproape un fratricid să porneşti un război 
împotriva altei ţări, unde posibil se află rudele tale din fosta încarnare. 
Generalizând această concluzie, întreaga umanitate prezentă este 
interconectată prin legături spirituale, astfel încât devin absurde teoriile 
care susţin că alte popoare sunt duşmanii poporului tău. Diferenţele 
etnice sunt dorite de Dumnezeu, ele există şi pentru a ne oferi experienţe 
diverse în momentul încarnării, dar NU pot fi invocate pentru crime 
etnice sau războaie. Ar fi un fratricid, şi chiar un infanticid, căci maturii 
de azi pot fi copiii noştri de ieri! 

Studiul spiritual ne dezvăluie, nu teoretic, ci concret, cine şi unde am 
fost în multe alte încarnări umane. Toate analizele arată că ne-am născut 
cam peste tot prin lume, în toate rasele, clasele sociale, femei şi bărbaţi. 
Aşa că nu ar trebui să încurajăm sub nicio formă xenofobia, rasismul, 
misoginismul etc., iar dacă le-am moştenit din viaţa anterioară, atunci 
trebuie contracarate prin înţelepciune şi autocontrol. Chiar dacă nu vom 
reuşi să iubim toţi oamenii, măcar să nu mai avem prejudecăţi şi 
complexe de superioritate sau inferioritate! Am trăit de toate în alte vieţi, 
aşa că am cunoscut toate „condiţiile umane” posibile. 

Ar trebui să ne pună pe gânduri că în viitoarea viaţă am putea nimeri 
absolut oriunde pe Pământ. Deci să încercăm a nu avea prejudecăţi, căci 
s-ar putea ca, pentru a ne dezvăţa de ele, Dumnezeu să ne aleagă 
viitoarea încarnare tocmai într-un neam de care avem repulsie acum 
(chiar am întâlnit două astfel de cazuri concrete). Omenirea este o mare 
familie, indiferent unde îşi duce viaţa, prin urmare să o tratăm cu 
respectul cuvenit! Putem să ne trezim „aruncaţi” oriunde pe planetă în 
viitoarea viaţă de om şi în orice condiţie umană imaginabilă! 

ÎNDEMN SPRE APROPIEREA DE DIVINITATE 

Urmărind evoluţia vieţii personajelor noastre, ne dăm seama cât de 
imprevizibil le-a fost destinul. Se spune că „viaţa lor ar fi decurs normal 
şi liniştit dacă...” şi aici apare elementul de insolit, turnura bruscă, care 
le-a dat peste cap toate planurile. Cât de puţin au contat dorinţele, ideile 
lor de viitor! Soarta a făcut ce a vrut cu viaţa lor. Şi cât de asemănătoare 
sunt vieţile noastre actuale cu cele ale personajelor din alte timpuri! 

Analizând la rece, cam totul este deşertăciune, nu rămâne prea mult 
în urma noastră. Ce contează este înţelepciunea pe care am acumulat-o, 

aceasta îmbogăţind Spiritul care se va reîncarna. Contează cât efort 
depunem pentru a ne apropia de Voinţa lui Dumnezeu, acest efort 
acumulându-se în perispirit şi transmiţându-se de la o încarnare la alta. 
în loc să ne identificăm, total ignorant, cu strădaniile noastre spre micile 
realizări omeneşti, ar fi mai bine să ne ducem la îndeplinire datoriile 
lumeşti mereu cu gândul la ceea ce este înalt şi superior, etern şi luminos. 

Cât de măruntă este viaţa omului! Şi câtă lumină poate aduce în ea 
gândul la Supremul Far al lumii! Gândind des la Cele Sfinte, viaţa 
noastră, oricât de neînsemnată ar părea privită din exterior, devine 
atunci cu adevărat interesantă. Atâtea vieţi banale s-au scurs pe planetă, 
nerămânând nimic din ele. Şi cât de simplu este să ne scrijelim urma pe 
răbojul eternităţii! Cum? Prin permanenta aducere aminte de Spirit şi 
Dumnezeu în toate faptele noastre mărunte. Ele vor părea celorlalţi la fel 
ca înainte, dar noi ne vom simţi integraţi în Divinitate şi fericirea ne va 
purifica mintea şi sufletul până intr-atât, încât vom trăi fiecare moment 
al acestui iluzoriu joc al vieţii cu o mare plăcere, tocmai pentru că îi vom 
realiza efemeritatea şi caracterul său ludic. Ne vom bucura de fiecare 
clipă, ştiind că toate vor trece, precum se încheie o piesă de teatru, 
rămânând doar plăcerea jocului. Nu vom mai suferi atât, ştiind că 
suferinţa sau fericirea lumească sunt stări trecătoare, valuri mişcătoare 
pe oceanul fericirii divine... 

Banalitatea vieţii NU poate fi eliminată prin aventuri, excese şi 
experimente iraţionale. Acelea nu pot duce spre bine, ci spre rătăcire 
mentală. în final, la Judecată, majoritatea Spiritelor regretă şi promit că 
se vor îndrepta în viaţa următoare. Dar de ce să aşteptăm înfăţişarea în 
faţa Juriului Sacru ca să înţelegem că puteam face mai muît pentru 
apropierea noastră de Divinitate? Ce-ar fi să începem chiar acum?! 

Vieţile oamenilor se supun unor reguli impuse de la început, 
repetăm aceleaşi scenarii ca la crearea lumii, mergem cu valul 
instinctelor şi mentalităţilor colective, vrem sau nu vrem. Putem însă să 
adăugăm un element de originalitate şi ieşire din turmă. Să ne privim 
viaţa detaşaţi, de sus, ca pe un film şi să dedicăm mai multe clipe, ore, 
zile şi ani dialogului cu Cel care ne-a creat şi cu Fiii Săi, Sfinţii Săi, 
Mesagerii Săi binecuvântaţi! Vom depăşi astfel conştiinţa banalităţii şi a 
deşertăciunii vieţii omului, înlocuind-o cu o simţire proaspătă a 
minunăţiei de a trăi, oportunitate extraordinară a Spiritului nostru divin 
de a opera în planul fizic. Viaţa, oricât de modestă ar fi, va deveni un 
prilej de bucurie constantă. 

Oricât ne-am angrena liberul arbitru şi imaginaţia, acţiunile noastre 
sunt foarte limitate de ceea ce numim „condiţia umană”. Chiar şi pretinsa 
libertate de a te sinucide nu este decât o monstruoasă crimă împotriva 
unei persoane fără apărare. De fapt, marea libertate a omului este să îşi 
dedice gândurile lui Dumnezeu sau să nu o facă. Nimic nu îl obligă la 
asta, nici măcar, sau mai ales, Dumnezeu. EL ar dori să avem cu toţii 
libertatea totală pe care o are şi EL, ca Tată al nostru. Din păcate, noi nu 
suntem încă în stare să o avem, fiindcă ea ne impune şi o mare 

responsabilitate, de care omul actual nu prea se poate achita. Avem însă 
la dispoziţie singura acţiune cu adevărat liberă: gândul la Creator, 
dialogul interior cu Tatăl Ceresc. 

Chiar dacă îl certăm copilăreşte, în ignoranţa noastră, tot este mai 
bine decât să-L ignorăm! Dialogul lăuntric cu Cel care ne-a dat viaţă ne 
va oferi o fericire reală, ne va umple sufletul cu iubire. Nu este 
autosugestie, ci o energie directă, exterioară nouă, răspunsul Său imediat 
la invocarea noastră. Dumnezeu nu este un mit, ci o Prezenţă rafinată, cu 
care putem dialoga pe orice subiect, deşi nu îl putem vedea. EL are 
soluţii pentru toate problemele noastre. 

De obicei, dorinţa de a avea copii nu lipseşte nimănui, ca un 
laitmotiv al vieţii, ea fiind de fapt impunerea unei datorii sacre de a 
perpetua specia umană. Existenţa oamenilor se învârte în jurul aceloraşi 
activităţi importante: creşterea şi educarea copiilor, căsătoria, lupta 
pentru existenţă, boala, pierderile celor dragi etc. Este cam la fel pentru 
toţi. Variaţiile se produc prin reîncarnare, pentru experimentarea altor 
situaţii problematice. Totul urmează nişte tipare. Numai dragostea de 
Dumnezeu este unică pentru fiecare. Pentru că fiecare Spirit este unic şi 
original. A îl băga în seamă pe Dumnezeu este singurul favor pe care i-L 
putem face. în rest, EL are totul. Numai atenţia noastră nu ne-o poate 
impune, ci este libertatea noastră de a I-o da sau nu. 

Tu ce alegi? Te înduri să îi acorzi câteva clipe zilnic sau consideri că 
EL nu merită atâta minim efort?! Sau că nu te va băga în seamă?! EL le 
răspunde tuturor, fiindcă este singura bucurie pe care I-o putem face şi 
nu se va lipsi de ea, trimiţându-ne-o înapoi, amplificată. Nu contează ce 
vorbeşti cu EL. Bagă-L în seamă şi te va copleşi cu o fericire neaşteptată! 
Antrenează-te zilnic în această îndeletnicire amuzantă! Dă-I atenţie! 
Măcar atâta câtă dai privitului la televizor sau lecturii ziarului sau unei 
bârfe la serviciu. Atâta libertate ai cu adevărat: să îl consideri un partener 
de dialog sau nu. Restul nu sunt libertăţi reale, ci opţiuni dintr-un set 
limitat de alegeri obligatorii. 

SUBTILITĂŢILE DOCTRINEI REÎNCARNĂRII 

Legea karmei este expresia unui principiu suveran ce veghează la 
echilibrul cosmic. Ea acţionează într-o perspectivă largă, atât pe termen 
scurt, cât şi de la o viaţă la alta. Iată cele trei variante principale prin care 
se poate transmite karma peste veacuri, de la un om al altul: 

Se vorbeşte în popor despre „ blestemele pe neam ”, care sunt o formă 
de karmă negativă familială. Ştafeta ghinionului este predată în acest caz 
genetic, din tată în fiu (mamă, fiică), sau chiar de la bunic la nepot. 
Desigur, este nevoie şi de o sensibilitate karmică individuală pe care să se 
cuibărească aceste ghinioane! Nu toţi urmaşii unui neam suferă de 
aceleaşi probleme. 

Mai există şi karma colectivă a unor largi pături de oameni, naţiuni 
şi chiar a omenirii întregi. Ea se combină cu moştenirea istorică şi cu 
obiceiurile, tradiţiile colectivităţile respective, dar nu se identifică cu 

acestea. Un exemplu: dezbinarea şi invidia - ca stări nelipsite din 
colectivităţile româneşti - face parte din karma negativă a neamului 
nostru, încă de la geto-daci. Desigur, asta nu înseamnă că manifestăm cu 
toţii aceste defecte! 

Cel mai des uzitat sens al karmei este cel aplicat individual , asupra 
Spiritului nemuritor. în acest sens, legea karmei este dublată de 
principiul reîncarnării . Ele sunt cele două feţe ale aceleiaşi monede 
(filosoful Leibniz ar fi spus „cele două feţe ale aceleiaşi monade ” 0 . într- 
adevăr, karma nu se poate aplica Spiritului („ monadei ”), decât dacă el se 
reîncarnează, şi reciproc, dacă Spiritul se reîncarnează, va trebui să 
suporte urmările karmice din alte vieţi trăite pe Pământ. 

Asupra doctrinei reîncarnării planează multe neînţelegeri. Lăsând la 
o parte rezistenţa unor clerici care îşi văd periclitate poziţiile de pe care 
îndoctrinează mulţimile evlavioase, rămân unele semne de întrebare. 
Dacă am mai trăit alte vieţi, de ce nu ni le amintim ? Aceasta pare a fi cea 
mai rezonabilă critică la adresa doctrinei reîncarnării. Cu riscul de a 
plictisi cititorul, vom expune explicaţia acestui fenomen, mai ales că ea 
nu poate fi găsită la alţi autori... 

Nu sufletul imaterial (info-energetic) se reîncarnează, ci Spiritul 
omului. Iată deci că trebuie să facem diferenţa subtilă dintre suflet şi 
Spirit. Putem defini sufletul ca fiind format din conştiinţa omului 
împreună cu mintea sa, minte care se formează la naştere şi se dezvoltă 
pe parcursul vieţii. De aceea, sufletul nu are memoria vieţilor anterioare - 
pur şi simplu pentru că aceste amintiri aparţin memoriei Spiritului. 
Spiritul este o structură diferită de mintea şi conştiinţa umană, dar 
conlucrează strâns şi permanent cu ele pe tot parcursul vieţii. Dacă omul 
manifestă intuiţie, înseamnă că legătura dintre Spirit şi conştiinţă este 
bine realizată. Ne putem imagina Spiritul ca fiind centrul invizibil al unei 
sfere reprezentate de suflet. 

Dar dacă Spiritul este cel care se reîncarnează şi nu sufletul 
omului, atunci mai putem vorbi de „nemurirea sufletului”? 

Conform datelor ştiinţei şi tradiţiilor religioase, sufletul nu moare 
odată cu trupul. Imediat după moarte, sufletul este la fel de viu ca 
înainte, ba chiar mai viu, mai sensibil. El părăseşte corpul cadaveric şi 
este dezorientat, plutind într-o lume neobişnuită, dar păstrând încă 
legătura cu lumea fizică, locurile şi persoanele familiare. Acest suflet este 
partea psihică a omului, care evident, nu dispare prin moarte. Totuşi, 
după o anumită perioadă (în tradiţia creştină ea ar fi de 40 de zile), 
energia sufletului se destramă, îşi pierde din forţă, iar ceea ce rămâne - 
esenţa omului psihic - se păstrează în Spirit, de care nu a fost niciodată 
despărţit. De fapt, pe timpul vieţii, au format o echipă unitară, Spiritul 
manifestându-se în lumea fizică prin intermediul sufletului. 

în Spirit există, sub o formă concentrată, armonios combinată, 
esenţa tuturor celorlalte suflete ale oamenilor în care a fost încarnat 
Spiritul. Să nu se înţeleagă că Spiritul are mai multe identităţi, sau că 
sufletul ar avea altă identitate decât a Spiritului! Nicidecum. Acesta este 

un mare mister, care, odată devoalat, pune ordine în diversele teorii care 
nu se împacă raţional. Dacă identitatea sufletului este aceeaşi cu a 
Spiritului - deşi am spus că ele sunt structuri separate pe timpul vieţii 
omului - înseamnă că sufletul va trăi nemurirea în sânul Spiritului etern, 
care îl absoarbe după moarte, păstrându-şi continuitatea conştiinţei! 

Cum putem înţelege identitatea unică a două structuri diferite, 
sufletul şi Spiritul? 

Iată cum. La intrarea în embrionul uman care va forma noul-născut, 
Spiritul modelează structurile neuronale (viitorul suport material al 
minţii info-energetice a copilului) şi, mai mult de atât, îşi rupe o parte 
din perispiritul său (aura sa energetică) pentru a forma conştiinţa 
viitorului om. Deci conştiinţa umană este o mică parte din Spirit, cu 
calităţi similare acestuia (identitate, voinţă, atenţie), detaşată temporar 
pentru a conduce direct mintea (inconştientul) omului, de care se 
„lipeşte” până la moarte. Practic, conştiinţa umană nu poate fi separată 
de Spiritul de care aparţine în eternitate decât fiind combinată cu 
substanţa mentală. Dacă ne-am imagina o separare „chirurgicală” a 
conştiinţei de minte, în secunda imediat următoare, conştiinţa ar fi 
atrasă magnetic de către Spiritul de unde provine. 

Chiar şi pe timpul dedublărilor astrale , conştiinţa umană este 
combinată cu un fragment de minte („ mintea de rezervă ”) în lumea 
subtilă. Unele persoane foarte dotate paranormal reuşesc să se multiplice 
temporar în două sau mai multe fiinţe eterice, între care îşi pot transfera 
conştiinţa rapid şi alternativ. 

O parte importantă a minţii este ego-ul, care este alcătuit din tipare 
de gândire, impulsuri emoţionale, amintiri, obiceiuri, instincte etc. El 
este rodul vieţii de om, alcătuind o personalitate aparentă. Ego-ul nu 
poate fi dizolvat prin practica spirituală, ci doar purificat, astfel încât să 
nu mai acţioneze dictatorial asupra conştiinţei. 

Spiritul părăseşte creierul pe parcursul somnului (având diverse 
experienţe, traduse mental prin vise), dar conştiinţa nu, în mod normal, 
cu excepţia extracorporalizărilor. Conştiinţa este un mini-Spirit, un 
ambasador permanent al Spiritului în ţara minţii (iar ambasadorul va 
avea întotdeauna naţionalitatea ţării de unde provine). în mod similar, 
Spiritul este un ambasador al lui Dumnezeu în om, un mini-Dumnezeu. 

Fiind o parte indisolubilă a Spiritului, în care va reveni imediat după 
moarte, conştiinţa are acelaşi tipar energetic cu acesta (fiind precum un 
fragment holografic). Prin extensie, sufletul - fiind format din conştiinţă 
şi mintea egotică - are aceeaşi identitate cu Spiritul. 

Este de menţionat şi faptul că Spiritul îşi poate pierde din luciditate 
în momentul când se reuneşte definitiv cu sufletul confuz al 
muribundului, dar pe măsură ce se acomodează cu noua sa stare, în 
„formaţie completă”, Spiritului îi revine întreaga memorie şi putere, chiar 
amplificate. 

Dacă putem accepta şi înţelege acest mister al unităţii în 
multiplicitate vom putea să ne apropiem şi de alte mistere ale Creaţiei. 

Putem folosi o comparaţie cu oceanul (fiinţa totală) în care există două 
curente de apă, unul de suprafaţă, cu ape calde, iar altul de adâncime, cu 
ape reci. Cei doi curenţi sunt formaţi din aceeaşi apă oceanică, având 
aceeaşi compoziţie, dar cu densităţi diferite. Direcţiile de curgere ale 
celor doi curenţi pot fi asemănate cu două voinţe diferite (ego-ul şi 
Spiritul), dar având acelaşi ţel: deplasarea apelor. Dacă am reuşi să 
amestecăm apa oceanului, atunci particulele s-ar combina într-o mişcare 
unică. Totuşi, oceanul este o fiinţă complexă, care se foloseşte de mişcări 
diferite ale apei la adâncimi diferite... 

Mitul androginului , cunoscut de la Platon, vorbeşte de reunirea celor 
două jumătăţi ce au fost separate la naşterea lumii. Unii au spus că acest 
mit ne îndeamnă să ne căutăm jumătatea într-o altă persoană de sex 
opus, punându-ne în comun energiile complementare, masculine şi 
feminine. Totuşi, realitatea a dovedit, în ciuda acestor păreri, că fericirea 
divină nu poate fi găsită intr-un alt om (imperfect prin definiţie) şi cu 
atât mai puţin poate dura prin această alăturare! De fapt, cele două 
jumătăţi care au nevoie să se regăsească sunt sufletul si Spiritul omului . 

Marii înţelepţi ai planetei au demonstrat personal şi i-au învăţat pe 
discipolii lor că reunirea lor este posibilă şi dezirabilă, dându-i diferite 
nume: realizarea Sinelui, extaz divin, unirea cu Dumnezeu, opera 
alchimică, refacerea androginului etc. 

Cuvânt de încheiere 

Omenirea trece printr-o criză de profunde transformări pe toate 
planurile, inclusiv cel al gândirii ştiinţifice şi valorilor morale. Noua 
paradigmă spirituală se răspândeşte rapid, iar conform principiilor 
acesteia, în prezent parcurgem o etapă firească a evoluţiei umanităţii, 
căreia îi va urma o alta şi mai luminoasă, mai progresistă. Odată cu 
evoluţia omenirii, va creşte cererea pentru consiliere spirituală (fenomen 
vizibil şi în prezent) şi, ca răspuns, se vor trezi în oameni capacităţi noi, 
extraordinare astăzi, pentru a fi de folos pământenilor. De fapt, deja 
există astfel de oameni, ei trebuie doar găsiţi, direcţionaţi, ajutaţi, 
încurajaţi! 

Investigaţia karmică este prezentă ici şi colo, deocamdată, dar ea va 
fi tot mai răspândită şi, până la urmă, nelipsită din consilierea şi terapia 
psihologică. Politologii viitorului, de asemenea, vor cerceta karma şi 
menirea populaţiilor, pentru a şti ce mari decizii sunt necesare pentru 
binele şi progresul real al acestora. 

Viitorul este probabil, dar ne apropiem de certitudini urmând 
vectorii prezentului. în lume, vectorul spiritual e tot mai pregnant şi 
convingător - dincolo de dogmele religioase, de ignoranţa mediocrităţii 
şi mai presus de conspiraţiile întunericului. în ciuda multor nemulţumiri 
şi prilejuri de critică, este evident că lumea de azi este mai puţin violentă 
decât în urmă cu secole sau milenii. Prin urmare, să aşteptăm cu 
speranţă viitorul! 

30 noiembrie 2011 

AFINITĂŢILE ROMÂNILOR CU LUMEA 


STUDIU SOCIOLOGIC PRIVIND AFINITATEA CULTURALĂ A ROMÂNILOR CU 
ALTE NAŢII, STABILITĂ PE BAZA ULTIMEI ÎNCARNĂRI 

S-au făcut şi se fac nenumărate studii psihosociologice despre 
poporul român , începând cu C.Rădulescu-Motru şi terminând cu 
sondajele de opinie lunare. Literaţii au şi ei opiniile lor despre acest 
subiect, pe baza creaţiilor populare şi a celor culte. Mass-media 
occidentală a început şi ea să îşi dea cu părerea despre noi. Fiecare 
român îşi are propria opinie despre caracterul general al naţiei care l-a 
zămislit. 

Pe lângă toate acestea, lansăm acum o nouă perspectivă, analizând 
acest popor din punct de vedere karmico-spiritual. Nu abordăm karma 
pământului nostru legendar, adunată de-a lungul secolelor şi mileniilor - 
acesta este un subiect diferit! Ne vom referi în cele ce urmează doar la 
ceea ce putem deduce statistic pe baza karmei individuale a cât mai 
multor români . Şi ne vom limita la ceea ce putem defini simplu, cum este 
afinitatea culturală cu alte naţii prin prisma ultimei încarnări a spiritelor 
care alcătuiesc azi populaţia românească (din ţară sau plecată peste 
hotare). 

Odată ce acceptăm teoria reîncarnării spiritului, noi orizonturi ni se 
deschid. Şi multe întrebări, de asemenea. De exemplu, este oare 
reîncarnarea (numită şi metempsihoză ) un fenomen total natural, 
generat automat de karmă şi legea atracţiei (precum polenizarea cu 
ajutorul insectelor ori aranjarea piliturii de fier sub forma câmpului 
magnetic)? Sau, dimpotrivă, este un proces condus cu mare inteligenţă 
de Dumnezeu şi îngerii Săi? 

Am încercat să descopăr eventuale reguli sau legităţi 
neprobabilistice, care ar confirma, o dată în plus, că reîncarnarea nu este 
un fenomen mecanic, orbesc, ci unul coordonat de Marile Inteligenţe 
Cosmice. Am folosit ca bază de studiu singura cazuistică la care am avut 
acces. Mă refer aici la analizele realizate de mediumul clarvăzător Nina 
Petre, care a cercetat încarnările anterioare ale spiritelor întrupate 
actualmente în clienţii săi din România. Este o bază de date cu sute de 
persoane, suficientă pentru scopul pe care mi l-am propus. 

Am selectat doar ultima încarnare a spiritelor, contabilizând ţările 
unde ea a avut loc. Rezultatul este concludent: majoritatea antecesorilor 
spirituali ai românilor provin dintr-un număr mic de ţări şi regiuni. 
Aceasta confirmă faptul că reîncarnările nu se supun legilor 
probabilistice, ci urmează legităţi complexe. Aceste legităţi sunt 
cunoscute doar entităţilor inteligente care supervizează întrupările 
spiritelor în fiinţe biologice. Prin acest studiu încercăm să extragem 
posibile informaţii spirituale secrete despre românii din prezent. 


Răzvan Alexandru Petre - Karma, valurile timpului 


Pag. 94 















DE UNDE VENIM 

Iată clasamentul zonelor unde s-au petrecut încarnările anterioare 
ale spiritelor românilor, luând în calcul 85% dintre încarnările anterioare 
(desfăşurate în secolele 19-20, prin naştere şi, eventual, emigrare). Am 
tăiat zecimalele procentelor, pentru o citire mai uşoară, ceea ce face ca 
totalul cifrelor afişate să dea mai puţin de 85%. 

ŢĂRILE UNDE AU TRĂIT, ÎN VIAŢA ANTERIOARĂ, 
SPIRITELE ROMÂNILOR DE AZI 

Peninsula Iberică (Spania, Portugalia) 14% 

Regatul Unit (Anglia, Scoţia, Irlanda întreagă) 13% 

Italia 13% 

Franţa 7% 

Ţările scandinave (Suedia, Norvegia, Danemarca) 4% 


Australia 3% 

Maghreb (Maroc, Algeria, Tunisia) 3% 

Brazilia 2% 

Germania 2% 

Marea Columbie (Columbia, Venezuela, Ecuador) 2% 

Turcia 2% 

Belgia 1% 

Canada 1% 

Noua Zeelandă 1% 

SUA 1% 

Austria 1% 

Grecia 1% 

India 1% 

Rusia 1% 

Cehoslovacia 1% 

Albania 1% 

Indonezia 1% 

CONCLUZII 

Pe această bază statistică, putem trage unele concluzii privind 
legăturile culturale resimţite de poporul român datorită moştenirii 

karmico-spirituale . Concluziile sunt globale, nu individuale. Plecăm de la 
ipoteza că, din toată istoria sa spirituală, asupra omului actual influenţa 
ultimei vieţi anterioare este cea mai pregnantă. 

Ipoteza este însă parţial falsă. Unele traume mult mai vechi pot avea 
uneori pregnanţă în actuala viaţă. Iar în alte cazuri urmările încarnării 
anterioare generează în prezent o reacţie de respingere faţă de respectiva 
ţară şi cultură, din cauza necazurilor suferite. 

Iată concluziile cultural-sociologice despre poporul român , pe baza 
clasamentului de mai sus: 

- Este normal să simţim că facem parte din Europa. 

- Este normal să ne îndreptăm atenţia şi speranţele mai ales către 
Italia, Regatul britanic, Spania, Franţa (cele mai mari procente de 
moştenire culturală). 

- Avem unele legături spirituale cu Balcanii (Turcia, Grecia, Bulgaria, 
Albania), dar nu într-o măsură foarte mare. 

- Nu prea avem legături spirituale recente cu Rusia. 

- Avem destul de puţin de a face cu ţările central-europene. Ele sunt 
mai puţin apropiate spiritual de români, comparativ cu apropierea lor 
geografică. 

- Simpatizăm în mod natural cu Australia, deşi este foarte 
îndepărtată. 

- Dintre popoarele rasei galbene, doar cu Indonezia şi Thailanda 
avem unele vagi legături, aproape deloc cu celelalte. 

- Faţă de mărimea populaţiei din India, legăturile sunt foarte reduse. 

- Lipsesc legăturile cu Africa, cu excepţia ţărilor din Nordul Africii 
(mai ales Marocul, dar ca ţară de adopţie). 

- Interesul românilor faţă de SUA şi Canada are foarte puţine 
reminiscenţe culturale din ultima încarnare. 

Aceste concluzii au nişte limite inerente: 

1 - Se bazează pe ipoteza că influenţa ultimei vieţi anterioare a 
spiritului este cea mai importantă asupra psihicului omului, faţă de 
celelalte încarnări. Totuşi, şi alte legături spirituale se pot păstra 
puternice peste timp. O viaţă petrecută acum, să zicem, 300 de ani poate 
avea încă mari influenţe asupra omului actual. Este însă imposibil de 
evaluat statistic acest aspect strict individual. (De altfel, personalitatea 
spiritului se constituie din toate încarnările în regnul uman, iar 
personalitatea omului preia în mare măsură - dar nu în totalitate - 
caracteristicile personalităţii spiritului său.) 

Totuşi, cu cât ne depărtăm înapoi în timp, cu atât influenţa culturală 
nu mai este concludentă şi nu mai putem trage concluzii simple. De 
exemplu, influenţa unei vieţi pe continentul nord-american în secolul 16 
era una, iar în secolul 19, cu totul alta! (De aceea, pentru o analiză 
detaliată ideală, ar trebui luată în calcul etnia antecesorului spiritual, nu 
numele oficial al ţării.) 

2 - Concluziile pot fi perturbate şi de modalitatea de alegere a 
eşantionului de analiză. E vorba de câteva sute de persoane - cele care au 
solicitat studiul karmic. Or, în sondaje, alegerea eşantionului trebuie 
făcută obiectiv, după un pas statistic, fără a ţine seama de preferinţele 
nimănui. 

Totuşi, un număr de câteva sute de persoane formează un eşantion 
destul de reprezentativ, ţinând cont că sondajele sociologice actuale 
considerate suficient de exacte (cu marja de eroare 3%) nu solicită mai 
mult de 1200 de români. Şi, să mai ţinem cont de faptul că este un studiu 

în premieră, iar concluziile sale, chiar dacă aproximative, sunt oricum 
preţioase pentru cei interesaţi de evoluţia poporului român. 

3 - După cum am menţionat, sunt concluzii generale, nu 
individuale. Unii dintre cititori s-ar putea să nu se recunoască în ele, 
poate şi din cauză că istoria lor spirituală a urmat cu totul alte cărări 
decât ale majorităţii. Dar, per ansamblu, concluziile cultural-sociologice 
de origine karmico-spirituală credem că sunt corecte. 

4 - în eşalonul codaş (cu procente mici) pot apare mici modificări, pe 
măsură ce studiul avansează şi se adaugă noi cazuri studiate. Totuşi, nu 
ne aşteptăm la mari schimbări în ierarhia primelor ţări din clasament. 
Deci, concluziile referitoare la acestea din urmă vor rămâne valabile şi pe 
viitor! La data redactării acestei analize (7 octombrie 2014), NINA 
PETRE continuă să cerceteze cu pasiune karmele şi vieţile anterioare ale 
românilor care i-o cer. 

Edgar Cavce a studiat şi el încarnările precedente ale clienţilor săi, 
deşi nu a realizat o bază de date precisă, precum cea folosită de mine. Din 
citirile sale, am putea spune că destule se refereau la ultima existenţă a 
clienţilor săi americani ca având loc tot în America. Hiroshi Motovama. 
un clarvăzător japonez contemporan, a găsit multe încarnări anterioare 
ale clienţilor săi japonezi tot în Japonia. în acelaşi sens, se povesteşte că 
mulţi mari iniţiaţi tibetani au mai fost întrupaţi în Tibet. Aceste mărturii 
ne pot indica faptul că unele popoare pot fi alcătuite cu predilecţie din 
spirite conservatoare, constante, repetitive. Totuşi, nu este o concluzie 
fermă şi nici nu aş merge pe ea, fiindcă nu există studii dedicate, ci doar 
indicii vagi. 

în schimb, din baza de date a românilor studiată de mine, pot spune 
cu certitudine că spiritele noastre s-au reîncarnat în diverse ţări, evitând 
monotonia. Destul de rar un spirit se reîncarnează succesiv în aceeaşi 
ţară, iar dacă o face, lasă să treacă câteva secole înainte de repetarea 
experienţei, după ce a mai trăit şi în alte zone geografice. 

Deci, putem spune că spiritele noastre au preferat diversitatea, 
experienţele în ţări diferite. Totuşi, statistic vorbind, s-a aplicat o selecţie 
destul de drastică a zonelor de reîncarnare, conform tabelului... De fapt, 
analiza de faţă tocmai acest fapt a dorit să suprindă: care sunt zonele 
predilecte din care au venit spiritele românilor de azi. încercăm astfel să 
ne apropiem, timizi, de tainele spiritelor, să le tatonăm intenţiile şi 
strategia. 


Reîntâlniri karmice, suflete-pereche 

în literatura spiritistă apar, pe ici, pe colo, informaţii despre faptul 
că reîncarnările spiritelor se fac deseori în grup . Acest fenomen se referă 
la faptul că membrii unei familii lărgite (incluzând rude, dar şi 
cunoştinţe, prieteni de familie) se vor reîncarna tot într-o familie lărgită, 
probabil în altă ţară. Foarte rar am putut verifica această ipoteză. Unii 
pasionaţi ai studiului vieţilor anterioare vor să ştie ce grad de rudenie au 

avut în viaţa anterioară cu diverşi apropiaţi. Totuşi, răspunsul nu este aşa 
simplu cum şi l-ar dori. De obicei, cele mai apropiate persoane nu au 
împărtăşit o istorie comună în ultima încarnare. Desigur, ar fi posibil ca 
în istoria multimilenară a spiritelor să fi existat cândva şi astfel de 
comuniuni. 

Iată câteva informaţii inedite, din surse spirituale, despre spiritele 
înrudite: 

SPIRITE ADIACENTE: se încarnează în mai multe vieţi pentru a fi 
împreună. 

SPIRITE IDENTICE: se încarnează numai ca fraţi gemeni. 

SPIRITE ÎNRUDITE PARŢIAL: de obicei se încarnează ca prieteni 
de o viaţă sau temporar. 

SPIRITE FRAŢI: construite pe aceeaşi tulpină energetică. 

Totuşi, trebuie să gândim ceva mai larg: în fiecare viaţă avem ocazia 
să ne apropiem omeneşte de alte spirite, astfel ca experienţa noastră să se 
lărgească. O reîntâlnire karmică are un rol bine stabilit de evoluţia 
spirituală. Fericirea umană nu depinde neapărat de aşa ceva. Ba, uneori, 
chiar dimpotrivă. La fel de posibilă ar fi asocierea cu un fost duşman, 
pentru a echilibra relaţia, care cu siguranţă va genera anumite tensiuni. 
Alteori, ne putem întâlni cu „sufletul-pereche”, dar numai fugitiv şi doar 
pentru a ne aminti că prietenia sinceră sau iubirea sunt posibile în 
această lume ipocrită. Şi chiar în situaţia dorită, de reîntâlnire karmică 
fericită pe termen lung, aceasta poate pune anumite condiţii şi impuneri 
legate de fosta relaţie, care limitează liberul arbitru, ca un revers al 
medaliei. 

7 octombrie 2014 


în aceeaşi serie de cărţi - culegeri de texte publicate de 
către autorul Răzvan Alexandru Petre în website-ul 
www.spiritus.ro fac parte următoarele titluri: 

1) Esoterismul în mileniul 3 

2) Karma, valurile timpului 

3) Spiritele în dialog cu noi (în colaborare cu Nina Petre) 

4) Cristos, binele, adevărul 

5) Spiritualitatea în psihologie 

6) Filosofie spirituală 

